ഇന്ത്യന് സിനിമയില് ഇതുവരെ സംഭവിക്കാത്തത് പുഷ്പ 2ലൂടെ സംഭവിക്കും: അല്ലു അര്‍ജുന്\nഇന്ത്യന് സിനിമയില് ഇതുവരെ സംഭവിക്കാത്തത് 'പുഷ്പ 2'ലൂടെ സംഭവിക്കും: അല്ലു അര്‍ജുന്\nഅല്ലു അര്‍ജുന് നായകനായി എത്തിയ പുഷ്പ മികച്ച വിജയമാണ് കരസ്തമാക്കിയത്. ഡിസംബര് 17ന് റിലീസ് ചെയ്ത ചിത്രം 2021 ഏറ്റവും അധികം പണം സമ്പാദിച്ച ചിത്രം കൂടിയാണ്. മലയാളത്തിന് പുറമെ തമിഴ്, തെലുങ്ക്, കന്നട, ഹിന്ദി എന്നീ ഭാഷകളിലും ചിത്രം റിലീസ് ചെയ്തിരുന്നു. ഇപ്പോള് പുഷ്പയുടെ രണ്ടാം ഭാഗമായ 'പുഷ്പ-ദി റൂള്' ഏറ്റവും കൂടുതല് ഭാഷകളില് പുറത്തിറക്കാനാണ് തീരുമാനമെന്ന് അല്ലു അര്‍ജുന് അറിയിച്ചിരിക്കുകയാണ്.\n'പുഷ്പ2പറ്റാവുന്ന ഭാഷകളിലെല്ലാം പുറത്തിറക്കണമെന്നാണ് ഞാന് പദ്ധതിയിടുന്നത്, ഇന്ത്യയില് ഇതിനുമുമ്പേ മറ്റൊരു ചിത്രവും ഇറക്കാത്തത്ര ഭാഷകളില് പുഷ്പ നിങ്ങളിലേക്ക് എത്തും' എന്നാണ് അല്ലു പറഞ്ഞത്.\nസുകുമാര് സംവിധാനം ചെയ്ത ചിത്രം രണ്ട് ഭാഗങ്ങളായാണ് റിലീസിനെത്തുന്നത്. ചിത്രത്തില് പുഷ്പരാജ് എന്ന കഥാപാത്രത്തെയാണ് അല്ലു അര്‍ജുന് അവതരിപ്പിച്ചത്. ബന്‍വാര് സിംഗ് ഷെഖാവത്ത് എന്ന വില്ലന് വേഷമാണ് ഫഹദ് ഫാസിന്റെത്. ഇരുവരുടെയും പ്രകടനത്തിന് മികച്ച പ്രതികരണങ്ങളാണ് ലഭിച്ചത്.\nദേവി ശ്രീ പ്രസാദാണ് ചിത്രത്തിന്റെ സംഗീത സംവിധാനം. രശ്മിക മന്ദാനയാണ് നായിക. രംഗസ്ഥലത്തിന് ശേഷം സുകുമാര് - മൈത്രി മൂവി മേക്കേഴ്സ് കൂട്ടുകെട്ടില് ഒരുങ്ങുന്ന രണ്ടാമത്തെ ചിത്രം കൂടിയാണ് പുഷപ. അല്ലു അര്‍ജുന്റെ ഇരുപതാമത്തെ ചിത്രം കൂടിയാണിത്.


Sunil Gavaskar about MS Dhoni and Virat Kohli as captains-ലാളിത്യത്തിന്റെയും നായകന്മാർ; ധോണിയെയും കോഹ്‌ലിയെയും പ്രശംസിച്ച് ഗവാസ്കർ\nSunil Gavaskar About Ms Dhoni And Virat Kohli As Captains\nടീം നായകനെന്ന നിലയിൽ ബിസിനസ് ക്ലാസിൽ യാത്ര ചെയ്യാമെങ്കിലും ടിവി ക്രൂവിനൊപ്പം ഇക്കോണമി ക്ലാസിലാണ് ധോണിയുടെ വിമാന യാത്രയെന്ന് ഗവാസ്കർ\nApril 07, 2020 03:33:24 pm\nന്യൂഡൽഹി: ഇന്ത്യൻ ക്രിക്കറ്റ് ടീമിനുള്ളിലുള്ള ടീം സ്‌പിരിറ്റിനെ പ്രശംസിച്ച് മുൻ നായകനും കമന്റേറ്ററുമായ സുനിൽ ഗവാസ്കർ. അതിൽ മുൻനായകൻ എം.എസ്.ധോണിയും നിലവിലെ നായകൻ വിരാട് കോഹ്‌ലിയും വഹിക്കുന്ന പങ്ക് വലുതാണെന്നും ഗവാസ്കർ പറഞ്ഞു. ഇരുവരുടെയും ലാളിത്യത്തെയും എളിമയെയും ഒരു ദേശീയ മാധ്യമാത്തിലെഴുതിയ കോളത്തിലാണ് ഗവാസ്കർ പുകഴ്ത്തുന്നത്. ടീം നായകനെന്ന നിലയിൽ ബിസിനസ് ക്ലാസിൽ യാത്ര ചെയ്യാമെങ്കിലും ടിവി ക്രൂവിനൊപ്പം ഇക്കോണമി ക്ലാസിലാണ് ധോണിയുടെ വിമാന യാത്രയെന്ന് ഗവാസ്കർ പറഞ്ഞു.\nഎല്ലാവർക്കും അറിയാവുന്നതുപോലെ, നാട്ടിൽ നടക്കുന്ന പരമ്പരകളുടെ സമയത്ത് ഇരു ടീമുകളുടെയും താരങ്ങൾ ഒരു വേദിയിൽനിന്ന് അടുത്ത വേദിയിലേക്ക് സ്പെഷൽ ചാർട്ടേർഡ് വിമാനത്തിലാണ് യാത്ര ചെയ്യുക. ഇതേ വിമാനത്തിൽ തന്നെയാകും മത്സരം സംപ്രേഷണം ചെയ്യുന്ന ചാനൽ ക്രൂവും യാത്ര ചെയ്യുന്നതെന്നും ഗവാസ്കർ പറഞ്ഞു.\nഇന്ത്യൻ ക്രിക്കറ്റ് ടീമിൽ കൂടുതൽ മികവു പുലർത്തുന്ന താരങ്ങൾക്ക് വിമാന യാത്രകളിൽ ബിസിനസ് ക്ലാസ് അനുവദിക്കുന്ന രസകരമായ പതിവുണ്ട്. വിമാനത്തിൽ ബിസിനസ് ക്ലാസ് സീറ്റുകളുടെ എണ്ണം പരിമിതമായതിനാൽ ക്യാപ്റ്റൻമാരും പരിശീലകരും ടീം മാനേജർമാരുമൊക്കെയാണ് അതിൽ യാത്ര ചെയ്യുക. മറ്റു താരങ്ങൾക്ക് ഇക്കോമണി ക്ലാസാണെങ്കിലും തൊട്ടു മുൻപുള്ള മത്സരത്തിൽ ഏറ്റവും മികച്ച പ്രകടനം കാഴ്ചവച്ച താരങ്ങള്‍ക്കുകൂടി ബിസിനസ് ക്ലാസ് യാത്ര അനുവദിക്കുന്നതാണ് ടീമിലെ പതിവെന്നും ഗവാസ്കർ വ്യക്തമാക്കി.\n“എന്നാൽ എം.എസ്.ധോണി ടീമിന്റെ നായകനായിരുന്ന കാലത്തും തുടർച്ചയായി മികച്ച പ്രകടനം കാഴ്ചവച്ചിരുന്ന കാലത്തും ബിസിനസ് ക്ലാസിൽ യാത്ര ചെയ്യാൻ ഇഷ്ടപ്പെട്ടിരുന്നില്ല. പകരം ടെലിവിഷൻ ജീവനക്കാർക്കൊപ്പം ഇക്കോമണി ക്ലാസിൽ പോയിരിക്കും. ക്യാമറാമാൻമാരും സൗണ്ട് എൻജിനീയർമാരുമൊക്കെയാണ് അവിടെ ധോണിയുടെ സഹയാത്രികർ” ഗാവസ്കർ എഴുതി.\nഇത് നിലവിലെ നായകൻ വിരാട് കോഹ്‌ലിയും പിന്തുടരാറുണ്ട്. പലപ്പോഴും ഇക്കോണമി ക്ലാസിലാണ് താരവും യാത്ര ചെയ്യാറെന്നും കഴിഞ്ഞ മത്സരത്തിൽ മികച്ച പ്രകടനം കാഴ്ചവച്ചവർക്ക് തന്റെ സീറ്റ് അദ്ദേഹം വിട്ടു നൽകാറുണ്ടെന്നും ഗവാസ്കർ വ്യക്തമാക്കി. ഇക്കാര്യം വ്യക്തമാക്കി നേരത്തെ മുൻ ഇംഗ്ലീഷ് താരം മൈക്കിൾ വോണും രംഗത്തെത്തിയിരുന്നു.


എവിടെയും ചീത്തദൃശ്യങ്ങള് | Business | Deshabhimani | Monday Jan 2, 2017\nസാമ്പത്തിക ചക്രവാളം ഇരുട്ടില്\nഎന് മധുUpdated: Monday Jan 2, 2017\nവാഗ്ദാനംചെയ്തത് നല്ല ദിനങ്ങള്. ജനങ്ങള് അനുഭവിക്കുന്നത് സ്വതന്ത്രഭാരതത്തിലെ ഏറ്റവും ചീത്തദിനങ്ങള്. അധ്വാനിച്ച് നേടിയ നിയമപരമായ സ്വന്തം വരുമാനം ബാങ്കിലിട്ടവര് അത് ആവശ്യത്തിനു കിട്ടാന് ബാങ്കിനും എടിഎമ്മിനും മുന്നില് വരിവരിയായിനിന്ന് ചത്തുവീഴുന്ന കാലം. യുദ്ധകാലത്തുപോലും ഒരു രാജ്യത്തും സംഭവിക്കാത്ത സാഹചര്യം. ജനങ്ങള് റേഷന് വാങ്ങാനല്ല, അവരുടെ സ്വന്തം പണം കിട്ടാനാണ് വരിനില്‍ക്കുന്നത്. എല്ലാ മേഖലയിലും സാമ്പത്തികപ്രവര്‍ത്തനം മരവിച്ചു.\nപച്ചക്കറി കച്ചവടക്കാര്, ചെറുകിട വ്യാപാരികള്, ഓട്ടോറിക്ഷാ തൊഴിലാളികള്, കൃഷിക്കാര്, ദൈനംദിനം കൂലിവേലയെടുത്തു ജീവിക്കുന്നവര്, ശമ്പളക്കാര്‍മുതല് വന്‍കിട വ്യാപാരികള്‍വരെ എല്ലാവരും പൊറുതിമുട്ടി. സമ്പദ്വ്യവസ്ഥയുടെ ചിത്രം ഇങ്ങനെ. ബാങ്കുകളില് ആവശ്യത്തിന് പണമില്ലാതെ ബാങ്കുകള് പ്രതിസന്ധിയില്, എത്ര പണം എത്തിക്കാന് കഴിയുമെന്ന് രാജ്യത്തിന്റെ കേന്ദ്രബാങ്കായ റിസര്‍വ്ബാങ്കിന് ഒരു ഉറപ്പും നല്‍കാന്‍കഴിയാത്ത സാഹചര്യം, സമ്പദ്വ്യവസ്ഥയുടെ സമസ്തമേഖലയിലും മുതല്‍മുടക്ക്, ഉല്‍പ്പാദനം, ഡിമാന്‍ഡ്, വില്‍പ്പന എന്നിവയെല്ലാം പിന്നോട്ടടിച്ച് ഇന്ത്യന് സമ്പദ്വ്യവസ്ഥയെ അടിമുടി മാന്ദ്യം വിഴുങ്ങുന്ന സാഹചര്യം.\nമൊത്തം ആഭ്യന്തരോല്‍പ്പാദനം വന് തകര്‍ച്ചയിലേക്കെന്ന മുന്നറിയിപ്പുകള്, വ്യാപാരക്കമ്മി പെരുകുന്നു, ഓഹരിവിപണികളിലും പണക്കമ്പോളത്തിലും തകര്‍ച്ച, അനിശ്ചിതത്വം. ആണ്ടറുതിയിലും പുതിയ വര്‍ഷം പിറക്കുമ്പോഴും ഇന്ത്യയുടെ സാമ്പത്തിക ചക്രവാളത്തിലെവിടെയും ചീത്തദൃശ്യങ്ങള് മാത്രം. സാമ്പത്തിക ചക്രവാളത്തിലെവിടെയും കുരിരുട്ട്. ഗ്രാമീണ സമ്പദ്വ്യവസ്ഥകളുടെ നാഡീഞരമ്പുകളായ സഹകരണ മേഖലയെ ശ്വാസംമുട്ടിച്ച ദുരന്തം വേറെ. സംസ്ഥാനങ്ങളാകട്ടെ നികുതിവരുമാനമാകെ കുറഞ്ഞ് രൂക്ഷമായ പ്രതിസന്ധിയിലാകുന്നു. കള്ളപ്പണത്തിന്റെ പേരുപറഞ്ഞ് കേന്ദ്രസര്‍ക്കാര് നടപ്പാക്കിയ നോട്ട്നിരോധംവഴി കള്ളന്മാരൊക്കെ രക്ഷപ്പെടുകയും സാധാരണ ജനങ്ങള് വട്ടംകറങ്ങുകയും ചെയ്യുന്നു.\nവളരെ വിപുലമായ, നിര്‍ണായകമായ അനൌപചാരിക മേഖല ഇന്ത്യന് സമ്പദ്വ്യവസ്ഥയുടെ സവിശേഷതയാണ്. ഇത്തരമൊരു സാമ്പത്തികഘടനയില് കറന്‍സിയുടെ (കാശിന്റെ) വിനിമയത്തിലൂടെയാണ് എല്ലാ സാമ്പത്തിക ഇടപാടുകളും നടക്കുന്നത്. പണമില്ലാതായതോടെ എല്ലാം നിലച്ചു, കനത്ത നഷ്ടമായി, ഒന്നിനും ഡിമാന്‍ഡില്ലാതായി. ഇതിന്റെ പ്രത്യാഘാതമാണ് സംഭവിച്ചുകൊണ്ടിരിക്കുന്നത്. മൊത്തം ആഭ്യന്തരോല്‍പ്പാദനത്തിന്റെ വളര്‍ച്ചാനിരക്ക് ആറുശതമാനമായി കുറഞ്ഞേക്കാമെന്നാണ് ഏറ്റവും ഒടുവില് പുറത്തുവന്ന ഒരു കണക്ക്. ആവശ്യത്തിന് നോട്ടില്ലാതെ ബാങ്കുകളും ഞെരുക്കത്തിലായതോടെ മാന്ദ്യത്തിന്റെ ആഴം വ്യാപിക്കുമെന്നുറപ്പായി. പണമില്ലാത്തതിനാല് ബാങ്ക്വായപകളും നിലച്ചു. ബാങ്കുകളുടെ ഈ പ്രതിസന്ധി വലിയ കുഴപ്പത്തിലേക്കു നയിക്കുമെന്ന് 2008-ല് അമേരിക്കയില്‍നിന്ന് ആരംഭിച്ച തകര്‍ച്ച സാക്ഷ്യപ്പെടുത്തുന്നുണ്ട്. ബാങ്കുകളില് പണമില്ലാതാകുന്നതും ബാങ്കുകളില് ജനങ്ങള്‍ക്ക് വിശ്വാസം നഷ്ടപ്പെടുന്നതും ആപത്താണ്. നോട്ട് നിരോധത്തെത്തുടര്‍ന്ന് സാമ്പത്തിക പ്രവര്‍ത്തനങ്ങളിലുണ്ടായ ചുരുക്കം കേന്ദ്രത്തിന്റെയും സംസ്ഥാന സര്‍ക്കാരുകളുടെയും വരുമാനത്തെ (റവന്യൂ) ബാധിക്കും. ഉല്‍പ്പാദനവളര്‍ച്ച കുറയുമ്പോള് റവന്യൂ കുറയുക സ്വാഭാവികമാണ്. കേന്ദ്രം അതു സമ്മതിക്കില്ലെന്നത് വേറെ കാര്യം. ഇതിനിടെയാണ് ബജറ്റ് അവതരിപ്പിക്കാന് പുറപ്പെടുന്നത്. ഇപ്പോള്‍തന്നെ വന്‍തോതില് വെട്ടിക്കുറച്ച സാമൂഹ്യക്ഷേമ ചെലവുകള് ഇനിയും വെട്ടിക്കുറച്ചേക്കാം.\nഇതിനിടെയാണ് രാജ്യാന്തര വിപണിയില് എണ്ണവില വര്‍ധിക്കുന്ന സാഹചര്യം. എണ്ണ ഉല്‍പ്പാദനം കുറയ്ക്കാന് എണ്ണകയറ്റുമതി രാജ്യങ്ങളുടെ സംഘടനയായ ഒപെക് തീരുമാനിച്ചതിനെ ത്തുടര്‍ന്നാണ് വില വര്‍ധിക്കുന്നത്. ഇന്ത്യയുടെ ഇറക്കുമതിച്ചെലവും വ്യാപാരക്കമ്മിയും കൂടാന് ഇതു വഴിവയ്ക്കും. നവംബറില് വ്യാപാരക്കമ്മി 1300 കോടി ഡോളറായി വര്‍ധിച്ചു. ഇറക്കുമതിയില് 3,300 കോടി ഡോളറിന്റെ വര്‍ധനയുണ്ടായി. 10.4 ശതമാനത്തിന്റെ വര്‍ധന.\nഅമേരിക്കന് കേന്ദ്രബാങ്കായ ഫെഡറല് റിസര്‍വ് പലിശനിരക്ക് കാല്‍ശതമാനം വര്‍ധിപ്പിച്ചത് വര്‍ഷാന്ത്യം ഓഹരി-പണ കമ്പോളങ്ങളിലെ താല്‍ക്കാലിക വിദേശ നിക്ഷേപകര് അവരുടെ നിക്ഷേപം പിന്‍വലിക്കുന്നതിന് ഇടയാക്കിയിട്ടുണ്ടെന്ന് വിദഗ്ധര് വിലയിരുത്തുന്നു. ഡോളര് നിക്ഷേപങ്ങള് പിന്‍വലിച്ച് ഇവര് പിന്മാറുമ്പോഴാണ് ഇന്ത്യന് ഓഹരി-പണ കമ്പോളങ്ങളില് തകര്‍ച്ചയുണ്ടാകുന്നത്. വര്‍ഷാന്ത്യത്തിലും ഈ പ്രവണത തുടരുന്നുണ്ട്. അമേരിക്കയില് സാമ്പത്തികരംഗം കാര്യമായി മെച്ചപ്പെട്ടതുകൊണ്ടൊന്നുമല്ല അവര് പലിശനിരക്ക് നേരിയതോതില് കൂട്ടിയതെന്ന വിലയിരുത്തലുണ്ട്. സമ്പദ്വ്യവസ്ഥ മാന്ദ്യത്തിലാകുമ്പോഴാണ് പലിശനിരക്ക് താഴ്ത്തുന്നത്. അപ്പോള്, നിരക്ക് കുറഞ്ഞുതന്നെ നിന്നാല് ഇനിയും രക്ഷപ്പെട്ടില്ലെന്ന് ലോകത്തിന് ബോധ്യംവരൂം. ആ ധാരണ തിരുത്താനാണ് പലിശനിരക്ക് നേരിയതോതില് വര്‍ധിപ്പിക്കുന്നത്. വാസ്തവത്തില് അമേരിക്കയുടെ കോര്‍പറേറ്റ് മേഖല കടത്തില് മുങ്ങിയിരിക്കുകയാണെന്നാണ് റിപ്പോര്‍ട്ടുകള്. കടപ്പത്രവിപണിയില്‍നിന്ന് കടമെടുത്ത് കൂട്ടിയിരിക്കുന്നു. 2008ലെ വന് തകര്‍ച്ചയ്ക്കുശേഷം പലിശനിരക്ക് കുറഞ്ഞു നിന്നിട്ടും അവിടെ ബാങ്ക്വായ്പ കാര്യമായി വര്‍ധിച്ചില്ല. നടക്കുന്നത് കടപ്പത്രങ്ങളുടെ കച്ചവടം.


കൂടിക്കാഴ്ച ആറിന് | Palakkadu\nപാലക്കാട് : കുടുംബശ്രീ ജില്ലാമിഷനുകീഴിൽ ആലത്തൂർ ബ്ലോക്കിൽ എം.കെ.എസ്.പി. ബ്ലോക്ക് കോ-ഓർഡിനേറ്റർ തസ്തികയിലേക്കുള്ള കൂടിക്കാഴ്ച ആറിന് നടക്കും. വി.എച്ച്.എസ്.സി. അഗ്രിക്കൾച്ചറൽ ആണ് യോഗ്യത. ദിവസവേതനാടിസ്ഥാനത്തിലാണ് നിയമനം.\nആലത്തൂർ, കുഴൽമന്ദം, നെന്മാറ ബ്ലോക്കിലെ സ്ഥിരതാമസക്കാർക്ക് മുൻഗണന. ബയോഡാറ്റയും യോഗ്യത തെളിയിക്കുന്ന അസ്സൽ രേഖകളും സ്വയം സാക്ഷ്യപ്പെടുത്തിയ പകർപ്പുകളും സഹിതം രാവിലെ 11-ന് പാലക്കാട് സിവിൽ സ്റ്റേഷനിലെ കുടുംബശ്രീ ജില്ലാമിഷൻ ഓഫീസിൽ ഹാജരാകണം.


അരങ്ങേറ്റത്തില് തന്നെ കൈയടിപ്പിച്ച് ഷഹബാസ് നദീം - Oneindia Malayalam\nഏറെ നാളത്തെ കാത്തിരിപ്പിനൊടുവിലാണ് ഷഹബാദ് നദീമിന് ഇന്ത്യന് ടെസ്റ്റ് ടീമിലേക്ക് വിളിയെത്തിയത്. ഫസ്റ്റ്ക്ലാസ് ക്രിക്കറ്റില് നിരന്തരം മികവുകാട്ടുമ്പോഴും ഇടം കൈയന് സ്പിന്നറായ നദീമിന് മുന്നില് ഇന്ത്യന് ടീമിന്റെ വാതില് അടഞ്ഞുകിടന്നു. എന്നാല് ദക്ഷിണാഫ്രിക്കയ്‌ക്കെതിരായ മൂന്നാം ടെസ്റ്റിലൂടെ നദീം ഏറെ നാളത്തെ കാത്തിരിപ്പിന് വിരാമമിട്ടിരിക്കുകയാണ്.\nപാലാരിവട്ടം പാലം അഴിമതിക്കേസ് വഴിത്തിരിവിൽ\nചാന്തുപൊട്ടിലെ കഥാപാത്രത്തെ ട്രാൻസ് വ്യക്തിഎന്ന് വിളിച്ചിട്ടില്ല; പാർവതി\nMammootty's new mamangam look goes viral in social media\nThis Is Why We Call Mammootty as Mega Star


ഗർഭസ്ഥ ശിശുവിനെ ചേർത്തു പിടിച്ചു: ഈ അമ്മയും കുഞ്ഞും തോൽപ്പിച്ചത് ക്യാൻസറിനെ | Lifeday: Catholic Online News Malayalam\nHome Articles ഗർഭസ്ഥ ശിശുവിനെ ചേർത്തു പിടിച്ചു: ഈ അമ്മയും കുഞ്ഞും തോൽപ്പിച്ചത് ക്യാൻസറിനെ\nഇറ്റലിയിലെ നേപ്പിൾസിനു സമീപമുള്ള ക്വാർട്ടോയിലുള്ള കോണ്‍ചീലിയ എന്ന സ്ത്രീ മൂന്ന് മാസം ഗർഭിണിയായിരിക്കുമ്പോൾ ആണ് തനിക്ക് സ്‌തനാർബുദം ആണെന്ന് മനസിലാക്കിയത്. ചികിത്സ തുടങ്ങേണ്ടതിന് ഡോക്ടർമാർ കുട്ടിയെ അബോർഷൻ ചെയ്യണമെന്ന് ആവശ്യപ്പെട്ടു. “ഞാൻ ഇപ്പോൾ തന്നെ ഈ കുഞ്ഞിന്റെ അമ്മയാണ്, എനിക്ക് എൻ്റെ കുഞ്ഞിനെ കൊല്ലാനാവില്ല” എന്നായിരുന്നു കോണ്‍ചീലിയ എന്ന അമ്മയുടെ മറുപടി.\nകാൻസറിന് ശസ്ത്രക്രിയയും കീമോതെറാപ്പിയും നടത്താനായിരുന്നു ഡോക്ടർമാർ ഈ നിർദേശം മുമ്പോട്ടു വെച്ചത്. സ്വന്തം അപകടസാധ്യത പരിഗണിക്കാതെ ജനിക്കാനിരിക്കുന്ന കുഞ്ഞിനുവേണ്ടി ആ അമ്മ തൻ്റെ നിലപാടിൽ ഉറച്ചുനിന്നു. എന്നാൽ, ദൈവം ആ അമ്മയുടെ കൂടെയായിരുന്നു. നേപ്പിൾസിലെ പാസ്‌ക്കൽ ഇൻസ്റ്റിറ്റ്യൂട്ടിൽ, സ്തനാർബുദ വിഭാഗം മേധാവി ഡോ. മൈക്കലിനോ ഡി ലോറൻറിസിനെ കണ്ടുമുട്ടി. ഗർഭാവസ്ഥയെ അപകടത്തിലാക്കാത്ത വിധത്തിലുള്ള ചികിത്സ നടത്തുവാൻ അങ്ങനെ തീരുമാനമായി.\nകോണ്‍ചീലിയ എന്ന അമ്മ അസാമാന്യ ധൈര്യത്തോടെയാണ് ഈ സാഹചര്യങ്ങളോട് പ്രതികരിച്ചത്. ലോക്ക്ഡൗണിനിടയിലാണ് ചികിത്സ ആരംഭിച്ചത്. കീമോതെറാപ്പിയും തുടങ്ങി. ശാരീരികമായ ബുദ്ധിമുട്ടുകൾ ഏറെയുണ്ടായെങ്കിലും ദൈവത്തിൽ ആശ്രയം വെച്ച് കോൺസിഗ്ലിയ മുന്നോട്ട് പോയി. മനസ് ഇടറാതെ ധൈര്യപൂർവ്വം ജീവിക്കുവാൻ, ആത്മവിശ്വാസത്തോടെ രോഗത്തെ നേരിടുവാൻ അങ്ങനെ അവൾക്കായി.\nഈ ആശുപത്രിയിൽ ഗൈനക്കോളജിസ്റ്റുമായി സഹകരിച്ച് ആയിരുന്നു ചികിത്സ നടത്തിയത്. കുഞ്ഞിന് കുഴപ്പമൊന്നും ഉണ്ടാകാതിരിക്കുവാനായിരുന്നു ഇത്. അങ്ങനെ പൂർണ്ണ ആരോഗ്യത്തോടെ സെപ്റ്റംബർ 15 -ന് അറോറ എന്ന പെൺകുഞ്ഞു ജനിച്ചു. ഒപ്പം കാൻസർ ചികിത്സയും വിജയപ്രദമായിരുന്നു.\n“ഞാൻ എന്റെ ഹൃദയത്തിന്റെ സ്വരം പിന്തുടർന്നു. എനിക്ക് ജീവിക്കാൻ താൽപ്പര്യമുണ്ടെങ്കിൽ കുഞ്ഞിനെ ഉപേക്ഷിക്കണമെന്ന് എല്ലാവരും പറഞ്ഞു. പക്ഷേ എനിക്കതിന് ആവുമായിരുന്നില്ല.” – കോണ്‍ചീലിയ പറയുന്നു. ഗർഭാവസ്ഥയിലുള്ള കുഞ്ഞിനുവേണ്ടി സ്വന്തം ജീവൻ പോലും അപകടത്തിലായ നിമിഷങ്ങളിൽ ഉറച്ച തീരുമാനത്തോടെ അവർ നിലനിന്നു. ഈ അമ്മ ആധുനിക ലോകത്തിന് ഒരു മാതൃകയാണ്.


ഗോസംരക്ഷണത്തിന് ബജറ്റില് വന് തുക വകയിരുത്തി യുപി സര്‍ക്കാര്\nTue Feb 18 2020 18:36:43 GMT+0530 (IST)\nകഴിഞ്ഞ സാമ്പത്തികവര്‍ഷം കേവലം 136 കോടി രൂപ മാത്രമാണ് നീക്കിവച്ചിരുന്നത്. അതില്‍നിന്നു അഞ്ഞൂറുകോടിയിലേറെ അധികമാണ് ഇത്തവണ വകയിരുത്തുന്നത്.\nSRF7 Feb 2019 3:37 PM GMT\nലഖ്‌നൗ: ഈ വര്‍ഷത്തെ യുപിയിലെ യോഗി ആതിഥ്യനാഥ് സര്‍ക്കാര് ഗോസംരക്ഷണത്തിനായി ബജറ്റില് വകയിരുത്തിയിട്ടുള്ളത് 613 കോടി രൂപ. കഴിഞ്ഞ സാമ്പത്തികവര്‍ഷം കേവലം 136 കോടി രൂപ മാത്രമാണ് നീക്കിവച്ചിരുന്നത്. അതില്‍നിന്നു അഞ്ഞൂറുകോടിയിലേറെ അധികമാണ് ഇത്തവണ വകയിരുത്തുന്നത്.\nഗ്രാമ-നഗര വ്യത്യാസമില്ലാതെ അത്യാധുനിക ഗോശാലകള് പണിയാനും അലഞ്ഞു തിരിയുന്ന പശുക്കളെ സംരക്ഷിക്കാനുമാണ് ഇത്രയും തുക വിനിയോഗിക്കുന്നത്. 613 കോടിയില് 165 കോടി രൂപ മദ്യത്തിന് ഏര്‍പ്പെടുത്തിയ പ്രത്യേക സെസിലൂടെ കണ്ടെത്താനും തീരുമാനിച്ചിട്ടുണ്ട്. ഇത്തരത്തില് ലഭിക്കുന്ന തുക അലഞ്ഞു തിരിഞ്ഞു നടക്കുന്ന പശുക്കളെ സംരക്ഷിക്കാനും പരിപാലിക്കാനും ഉപയോഗിക്കും. ബാക്കി തുക ഉപയോഗിച്ച് അത്യാധുനിക ഗോശാലകള് പണിയും. ഇതിനായി ഗ്രാമപ്രദേശങ്ങളില് 248 കോടി രൂപയും നഗരമേഖലകളില് 200 കോടി രൂപയും വിനിയോഗിക്കും.\n201819 സാമ്പത്തിക വര്‍ഷത്തില് 136 കോടി രൂപയാണ് ഉത്തര്‍പ്രദേശ് സര്‍ക്കാര് ഗോസംരക്ഷണത്തിനായി വകയിരുത്തിയിരുന്നത്. ഇതില് അഞ്ചുകോടി രൂപ ഗോശാലകള് പണിയാനും 17 കോടി രൂപ പശുക്കളുടെ സംരക്ഷണത്തിനും ഉപയോഗിച്ചിരുന്നു. ഇതിനുപുറമേ ഗോ സേവ ആയോഗിനും ഗോ സംരക്ഷണ കേന്ദ്രങ്ങള്‍ക്കും പണം നീക്കിവച്ചു. ഇതിന്റെ തുടര്‍ച്ചയായാണ് ഈ സാമ്പത്തികവര്‍ഷവും ഗോസംരക്ഷണത്തിനായി ഇത്രയധികം തുക വകയിരുത്തിയിരിക്കുന്നത്.\nUP budget cows\nനെടുങ്കണ്ടം കസ്റ്റഡി മരണം: രണ്ട് എ എസ് ഐ മാരടക്കം ആറു പോലിസുകാരെക്കൂടി സിബി ഐ അറസ്റ്റു ചെയ്തു\n18 Feb 2020 9:47 AM GMT\n18 Feb 2020 9:39 AM GMT\nശഹീൻബാഗ് സമരപ്പന്തൽ ഉടൻ പൊളിക്കണമെന്ന് പോലിസിന്റെ അന്ത്യശാസനം\nപോലിസിലെ നിർമാണ കരാർ സിൽക്കിന്; തീരുമാനത്തിന് പിന്നിൽ ക്രമക്കേടെന്ന് ആരോപണം\n18 Feb 2020 7:15 AM GMT\nപോലിസ് സ്‌റ്റേഷനുകളിലേക്ക് ബൊലേറോ ജീപ്പുകള് വാങ്ങിയതിലും ദുരൂഹത\n18 Feb 2020 4:37 AM GMT\nഉത്തര്‍പ്രദേശില് അഞ്ച് മാസം പ്രായമുള്ള പെണ്‍കുട്ടി ബലാത്സംഗത്തിനിരയായി കൊല്ലപ്പെട്ടു\n17 Feb 2020 7:06 PM GMT\nരാമക്ഷേത്രം ഉയരുന്നത് ഖബറിസ്ഥാനു മുകളിലോ?\nനാലുവയസുകാരിയെ പുഴയില് എറിഞ്ഞു കൊന്ന കേസില് ബന്ധുവിന് ജീവപര്യന്തം\nകശ്മീരിൽ സാമൂഹികമാധ്യമം ഉപയോഗിച്ചതിന് യുഎപിഎ\nതിരുവനന്തപുരം നഗരത്തിലെ ചിലയിടങ്ങളിൽ ഇന്ന് ജലവിതരണം മുടങ്ങും\nനടനും തൃണമൂല് മുന് എംപിയുമായ തപസ് പാല് അന്തരിച്ചു\nഎം എസ് മണിയുടെ നിര്യാണത്തില് എസ്ഡിപിഐ അനുശോചിച്ചു


ഇടവേളയില്ലാതെ കഠിന നൃത്തച്ചുവടുകളുമായി സാറ വൈറലായി വീഡിയോ | Sarah Ali Khan| Women| Dance\nApr 2, 2020, 02:35 PM IST\nഒഡീഷ ദിനത്തോടനുബന്ധിച്ച് തന്റെ അധ്യാപികയ്‍ക്കും ആരാധകര്‍ക്കും ആശംസ അറിയിക്കാനാണ് സാറ പതിന്നൊന്നു മിനിറ്റ് ദൈര്‍ഘ്യമുള്ള ഡാന്‍സ് വീഡിയോ പോസ്റ്റ് ചെയ്തത്.\nബോളിവുഡിൽ അരങ്ങേറ്റം കുറിച്ച് ചുരുങ്ങിയ നാൾ കൊണ്ട് യുവാക്കളുടെ ഹരമായി മാറിയ നടിയാണ് സാറ അലി ഖാൻ. ലോക്ഡൗൺ കാലമായതോടെ ഗ്ലാമർ ലോകത്തിന് താൽക്കാലിക ഇടവേള നൽകി വീടിനുള്ളിൽ കഴിയുകയാണ് താരം. സാറ ഇൻസ്റ്റഗ്രാമിൽ പങ്കുവച്ച പുതിയ വീഡിയോ വൈറലാവുകയാണിപ്പോൾ. ഒഡീസ്സി നൃത്തച്ചുവടുകൾ വെക്കുന്ന തന്റെ പഴയ വീഡിയോ ഒരിക്കൽക്കൂടി പങ്കുവച്ചിരിക്കുകയാണ് സാറ.\nഒരു ഇടവേള പോലും കൊടുക്കാതെ കഠിനമായ നൃത്തച്ചുവടുകൾ ചെയ്തുതീർക്കുന്ന സാറയെയാണ് വീഡിയോയിൽ കാണുന്നത്. ഒഡീഷ ദിനത്തോടനുബന്ധിച്ച് തന്റെ അധ്യാപികയ്‍ക്കും ആരാധകർക്കും ആശംസ അറിയിക്കാനാണ് സാറ പതിന്നൊന്നു മിനിറ്റ് ദൈർഘ്യമുള്ള ഡാൻസ് വീഡിയോ പോസ്റ്റ് ചെയ്തത്.\nപിങ്കും വൈറ്റും നിറത്തിലുള്ള കോട്ടൺ കുർത്തയാണ് താരം ധരിച്ചിരിക്കുന്നത്. ഒരിടത്തും നിർത്താതെ തുടർച്ചയായി നൃത്തം ചെയ്‌യുന്നുവെന്നതാണ് വീഡിയോയിലെ പ്രത്യേകത.\nസാറയുടെ ഡാൻസ് വീഡിയോയ്‍ക്കു കീഴെ നിരവധിപേരാണ് അഭിനന്ദനവുമായി രംഗത്തെത്തിയത്. സാറയ്‍ക്ക് അറിയാത്തതെന്തെങ്കിലും ഉണ്ടോ എന്നും അതിശയിപ്പിക്കുന്ന ചുവടുകൾ എന്നുമൊക്കെ പോകുന്നു കമന്റുകൾ.\nലോക്ഡൗൺ കാലത്ത് ചടഞ്ഞുകൂടിയിരിക്കാതെ ഫിറ്റ്നസിൽ ശ്രദ്ധ കേന്ദ്രീകരിക്കാനാണ് താരം തീരുമാനിച്ചിരിക്കുന്നത്. വർക്കൗട്ട് മുടക്കാത്ത സാറ ജിമ്മിൽ പോകുന്നില്ലെങ്കിലും ഓൺലൈൻ വഴി ക്ലാസ്സിൽ പങ്കെടുക്കുകയാണ് ചെയ്‌യുന്നത്.\nContent Highlights:Sara Ali Khan shares video from Odissi dance class\nപ്രായമാകുന്ന അച്ഛനമ്മമാരെ ഒരു ദാക്ഷിണ്യവുമില്ലാതെ വഴിയരികിലേക്ക് തള്ളിവിടുന്ന മക്കള് ..


രാജ്യാന്തര ക്രിക്കറ്റില് ഇപ്പോഴും ഒത്തുകളി ഭീഷണി: അഞ്ച് ക്യാപ്റ്റന്‍മാരെ വാതുവെപ്പുകാര് സമീപിച്ചു; വെളിപ്പെടുത്തലുമായി ഐസിസി • ഇ വാർത്ത | evartha\nevartha Desk September 25, 2018, 3:38 pm September 25, 2018\nരാജ്യാന്തര ക്രിക്കറ്റില് ഇപ്പോഴും ഒത്തുകളി ഭീഷണി നിലനില്‍ക്കുന്നതായി രാജ്യാന്തര ക്രിക്കറ്റ് കൗണ്‍സില്. കഴിഞ്ഞ 12 മാസത്തിനിടെ മാത്രം ഐസിസിയില് സമ്പൂര്‍ണ അംഗത്വമുള്ള നാലു രാജ്യങ്ങളുടേത് ഉള്‍പ്പെടെ അഞ്ചു ക്യാപ്റ്റന്‍മാരെ വാതുവയ്പുകാര് ഒത്തുകളിക്കാന് സമീപിച്ചതായും ഐസിസി വെളിപ്പെടുത്തി.\nഐ.സി.സിയുടെ അഴിമതി രഹിത യൂണിറ്റ് ജനറല് മാനേജര് അലെക്‌സ് മാര്‍ഷല് തിങ്കളാഴ്ച്ചയാണ് ഈ വാര്‍ത്ത പുറത്തുവിട്ടത്. ഏതെല്ലാം രാജ്യങ്ങളുടെ ക്യാപ്റ്റന്‍മാരേയാണ് സമീപിച്ചതെന്ന് വെളിപ്പെടുത്താനാകില്ലെന്നും അലെക്‌സ് മാര്‍ഷല് വ്യക്തമാക്കി.\nവാതുവയ്പുകാരെന്ന് സംശയിക്കുന്ന ചിലര് തങ്ങളെ സമീപിച്ചതായി അഞ്ചു ക്യാപ്റ്റന്‍മാര് ഐസിസിയെ രേഖാമൂലം അറിയിച്ചിട്ടുണ്ട്. അതില് നാലു പേരും സമ്പൂര്‍ണ അംഗത്വമുള്ള ടീമുകളുടെ നായകന്‍മാരാണ്- മാര്‍ഷല് പറഞ്ഞു. യു.എ.ഇയില് പുരോഗമിക്കുന്ന ഏഷ്യ കപ്പിനിടെ അഫ്ഗാനിസ്താന്റെ വിക്കറ്റ് കീപ്പര് ബാറ്റ്‌സ്മാന് മുഹമ്മദ് ഷഹ്‌സാദിനേയും വാതുവെപ്പുകാര് സമീപിച്ചിരുന്നതായി അലെക്‌സ് പറയുന്നു.\nഒക്ടോബറില് ഷാര്‍ജയില് നടക്കുന്ന അഫ്ഗാനിസ്താന് പ്രീമിയര് ടി ട്വന്റി ടൂര്‍ണമെന്റില് മോശം പ്രകടനം കാഴ്ച്ചവെക്കണമെന്നാണ് ഷഹ്‌സാദിനോട് വാതുവെപ്പുകാര് ആവശ്യപ്പെട്ടത്. കഴിഞ്ഞ ശനിയാഴ്ച്ച വൈകുന്നേരമാണ് ഷെഹ്‌സാദിനെ സംശയാസ്പദമായ രീതിയില് ചിലര് സമീപിച്ചത്.\nടീം ഹോട്ടലില് വെച്ചായിരുന്നു ഇത്. തുടര്‍ന്ന് അഫ്ഗാനിസ്താന് ടീം മാനേജ്‌മെന്റ് ഐ.സി.സിക്ക് ഇതുസംബന്ധിച്ച് പരാതി നല്‍കുകയും ചെയ്തു. വാതുവെപ്പുകാരില് അധികപേരും ഇന്ത്യയില് നിന്നുള്ളവരായിരുന്നു. അതിനര്‍ത്ഥം അവര് ഇന്ത്യക്കുള്ളിലാണ് പ്രവര്‍ത്തിക്കുന്നത് എന്നല്ല.\nലോകത്ത് പലയിടത്തും വാതുവെപ്പുകാരുണ്ട്. അവര്‍ക്ക് എവിടെനിന്ന് വേണമെങ്കിലും പദ്ധതി തയ്യാറാക്കം. കുറഞ്ഞ സമയത്തിനുള്ളില് മത്സരം അവസാനിക്കുന്നതിനാല് അവര്‍ക്ക് ടിട്വന്റി ക്രിക്കറ്റിനോടാണ് താത്പര്യം കൂടുതല്. അലെക്‌സ് മാര്‍ഷെല് വ്യക്തമാക്കുന്നു.\nവാതുവെപ്പുമായി ബന്ധപ്പെട്ട് കഴിഞ്ഞ ഒരു വര്‍ഷത്തിനുള്ളില് 32 കേസുകളുടെ അന്വേഷണം നടത്തിയതായും ഐ.സി.സിയുടെ വാര്‍ഷിക റിപ്പോര്‍ട്ടില് പറയുന്നു. ഇതില് 23 എണ്ണം നല്‍കിയത് കളിക്കാരും മാച്ച് ഒഫീഷ്യല്‍സുമാണ്. ചില താരങ്ങളും വാതുവെപ്പില് ഉള്‍പ്പെട്ടിട്ടുണ്ടെന്ന് അന്വേഷണത്തിനടയില് ഐ.സി.സി കണ്ടെത്തിയിട്ടുണ്ട്.


'കൂടുതല് കൊലപാതകങ്ങള്‍ക്ക് പദ്ധതിയിട്ടിരുന്നു'; രണ്ട് പേർക്ക് കൂടി സയനൈഡ് ഉപയോഗം അറിയാമെന്ന് ജോളി\nKozhikode, First Published 8, Oct 2019, 11:20 PM IST\nകൂടത്തായിയിലെ കൂട്ടകൊലപാതക പരമ്പരയ്ക്ക് പുറമേ മൂന്ന് കൊലപാതക ശ്രമങ്ങളും ജോളി നടത്തിയെന്നാണ് പൊലീസിന്‍റെ കണ്ടെത്തല്. കൂടുതല് കൊലപാതക ശ്രമങ്ങള് ഉണ്ടായിട്ടുണ്ടോ എന്ന അന്വേഷണത്തിലാണ് പൊലീസ് സംഘം.\nകോഴിക്കോട്: കൂടുതല് കൊലപാതകങ്ങള്‍ക്ക് പദ്ധതിയിട്ടിരുന്നെന്ന് കൂടത്തായി കൊലപാതക പരമ്പരയിലെ മുഖ്യപ്രതി ജോളി ജോസഫ്. സയനൈഡ് ഉപയോഗം രണ്ടുപേര്‍ക്ക് കൂടി അറിയാമായിരുന്നുവെന്നും ജോളി പൊലീസിന് മൊഴി നല്‍കിയിട്ടുണ്ട്. സ്ഥലത്തെ ഡെപ്യൂട്ടി തഹസിൽദാരായിരുന്ന ജയശ്രീക്ക് വേണ്ടിയെന്ന് പറഞ്ഞാണ് ജോളി തന്നോട് സയനൈഡ് ആവശ്യപ്പെട്ടതെന്ന് പിടിയിലായ മാത്യു പൊലീസിനോട് വെളിപ്പെടുത്തിയിരുന്നു. ജയശ്രീയുടെ വീട്ടിലെ പട്ടിയെ കൊല്ലാനാണ് സയനൈഡ് എന്നായിരുന്നു ജോളി തന്നോട് പറഞ്ഞത്. എന്നാല് ഇത് പൊലീസ് സ്ഥിരീകരിച്ചിട്ടില്ല. ഇതിനെക്കുറിച്ച് കൂടുതല് അന്വേഷണം വരുംദിവസങ്ങളില് പൊലീസ് നടത്തും. ജോളിയുടെ ആദ്യ ഭര്‍ത്താവ് റോയിയുടെ മരണത്തിന് മുമ്പ് തന്നെയാണ് സയനൈഡ് വാങ്ങിനല്‍കിയതെന്നും മാത്യു പൊലീസിനോട് വെളിപ്പെടുത്തിയിരുന്നു.\nകൂടത്തായിയിലെ കൂട്ടകൊലപാതക പരമ്പരയ്ക്ക് പുറമേ മൂന്ന് കൊലപാതക ശ്രമങ്ങളും ജോളി നടത്തിയെന്നാണ് പൊലീസിന്‍റെ കണ്ടെത്തല്. കൂടുതല് കൊലപാതക ശ്രമങ്ങള് ഉണ്ടായിട്ടുണ്ടോ എന്ന അന്വേഷണത്തിലാണ് പൊലീസ് സംഘം. ജോളി എന്ന വീട്ടമ്മ ഒരു ക്രിമിനല് ബുദ്ധിയോടെ കാര്യങ്ങള് നീക്കിയിരുന്നുവെന്ന് പൊലീസിന് ബോധ്യപ്പെട്ടിരിക്കുന്നു. സുഹൃത്ത് ജയശ്രീയുടേയും ആദ്യ ഭര്‍ത്താവിന്‍റെ സഹോദരി രഞ്ചിയുടേയും പെണ്‍മക്കളെ കൊല്ലാന് ശ്രമിച്ചത് ഈ ക്രിമിനല് ബുദ്ധിയാണ്. രഞ്ചിയെ കൊല്ലാനും ശ്രമമുണ്ടായിട്ടുണ്ട്. എന്നാല് എല്ലാവരും എങ്ങനെയോ രക്ഷപ്പെട്ടു.\nRead More: മാനസിക-ശാരീരിക അസ്വസ്ഥതകള് പ്രകടിപ്പിക്കുന്നു; ആശുപത്രിയില് ജോളിയെ നിരീക്ഷിക്കാന് ജയില് ജീവനക്കാ...\nപെണ്‍കുട്ടികള് ഇല്ലാത്തതില് ജോളിക്ക് വിഷമമുണ്ടായിരുന്നുവത്രെ. ഇതില് നിന്നുണ്ടായ വൈരാഗ്യത്തിലാണ് രണ്ട് പെണ്‍കുട്ടികളെ കൊല്ലാന് ശ്രമിച്ചത്. ഭക്ഷണത്തില് സയനൈഡ് കലര്‍ത്തി നല്‍കുകയായിരുന്നു. എന്നാല് സയനൈഡിന്‍റെ അംശം കുറഞ്ഞതിനാല് കുട്ടികള് രക്ഷപ്പെട്ടു. ഛര്‍ദ്ദിച്ച് അവശരായ കുട്ടികളെ വേഗത്തില് ആശുപത്രിയില് എത്തിച്ചതിനാലാണ് രക്ഷപ്പെടുത്താനായത്. ജോളി കൂടുതല് കൊലപാതക ശ്രമങ്ങള് നടത്തിയെന്നാണ് നിഗമനം. ഇതുമായി ബന്ധപ്പെട്ട് വിശദമായ അന്വേഷണം നടത്താനുള്ള തീരുമാനത്തിലാണ് പൊലീസ്. ആവശ്യമെങ്കില് പ്രത്യേക എഫ്ഐആര് ഇട്ട് തന്നെ അന്വേഷണം നടത്തും.\nജോളിയുടെ വ്യാജ ഒസ്യത്തില് ഒപ്പിട്ടെന്ന ആരോപണം ഉയര്‍ന്നതിന് പിന്നാലെ സിപിഎം പ്രാഥമിക അംഗത്വത്തില് നിന്ന് പുറത്താക്കിയ കെ മനോജ് പറയുന്നത് ജോളി തന്നെ ചതിച്ചതാണെന്നാണ്. ജോളി വ്യാജ ഒസ്യത്തുണ്ടാക്കിയാണ് ഒപ്പിടാൻ വിളിച്ചതെന്ന് തനിയ്ക്ക് അറിയില്ലായിരുന്നു. താൻ ഒപ്പിട്ടത് മുദ്രപത്രത്തിലൊന്നുമല്ല, വെറും വെള്ളക്കടലാസിലാണെന്നാണ് മനോജ് പറഞ്ഞത്. എൻഐടി ലക്ചററാണ് എന്ന് ജോളി സ്വയം പരിചയപ്പെടുത്തിയിരുന്നു. നാട്ടിലെല്ലാവരും പറഞ്ഞിരുന്നത് അവർ എൻഐടി അധ്യാപികയാണെന്ന് തന്നെയാണ്. 2007-ൽ ആദ്യ ഭർത്താവ് റോയിക്കും മക്കൾക്കും ഒപ്പം ജോളി സ്ഥലം നോക്കാൻ എൻഐടിയ്ക്ക് അടുത്ത് വന്നിരുന്നു. അങ്ങനെയാണ് ജോളിയെ ആദ്യം പരിചയപ്പെടുന്നതെന്നും മറ്റ് ഒരു പരിചയവുമില്ലെന്നും മനോജ് ഏഷ്യാനെറ്റ് ന്യൂസിനോട് വ്യക്തമാക്കിയിരുന്നു.\nRead More:'ജോളി ചതിച്ചു, ഒപ്പിട്ടത് വെള്ളക്കടലാസിൽ, പരിചയപ്പെട്ടത് 2007-ൽ', തുറന്ന് പറഞ്ഞ് സിപിഎം നേതാവ്...\nജോളി വ്യാജ ഒസ്യത്തുണ്ടാക്കി കൈക്കലാക്കാൻ ശ്രമിച്ച ഭൂമിയുടെ നികുതി അടയ്ക്കാൻ താൻ പോയിരുന്നെന്ന് ലീഗ് നേതാവ് ഇമ്പിച്ചി മൊയ്‍ദീൻ സമ്മതിച്ചു. എന്നാൽ തനിക്കത് അടയ്ക്കാൻ കഴിഞ്ഞില്ല. എന്തോ പ്രശ്നമുള്ള ഭൂമിയാണതെന്ന് വില്ലേജ് ഓഫീസില് നിന്ന് പറഞ്ഞെന്നും ലീഗ് നേതാവ് പറയുന്നു. രണ്ടരക്കൊല്ലം മുമ്പ് ജോളിയിൽ നിന്ന് അരലക്ഷം രൂപ കടം വാങ്ങിയിരുന്നതായും ഇമ്പിച്ചി മൊയ്‍ദീൻ സമ്മതിക്കുന്നുണ്ട്. എന്നാൽ കൊലപാതകങ്ങളെക്കുറിച്ചൊന്നും തനിക്ക് ഒരറിവുമില്ലെന്നും ഇമ്പിച്ചി മൊയ്‍ദീൻ പറയുന്നു. ലീഗിന്‍റെ ശാഖാ പ്രസിഡന്‍റാണ് ഇമ്പിച്ചി മൊയ്‍ദീൻ.\nRead More: 'ജോളിയിൽ നിന്ന് പണം വാങ്ങി, ഭൂനികുതി അടയ്ക്കാൻ ശ്രമിച്ചു': സമ്മതിച്ച് ലീഗ് പ്രാദേശിക നേതാവ്...\nഅതേസമയം കേസിലെ തെളിവ് ശേഖരണം വെല്ലുവിളിയാണെന്ന് സംസ്ഥാന പൊലീസ് മേധാവി ലോക്നാഥ് ബെഹ്റ പറഞ്ഞത്. മൃതദേഹത്തിൽ സയനൈഡിന്‍റെ അംശം സ്ഥിരീകരിക്കാനായി സാംപിളുകൾ വിദേശത്ത് പരിശോധനയ്ക്ക് അയക്കുമെന്നും ഡിജിപി പറഞ്ഞു. നാടിനെ നടുക്കിയ കൊലപാതക പരമ്പരയിലെ മുഖ്യ പ്രതി ജോളി പിടിയിലായെങ്കിലും അന്വേഷണ സംഘത്തിന് മുന്നിൽ വെല്ലുവിളി ഏറെയാണ്. വർഷങ്ങൾ പഴക്കമുള്ള കൊലപാതകങ്ങൾ തെളിയിക്കാൻ ശാസ്ത്രീയ അടിത്തറ ഉണ്ടാക്കുകയാണ് പ്രധാന പ്രശ്നം.\nപൊട്ടാസ്യം സയനൈഡിന്‍റെ അംശം മൃതദേഹങ്ങളിൽ ഒരാഴ്ചയിൽ കൂടുതൽ നിലനിൽക്കില്ലെന്നാണ് വിദഗ്ധരുടെ അഭിപ്രായം. പക്ഷെ പരിമിതികൾ മറികടക്കാനുള്ള ശ്രമത്തിലാണ് കേരള പൊലീസ്. വിദേശ ലാബുകളുടെ സഹായം തേടുന്നുണ്ടെങ്കിലും സാഹചര്യതെളിവുകൾ ഇനിയും ശേഖരിക്കാൻ കഴിഞ്ഞാൽ കേസ് ശക്തമാകുമെന്നാണ് പൊലീസ് മേധാവിയുടെ നിലപാട്. പരാതിക്കാരനും മരിച്ച റോയ് തോമസിന്‍റെ സഹോദരനുമായ റോജോയെ വിദേശത്ത് നിന്ന് വിളിച്ച് വരുത്തും. അന്വേഷണ സംഘം വിപുലീകരിക്കും, പരമാവധി തെളിവുകൾ ശേഖരിച്ച ശേഷം മാത്രം കൂടുതൽ അറസ്റ്റിലേക്ക് നീങ്ങിയാൽ മതിയെന്നാണ് അന്വേഷണ സംഘത്തിനറെ തീരുമാനം.\nRead More : തഹസിൽദാർ ജയശ്രീയുടെ മകളെയടക്കം രണ്ട് പെൺകുട്ടികളെ കൂടി ജോളി കൊല്ലാൻ ശ്രമിച്ചെന്ന് പൊലീസ്...\nLast Updated 9, Oct 2019, 6:31 AM IST\nതഹസിൽദാർ ജയശ്രീയുടെ മകളെയടക്കം രണ്ട് പെൺകുട്ടികളെക്കൂടി ജോളി കൊല്ലാൻ ശ്രമിച്ചു


തിരുവനന്തപുരം: ബാംഗ്ലൂര് സ്‌ഫോടനക്കേസില് ആരോപണവിധേയനായി ജാമ്യം ലഭിച്ച് പി.ഡി.പി നേതാവ് അബ്ദുള് നാസര് മഅദനി കേരളത്തിലെത്തി. പി.ഡി.പി പ്രവര്‍ത്തകരും നേതാക്കളും കുടുംബാംഗങ്ങളും ചേര്‍ന്നാണ് മഅദനിയെ തിരുവനന്തപുരം വിമാനത്താവളത്തിലെത്തി സ്വീകരിച്ചത്.\nതിരുവനന്തപുരം അന്താരാഷ്ട്ര വിമാനത്താവളത്തില് ശനിയാഴ്ച രാത്രി 9.42 ാടെയാണ് മഅദനി എത്തിച്ചേര്‍ന്നത്. വൈകീട്ട് 6.45നാണ് ബംഗളൂരുവില് നിന്ന് സ്‌പൈസ് ജെറ്റ് വിമാനത്തില് ബംഗളൂരു പൊലീസ് സംഘം യാത്ര പുറപ്പെട്ടത്.\nരാത്രി 10.10 ഓടെയാണ് അദ്ദേഹം വിമാനത്താവളത്തില് നിന്നും പുറത്തേക്കെത്തിയത്. പുറത്തേക്കെത്തിയ മഅദനിയെ പ്രവര്‍ത്തകര് മുദ്രാവാക്യം വിളികളോടെയാണ് സ്വീകരിച്ചത്.\nപ്രവര്‍ത്തകരെ കൈവീശി അഭിവാദ്യം ചെയ്തതിന് ശേഷമാണ് മഅദനി അസീസിയ മെഡിക്കല് കോളേജിലേക്ക് യാത്ര പുറപ്പെട്ടത്. ആറ് കര്‍ണ്ണാടക പോലീസിന്റെയും, കേരളപോലീസിന്റെ വന് സംഘവും മദനിയോടൊപ്പമുണ്ട്. ഭാര്യ സൂഫിയയും രണ്ട് മക്കളും അദ്ദേഹത്തോടൊപ്പം ആംബുലന്‍സിലുണ്ട്.\nകര്‍ശന ജാമ്യവ്യവസ്ഥയിലാണ് മഅദനിക്ക് പരോള് ലഭിച്ചിരിക്കുന്നത്. പ്രവര്‍ത്തകരുമായോ നേതാക്കളുമായോ സംസാരിക്കുകയോ സ്വീകരണ പരിപാടികളില് പങ്കെടുക്കുകയോ തുടങ്ങി നിരവധി ജാമ്യ വ്യവസ്ഥകളാണുള്ളത്.\nഅഞ്ച് ദിവസത്തെ ഇടക്കാല ജാമ്യം ലഭിച്ച മഅദനി ഒരു ദിവസം വൈകിയാണ് കേരളത്തിലേക്ക് എത്തിച്ചേര്‍ന്നത്. മതിയായ രേഖകള് കര്‍ണ്ണാടക പോലീസ് ഹാജരാക്കാത്തതിനെ തുടര്‍ന്ന് ബ്യൂറോ ഓഫ് സിവില് ഏവിയേഷന്റെ ക്ലിയറന്‍സ് ലഭിക്കാത്തതാണ് യാത്ര വൈകിപ്പിച്ചത്.\nമുന്‍കൂര് അനുമതി വാങ്ങാത്തതിനെ തുടര്‍ന്ന് സുരക്ഷാ ചുമതലയുള്ള ഉദ്യോസ്ഥര്‍ക്ക് ആയുധങ്ങളുമായി കയറാനുള്ള ശ്രമത്തെ വിമാനത്താവള അധികൃതര് വിലക്കുകയാണുണ്ടായത്.\nതുടര്‍ന്ന് കേന്ദ്ര വ്യോമയാന സഹമന്ത്രി കെ.സി വേണുഗോപാലിനെ പി.ഡി.പി നേതാക്കള് ബന്ധപ്പെട്ടതിനെ തുടര്‍ന്ന് വിമാനത്താവളത്തിലെ ക്ലിയറന്‍സ് പ്രശ്‌നങ്ങള് പരിഹരിക്കുയും യാത്ര വൈകുന്നേരത്തേക്കാക്കുകയും ചെയ്തു.\nനിലവില് തടവുകാരനായ മഅദനിയെ വിമാനത്തില് യാത്ര ചെയ്യുന്നതിന് വേണ്ട അനുമതി വാങ്ങാത്തതും വിനയായി. കേരളപോലീസും കെ.സി വേണുഗോപാലും വിഷയത്തിലിടപെട്ട് കാര്യങ്ങള് പരിഹരിക്കുകയായിരുന്നു.\nകര്‍ണ്ണാടക പോലീസ് കാണിച്ച അലംഭാവമാണ് രാവിലെ 10.30ന് എത്തിച്ചേരേണ്ട മദനിയുടെ യാത്ര വൈകിപ്പിച്ചത്. പോലീസ് മതിയായ രേഖകള് ഹാജരാക്കാത്തതിനെ തുടര്‍ന്നാണ് വിമാനത്താവള അധികൃതര് യാത്രക്ക് അനുമതി നല്‍കാതിരുന്നതെന്ന് കെ.സി വേണുഗോപാല് മാധ്യമപ്രവര്‍ത്തകരോട് പറഞ്ഞു. ഇന്ന് രാവിലെ 9.15നുള്ള ഇന്‍ഡിഗോ എയര്‍വേസിലായിരുന്നു മദനി പുറപ്പെടേണ്ടിയിരുന്നത്.\nഇദ്ദേഹത്തിന്റെ മക്കളും അഭിഭാഷകനും ‘ജസ്റ്റീസ് ഫോര് മഅദനി’ ഫോറത്തിലെ അംഗങ്ങളും മഅദനിയോടൊപ്പം ഉണ്ട്.\nമഅദനി ഞായറാഴ്ച്ച രാവിലെ കൊട്ടിയത്ത് നടക്കുന്ന വിവാഹ ചടങ്ങില് പങ്കെടുക്കും. തിങ്കളാഴ്ച്ച അന്‍വാശേരിയില് എത്തി പിതാവിനേയും കാണും. ബുധനാഴ്ച്ച ബംഗളൂരിലേക്ക് മടങ്ങും. ഇതിനിടെയില് അസീസിയ മെഡിക്കല് കോളേജില് ചികിത്സ തുടരും.\nമകളുടെ വിവാഹത്തില് പങ്കെടുക്കുന്നതിന് കഴിഞ്ഞ ദിവസമാണ് മഅദനിക്കു കര്‍ണാടക കോടതി അഞ്ചു ദിവസത്തെ ജാമ്യം ലഭിച്ചത്. മഅദനിക്കു ദക്ഷിണമേഖല എ.ഡി.ജി.പി എ. ഹേമചന്ദ്രന്റെ നേതൃത്വത്തില് കനത്ത സുരക്ഷാ സംവിധാനമാണ് ഒരുക്കിയിട്ടുള്ളത്.\nസ്‌ഫോടനക്കേസില് അറസ്റ്റിലായ മദനി രണ്ടര വര്‍ഷത്തിന് ശേഷമാണ് കേരളത്തില് എത്തുന്നത്. കര്‍ശന ഉപാധികളോടെയാണ് മദനിക്ക് ഇടക്കാല ജാമ്യം അനുവദിച്ചിരിക്കുന്നത്.\nമകള് ഷമീറയുടെ വിവാഹത്തില് പങ്കെടുക്കാന് അഞ്ച് ദിവസത്തേക്ക് സ്വന്തം ചിലവില് പോലിസ് ബന്തവസ്സോടെ നാട്ടില് പോകാന് അനുവദിക്കണമെന്നായിരുന്നു അഡ്വ. ഉസ്മാന് വഴി നല്‍കിയ ഹരജിയില് മഅദനി ആവശ്യപ്പെട്ടിരുന്നത്.\nമകളുടെ വിവാഹത്തില് പങ്കെടുക്കാന് മഅദനിക്ക് ഇടക്കാല ജാമ്യം അനുവദിക്കണമെന്ന് ആവശ്യപ്പെട്ട് മുഖ്യമന്ത്രി ഉമ്മന്‍ചാണ്ടിയും പ്രതിപക്ഷ നേതാവ് വി.എസ് അച്യുതാനന്ദനും കര്‍ണാടക സര്‍ക്കാരിന് കത്തയച്ചിരുന്നു.\nമഅദനിക്ക് ജാമ്യം നല്‍കുന്നതിന് എതിരായി ശക്തമായ നിലപാടാണ് കര്‍ണാടക സര്‍ക്കാര് കോടതിയില് സ്വീകരിച്ചത്. കേരളത്തില് നിരവധി അനുയായികളുള്ള നേതാവായ മഅദനിക്ക് ജാമ്യം നല്‍കിയാല് പിന്നെ തിരിച്ചു വരില്ലെന്നുമായിരുന്നു പ്രോസിക്യൂഷന്റെ പ്രധാന വാദിച്ചിരുന്നത്.\nഈ കേസ്സില് അദ്ദേഹത്തെ അറസ്റ്റു ചെയ്യാന് കേരള, കര്‍ണാടക പോലീസിന് ദിവസങ്ങള് വേണ്ടി വന്നതായും കേരളത്തിലേക്ക് പോയാല് കേസിന്റെ വിചാരണ മുടങ്ങുമെന്നും പ്രോസിക്യൂഷന് വാദിച്ചു. എന്നാല് ഈ വാദങ്ങള് കോടതി സ്വീകരിച്ചിരുന്നില്ല.\nമാര്‍ച്ച് പത്തിനാണ് മഅദനിയുടെ മകള് ഷമീറ ജൗഹറയുടെ വിവാഹം നടക്കുന്നത്. ഉപ്പയെത്തുമെന്ന പ്രതീക്ഷയിലും പ്രാര്‍ഥനയിലുമാണ് താനെന്ന് ഷമീറ നേരെത്തെ പറഞ്ഞിരുന്നു.\nഒരു വാപ്പയെന്ന നിലയില് മഅദനിക്ക് ഏറെ സന്തോഷം നല്‍കുന്ന മുഹൂര്‍ത്തമായിരിക്കും അതെന്നും അതിന് അവസരമൊരുക്കി സര്‍ക്കാറും കോടതിയും കരുണ കാണിക്കുമെന്ന പ്രതീക്ഷയിലാണ് താനെന്നും ഷമീറ നേരെത്തെ പറഞ്ഞിരുന്നു.\nമഅദനിയുടെ ആദ്യ ഭാര്യയായ ഷഫിന്‍സയുടെ മകളാണ് ഷമീറ. ഒരു സ്വകാര്യകമ്പനിയില് മള്‍ട്ടിമീഡിയ ഡിസൈനറായി ജോലി ചെയ്യുകയാണ് ഷമീറ.


ഡ്രോൺ പറത്താൻ രജിസ്‌ട്രേഷൻ നിർബന്ധം, 500 കിലോ വരെ ഭാരം വഹിക്കാം | Malayalam News\nഡ്രോൺ പറത്താൻ രജിസ്‌ട്രേഷൻ നിർബന്ധം, 500 കിലോ വരെ ഭാരം വഹിക്കാം\nന്യൂദൽഹി- ഡ്രോണുകളുടെ ഉപയോഗം, വാങ്ങൽ, വിൽപന എന്നിവയ്ക്ക് കേന്ദ്ര വ്യോമയാനമന്ത്രാലയം പുതിയ നയം പുറത്തിറക്കി. രജിസ്റ്റർ ചെയ്യാത്ത ഡ്രോൺ ഇനി പറത്താനാകില്ല. വഹിക്കാവുന്ന ഭാര പരിധി കൂട്ടുകയും ചട്ടലംഘനങ്ങളുടെ പിഴ തുകയും രജിസ്‌ട്രേഷൻ ഫീസും കുറച്ചു. ചരക്ക് നീക്കത്തിന് ഡ്രോൺ ഇടനാഴി രൂപീകരിക്കും. ചട്ടങ്ങൾ ചരിത്രപരമാണെന്നും പുതിയ അവസരങ്ങൾക്ക് വഴി തുറക്കുമെന്നും പ്രധാനമന്ത്രി നരേന്ദ്ര മോഡി പ്രതികരിച്ചു.\nപുതിയ നയത്തിൽ ഡ്രോണുകളെ അഞ്ചുവിഭാഗമായി തിരിച്ചിട്ടുണ്ട്. 250 ഗ്രാം വരെ നാനോ, രണ്ടു കിലോ വരെ മൈക്രോ, 25 കിലോ വരെ സ്‌മോൾ, 150 കിലോ വരെ മീഡിയം, 150കിലോയിൽ കൂടുതൽ ലാർജ് എന്നിങ്ങനെയാണ് തരംതിരിച്ചിരിക്കുന്നത്. ഡിജിറ്റൽ സ്‌കൈ പ്ലാറ്റ്‌ഫോം വഴി ഡ്രോണുകൾ ഓൺലൈനായി രജിസ്റ്റർ ചെയ്യണം. യുണീക് ഐഡൻറിഫിക്കേഷൻ നമ്പറുമുണ്ടാകും. രജിസ്റ്റർ ചെയ്യാത്തവ ഉപയോഗിക്കരുത്. റജിസ്‌ട്രേഷന് മുൻകൂർ പരിശോധന ആവശ്യമില്ല. പച്ച, മഞ്ഞ, ചുവപ്പ് എന്നിങ്ങിനെ വ്യോമപാതകൾ മേഖലകളാക്കി തിരിച്ച് ഉപയോഗത്തിന് നിയന്ത്രണമുണ്ടാകും.\nഡ്രോണുകൾ നഷ്ടപ്പെടുകയോ, ഉപയോഗശൂന്യമാവുകയോ ചെയ്താൽ നിശ്ചതഫീസ് നൽകി വീണ്ടും റജിസ്റ്റർ ചെയ്യണം. 500 കിലോഗ്രാം വരെ ഭാരം വഹിക്കാം. ആയുധങ്ങളും അപകടകരമായ വസ്തുക്കളും കൊണ്ടുപോകാൻ മുൻകൂർ അനുമതി വേണം. മറ്റൊരാളുടെ സുരക്ഷയെ ബാധിക്കും വിധം ഡ്രോൺ ഉപയോഗിക്കാൻ പാടില്ല. പിഴത്തുക ഒരു ലക്ഷം രൂപയാക്കി കുറച്ചു. ആളില്ലാ വിമാനങ്ങൾ പറത്താൻ ലൈസൻസ് നിർബന്ധമാണ്. പത്താംക്ലാസ് പാസായ, പരിശീലനം ലഭിച്ച 18നും 65നും ഇടയിൽ പ്രായമുള്ളവർക്കാണ് ലൈസൻസ് ലഭിക്കുക.


ആദ്യട്രൈമസ്റ്ററില് ശരീരഭാരം ഇത്രയായിരിക്കണം; അപകടം ശ്രദ്ധിക്കണം | Weight Gain In First Trimester How Much, Risks And Tips To Follow In Malayalam - Malayalam BoldSky\n22 min ago Daily Rashi Phalam: ആഗ്രഹങ്ങള് സാധിക്കും, നേട്ടം ലഭിക്കും; ഇന്നത്തെ രാശിഫലം\n| Updated: Saturday, November 13, 2021, 10:05 [IST]\nഗര്‍ഭകാലം സ്ത്രീകളില് മാനസികമായും ശാരീരികമായും പല വിധത്തിലുള്ള മാറ്റങ്ങളും ഉണ്ടാക്കുന്നതാണ്. എന്നാല് ആരോഗ്യകരമായ അവസ്ഥയില് നാം ശ്രദ്ധിക്കേണ്ടതായ ചില കാര്യങ്ങള് ഉണ്ട്. അവയില് ഒന്നാണ് ശരീരഭാരം. ആദ്യ ട്രൈമസ്റ്ററില് ശരീരഭാരം വര്‍ദ്ധിക്കുന്നതും എന്നാല് അത് കൃത്യമാക്കി നിലനിര്‍ത്തേണ്ടതും വളരെ അത്യാവശ്യമുള്ള ഒന്നാണ്. ഗര്‍ഭധാരണം മുതല് 12-ആം ആഴ്ച വരെയുള്ള കാലയളവിനെ ആദ്യത്തെ ട്രൈമസ്റ്റര് എന്ന് വിളിക്കുന്നു. ഈ കാലയളവില്, നിങ്ങള്‍ക്കും നിങ്ങളുടെ കുഞ്ഞിനും ശാരീരികവുമായ നിരവധി മാറ്റങ്ങള് സംഭവിക്കുന്നു, ഇത് നിങ്ങളുടെ ഭാരം വര്‍ദ്ധിപ്പിക്കുന്നതിന് കാരണമാകുന്നു. എന്നിരുന്നാലും, ആദ്യ ട്രൈമസ്റ്ററില് എല്ലാ സ്ത്രീകളുടേയും ശരീരഭാരം വര്‍ദ്ധിക്കുന്നില്ല.\nപകരം, പ്രഭാത അസുഖം, ഭക്ഷണത്തോടുള്ള ഇഷ്ടമില്ലായ്മ പോലുള്ള പ്രശ്‌നങ്ങള് മൂലമുണ്ടാകുന്ന വിശപ്പില്ലായ്മ കാരണം ചിലര്‍ക്ക് ശരീരഭാരം കുറയാം. അത്തരമൊരു സാഹചര്യത്തില്, ആദ്യ ത്രിമാസത്തില് ഒരു സ്ത്രീക്ക് എത്ര ശരാശരി ഭാരം കൂടണം എന്ന് അറിയുന്നത് ഗര്‍ഭാവസ്ഥയുടെ പിന്നീടുള്ള ഘട്ടങ്ങളില് ഭാരവുമായി ബന്ധപ്പെട്ട സങ്കീര്‍ണതകള് ഒഴിവാക്കാന് സഹായിക്കും. ആരോഗ്യകരമായ ഭാരം വര്‍ദ്ധിപ്പിക്കുന്നതിനും നിലനിര്‍ത്തുന്നതിനും നിങ്ങളെ സഹായിക്കുന്നതിന് വേണ്ടി നമുക്ക് ഈ ലേഖനത്തില് വായിക്കാവുന്നതാണ്. ഇതിനെക്കുറിച്ച് കൂടുതല് അറിയുന്നതിന് വേണ്ടി ലേഖനം വായിക്കൂ.\nആദ്യ ത്രിമാസത്തില് നിങ്ങള് എത്രത്തോളം ഭാരം വര്‍ദ്ധിപ്പിക്കണം?\nഗര്‍ഭധാരണത്തിന് മുമ്പ് സാധാരണ ഭാരം അല്ലെങ്കില് ബിഎംഐ ഉള്ള സ്ത്രീകള്‍ക്ക് ആദ്യ ത്രിമാസത്തില് 0.5 മുതല്2കിലോഗ്രാം വരെ ഭാരം വര്‍ദ്ധിക്കുമെന്ന് പ്രതീക്ഷിക്കുന്നു. എന്നിരുന്നാലും, അവര് ഇരട്ടകുട്ടികളെയാണ് പ്രതീക്ഷിക്കുന്നുണ്ടെങ്കില്, അവരുടെ പ്രതീക്ഷിക്കുന്ന ഭാരം 1.8 മുതല് 2.7 കിലോഗ്രാം വരെ ഉയരുന്നു. നിങ്ങള് അമിതവണ്ണമോ പൊണ്ണത്തടിയോ ഉള്ളവരാണെങ്കില്, നിങ്ങളുടെ ഭാരം വര്‍ദ്ധിപ്പിക്കുന്നതിന്റെ തോതും മാറിക്കൊണ്ടിരിക്കും. അതുകൊണ്ട് ഇത്തരം സന്ദര്‍ഭങ്ങളില് നിങ്ങളുടെ ഗര്‍ഭധാരണത്തിനു മുമ്പുള്ള ഭാരം നിലനിര്‍ത്താന് ഡോക്ടര് ശ്രദ്ധിക്കേണ്ടതാണ്.\nആദ്യ ട്രൈമസ്റ്ററില് ശരീരഭാരം കൂടാതിരിക്കുന്നത് പലപ്പോഴും സ്ത്രീകളില് അല്‍പം അസ്വസ്ഥതകള് ഉണ്ടാക്കുന്നതാണ്. എന്നാല് എല്ലാ സ്ത്രീകള്‍ക്കും ഒരേ വേഗതയിലും പാറ്റേണിലും ഇത് സംഭവിക്കുന്നില്ല. പ്രഭാത അസുഖം, ഓക്കാനം, ഭക്ഷണ വെറുപ്പ് എന്നിവയാല് ബുദ്ധിമുട്ടുന്നവര്‍ക്ക്, ആദ്യ ത്രിമാസത്തില് ശരീരഭാരം കുറയുന്നത് അല്ലെങ്കില് കൂടുതല് ഭാരം കൂടാത്തത് സാധാരണമാണ്. എന്നിരുന്നാലും, അമിതഭാരം കുറയുന്നത് ഗുരുതരമായതും സ്ഥിരവുമായ ഓക്കാനം, ഛര്‍ദ്ദി എന്നിവയ്ക്ക് കാരണമാകുന്ന ഹൈപ്പര്‍മെസിസ് പോലുള്ള ഒരു അടിസ്ഥാന ആശങ്കയെ സൂചിപ്പിക്കാം. അതുകൊണ്ട് ശ്രദ്ധിക്കണം.\nമിക്ക സ്ത്രീകളും രണ്ടാം ട്രൈമസ്റ്ററിന്റെ ആരംഭത്തോടെ വിശപ്പ് വീണ്ടെടുക്കുകയും ഭക്ഷണമോഹം വികസിപ്പിക്കുകയും ചെയ്യുന്നു, ഇത് ആദ്യ ട്രൈമസ്റ്ററിലെതിനേക്കാള് കൂടുതല് ഭക്ഷണം കഴിക്കാന് അവരെ പ്രേരിപ്പിക്കുന്നു. ഈ മാറ്റങ്ങള്, മറ്റു പലതോടൊപ്പം, രണ്ടാമത്തെയും മൂന്നാമത്തെയും ട്രൈമസ്റ്ററില് അമ്മയുടെ ഭാരം വര്‍ദ്ധിപ്പിക്കുന്നു. ആദ്യ ട്രൈമസ്റ്ററി്ല് വിശപ്പ് കുറയുന്നത് വളരെയധികം ശ്രദ്ധിക്കണം.\nഭാരക്കൂടുതല് അപകടമാവുന്നത് എപ്പോള്?\nശരീരഭാരം കുറയുകയോ ഇല്ലാതിരിക്കുകയോ ചെയ്യുന്നതുപോലെ, പ്രതീക്ഷിച്ചതിലും കൂടുതല് ഭാരം വര്‍ദ്ധിപ്പിക്കുന്ന അമ്മമാരുണ്ടാകും. അമ്മ അമിതവണ്ണമോ പൊണ്ണത്തടിയോ ഉള്ളപ്പോള് ഇത് സാധാരണയായി സംഭവിക്കുന്നു. പ്രതീക്ഷിച്ചതിലും അല്‍പ്പം ഭാരം കൂടുന്നത് നിങ്ങള്‍ക്കും നിങ്ങളുടെ കുഞ്ഞിനും ദോഷം ചെയ്യില്ലെങ്കിലും, അമിതമായ ശരീരഭാരം ഗര്‍ഭാവസ്ഥയുടെ വിപുലമായ ഘട്ടങ്ങളില് ആരോഗ്യപരമായ അപകടസാധ്യതകള് തീര്‍ച്ചയായും ഉയര്‍ത്തും. നിങ്ങളുടെ ഭാരം വളരെ വേഗത്തില് വര്‍ദ്ധിക്കുന്നതായി നിങ്ങള് കാണുകയാണെങ്കില്, നിങ്ങളുടെ ഡോക്ടറോട് സംസാരിക്കുക.\nആദ്യ ത്രിമാസത്തില് അമിതഭാരം വര്‍ദ്ധിക്കുന്നത് നിങ്ങളുടെയും നിങ്ങളുടെ കുഞ്ഞിന്റെയും ആരോഗ്യത്തെ പെട്ടെന്ന് ബാധിക്കില്ല. എന്നിരുന്നാലും, ഗര്‍ഭകാലത്തുടനീളം അധിക ഭാരക്കൂടുതല് തുടരുമ്പോള്, അത് നിങ്ങളെയും നിങ്ങളുടെ കുഞ്ഞിനെയും ആരോഗ്യ പ്രശ്‌നങ്ങളിലേക്ക് നയിക്കും.\nഗര്‍ഭാവസ്ഥയുടെ ആരംഭം മുതല് അമിതമായ ഗര്‍ഭാവസ്ഥയിലുള്ള ശരീരഭാരം കുഞ്ഞിന് അമിതഭാരത്തിന് കാരണമാകും. ഒരു കുഞ്ഞ് ജനിക്കുമ്പോള് 4kg ഭാരമുള്ളപ്പോള്, അത് മാക്രോസോമിയ എന്നറിയപ്പെടുന്നു, കുഞ്ഞിനെ അതിന്റെ പ്രായത്തിനനുസരിച്ച് വലുതായി കണക്കാക്കുന്ന അവ്സ്ഥയാണ് ഇത്. ഇത് കൂടാതെ ജനന സംബന്ധമായ ബുദ്ധിമുട്ടുകളും ഉണ്ടാവുന്നുണ്ട്. ഒരു കുഞ്ഞ് പ്രായത്തിനനുസരിച്ച് വലുതായിരിക്കുമ്പോള്, ഷോള്‍ഡര് ഡിസ്റ്റോസിയ, നീണ്ടുനില്‍ക്കുന്ന പ്രസവം എന്നിവ പോലുള്ള ജനന ബുദ്ധിമുട്ടുകള് ഉണ്ടാകാനുള്ള സാധ്യതയുണ്ട്. വലിയ കുഞ്ഞുള്ള അമ്മയ്ക്ക് സിസേറിയന് (സി-സെക്ഷന്) നിര്‍ദ്ദേശിക്കപ്പെടാനുള്ള കാരണം ഇതാണ്.\nഗര്‍ഭാവസ്ഥയുടെ തുടക്കത്തില് തന്നെ അമിതഭാരം വര്‍ദ്ധിക്കുന്നത് ഇന്‍സുലിന് സംവേദനക്ഷമതയ്ക്ക് കാരണമാകും, ഇത് തുടര്‍ച്ചയായ ശരീരഭാരം വര്‍ദ്ധിക്കുന്നതിനൊപ്പം ഗര്‍ഭകാല പ്രമേഹം ഉണ്ടാകാനുള്ള അമ്മയുടെ സാധ്യത വര്‍ദ്ധിപ്പിക്കുന്നു. ഗര്‍ഭാവസ്ഥയിലുള്ള പ്രമേഹം രക്തത്തിലെ പഞ്ചസാരയുടെ അളവ് വര്‍ദ്ധിപ്പിക്കും, ഇത് കുഞ്ഞിന് അമിതഭാരം വര്‍ദ്ധിപ്പിക്കും. അതുകൊണ്ട് ഇത്തരം കാര്യങ്ങള് എല്ലാം തന്നെ ശ്രദ്ധിക്കണം. ഇതിന് പരിഹാരങ്ങള് എന്തൊക്കെയെന്ന് നോക്കാം.\nനിങ്ങളുടെ ഭാരം ശ്രദ്ധിക്കുക\nനിങ്ങളുടെ ഭാരം റെക്കോര്‍ഡ് നിലനിര്‍ത്തുകയും അത് നിങ്ങളുടെ ആരോഗ്യ പരിരക്ഷാ ദാതാവുമായി പങ്കിടുകയും ചെയ്യുക. അങ്ങനെ ചെയ്യുന്നത് നിങ്ങളുടെ ശരീരഭാരത്തിന്റെ വര്‍ദ്ധനവ് നിരീക്ഷിക്കാനും അത് സ്ഥിരവും ക്രമാനുഗതമായി നിലനിര്‍ത്താനും ഡോക്ടറെ സഹായിക്കും. ഇത് കൂടാതെ നിങ്ങളുടെ കലോറി ഉപഭോഗം വര്‍ദ്ധിപ്പിക്കാന് ശ്രദ്ധിക്കുക\nMore TRIMESTER News\nRead more about: trimester pregnant ഗര്‍ഭിണി\nWeight Gain In First Trimester How Much, Risks And Tips To Follow In Malayalam\nHere in this article we are discussing about how much weight should you gain in the first trimester risks and tips to follow in malayalam. Takealook.


കര്‍ഷക പ്രക്ഷോഭത്തിന് പിന്തുണയുമായി സൂസന് സാറന്‍ഡന്\nകര്‍ഷക പ്രക്ഷോഭത്തിന് പിന്തുണയുമായി ഹോളിവുഡ് താരം സൂസന് സാറന്‍ഡനും\nഹോളിവുഡ് താരം സൂസന് സാറന്‍ഡറാണ് കര്‍ഷകര്‍ക്ക് ഐക്യദാര്‍ഢ്യവുമായി ഒടുവില് എത്തിയത്. കാര്‍ഷിക പ്രക്ഷോഭവുമായി ബന്ധപ്പെട്ട ന്യൂയോര്‍ക്ക് ടൈംസിന്റെ ലേഖനം പങ്കുവെച്ചായിരുന്നു സൂസന്റെ പിന്തുണ\n06 Feb, 2021 at 12:32 PM\nകേന്ദ്രസര്‍ക്കാറിന്റെ കാര്‍ഷിക നിയമങ്ങള്‍ക്കെതിരെ പ്രതിഷേധിക്കുന്ന കര്‍ഷകര്‍ക്ക് സെലിബ്രിറ്റികളുടെ പിന്തുണ വര്‍ധിക്കുന്നു. ഹോളിവുഡ് താരം സൂസന് സാറന്‍ഡറാണ് കര്‍ഷകര്‍ക്ക് ഐക്യദാര്‍ഢ്യവുമായി ഒടുവില് എത്തിയത്. കാര്‍ഷിക പ്രക്ഷോഭവുമായി ബന്ധപ്പെട്ട ന്യൂയോര്‍ക്ക് ടൈംസിന്റെ ലേഖനം ട്വിറ്ററില് പങ്കുവെച്ചായിരുന്നു സൂസന് കര്‍ഷകര്‍ക്ക് ഐക്യദാര്‍ഢ്യം പ്രഖ്യാപിച്ചത്.\nഎന്തുകൊണ്ടാണ് ഇന്ത്യയിലെ കര്‍ഷകര് പ്രതിഷേധിക്കുന്നത്, കര്‍ഷക പ്രക്ഷോഭത്തിന് ഐക്യദാര്‍ഢ്യം പ്രഖ്യാപിക്കുന്നു. അവര് ആരാണെന്നും എന്തിനാണ് പ്രതിഷേധിക്കുന്നതെന്നും വായിച്ചറിയുക എന്നായിരുന്നു സൂസന് സാറന്‍ഡറുടെ ട്വീറ്റ്. ബ്രിട്ടീഷ് നടി ജമീല ജമീലും കര്‍ഷകര്‍ക്ക് ഐക്യദാര്‍ഢ്യം പ്രഖ്യാപിച്ച് രംഗത്ത് എത്തി.\nലോകത്തിന്‍റെ വിവിധ ഭാഗത്തുനിന്നുള്ളവർ കർഷക പ്രക്ഷോഭത്തിന് ഐക്യദാര്‍ഢ്യം പ്രഖ്യാപിച്ച് രംഗത്തെത്തിയിരുന്നു. പോപ് താരം റിഹാനയാണ് ആദ്യം കർഷകർക്ക് പിന്തുണയുമായി എത്തിയത്. റിഹാനയുടെ ട്വീറ്റാണ് കര്‍ഷക പ്രക്ഷോഭത്തെ മറ്റൊരു തലത്തിലേക്ക് എത്തിച്ചതും. റിഹാനയുടെ ട്വീറ്റ് ഇന്ത്യയില് 'കൊടുങ്കാറ്റ്' വിതയ്ക്കുകയും ചെയ്തു. കാലാവസ്ഥ പ്രവർത്തക ഗ്രെറ്റ തൻബർഗ്, അമേരിക്കൻ അഭിഭാഷക മീന ഹാരിസ്, നടി അമാൻഡ സെർണി തുടങ്ങിയവരും ഐക്യദാർഢ്യവുമായെത്തി.


കർഷക ബില്ല് കത്തിച്ച് കൊട്ടിയൂരിൽ യൂത്ത് കോൺഗ്രസ് പ്രതിഷേധം. – Malayorashabdam\nSunday, 25 October 2020 04:41:39 PM\nകൊട്ടിയൂർ: ഇന്ത്യൻ നാഷണൽ കോൺഗ്രസ് കൊട്ടിയൂർ മണ്ഡലം കമ്മിറ്റിയുടേയും, യൂത്ത് കോൺഗ്രസ് കൊട്ടിയൂർ മണ്ഡലം കമ്മിറ്റിയുടെ ആഭിമുഖ്യത്തിൽ കേന്ദ്ര സംസ്ഥാന സർക്കാരുകളുടെ കർഷകദ്രോഹ നടപടികളായ കാർഷക ബില്ലിനെതിരായും, കർഷകരുടെ നിലനില്പിനു തന്നെ ഭീഷണിയായ വന്യജീവിസങ്കേത പ്രഖ്യാപനത്തിനും ബഫർ സോൺ വിജ്ഞാപനത്തിനെതിരേയും കർഷക ബില്ല് കത്തിച്ച് പ്രതിഷേധിച്ചു. കോൺഗ്രസ് മണ്ഡലം പ്രസിഡണ്ട് റോയി നമ്പുടാകം ഉദ്ഘാടനം നിർവഹിച്ചു. യൂത്ത് കോൺഗ്രസ് മണ്ഡലം പ്രസിഡണ്ട് റെജീഷ് കുളങ്ങര അദ്ധ്യക്ഷനായി. ഡി.സി.സി ജനറൽ സെക്രട്ടറി പി.സി രാമകൃഷ്ണൻ മുഖ്യപ്രഭാഷണം നടത്തി. ഒ.ടി തോമസ്, ബാബു കുമ്പുളുങ്കൽ, ബിജു ഓളാട്ടുപുറം, മനോജ് കാഞ്ഞിരാംപാറ, റെയ്സൻ കുന്നത്ത്, റെജീഷ് പൂത്തോട്ടം, ജിം നമ്പുടാകം, സാബു നെടുംങ്കല്ലേൽ എന്നിവർ നേതൃത്വം നൽകി.


കന്റോണ്‍മെന്റിലെ പൊതുസ്ഥലം പിടിച്ചെടുക്കാന് വീണ്ടും പട്ടാളനീക്കം\nWed Jan 16 2019 11:09:43 GMT+0530 (IST)\nkasim kzm2018-04-20 04:01:46.0\nകണ്ണൂര്: ജില്ലാ ആശുപത്രി ബസ്സ്റ്റാന്റിന് സമീപം കന്റോണ്‍മെന്റ് മേഖലയില് പൊതുജനങ്ങള് ഉപയോഗിക്കുന്ന സ്ഥലം പിടിച്ചെടുക്കാന് വീണ്ടും പട്ടാളത്തിന്റെ നീക്കം. അഞ്ചുകണ്ടി-ആയിക്കര കിലാശി റോഡിലേക്ക് മുള്ളുവേലി കെട്ടാനായിരുന്നു ശ്രമം. സംഭവം ശ്രദ്ധയില്‍പ്പെട്ട സ്ത്രീകളും കുട്ടികളും ഉള്‍പ്പെടെയുള്ള നാട്ടുകാര് സംഘടിച്ചെത്തി നിര്‍മാണ പ്രവൃത്തികള് തടഞ്ഞു.\nഇന്നലെ രാവിലെ ഒമ്പതോടെയാണ് സംഭവം. നേരത്തെ കിലാശി റോഡില് കന്റോണ്‍മെന്റ് പ്രദേശത്തെ പൊതുവഴി അടയ്ക്കാന് പട്ടാളക്കാര് എത്തിയപ്പോള് നാട്ടുകാര് പ്രതിഷേധിച്ചിരുന്നു. 150 കുടുംബങ്ങള് താമസിക്കുന്ന സ്ഥലത്ത് ആംബുലന്‍സിനോ അഗ്‌നിശമന സേനാ വാഹനത്തിനോ എത്താന് കഴിയില്ല. ചര്‍ച്ചയെ തുടര്‍ന്ന് അഞ്ചടി വീതിയും 130 മീറ്റര് നീളവുമുള്ള വഴി ഉപയോഗിക്കാന് അനുവദിച്ചു. ഇതാണ് ഇന്നലെ വീണ്ടും പട്ടാളം പിടിച്ചെടുക്കാന് ശ്രമിച്ചത്. വേലികെട്ടുന്നതിനായി ഇരുമ്പുതൂണും മറ്റും ഇവിടെ സ്ഥാപിച്ചിട്ടുണ്ട്.\nഅതീവസുരക്ഷ കണക്കിലെടുത്താന്ന് റോഡ് അടയ്ക്കുന്നതെന്നാണ് പട്ടാളത്തിന്റെ വാദം. കന്റോണ്‍മെന്റ് പരിധിയില് 30 വര്‍ഷത്തിലധികമായി വാടകയ്ക്ക് കച്ചവടം നടത്തുന്നവരെ ഒഴിവാക്കി കടമുറികള് ലേലം ചെയ്യാനുള്ള നീക്കം സംഘര്‍ഷാവസ്ഥയില് കലാശിച്ചിരുന്നു. ഇതേത്തുടര്‍ന്ന് ലേലനടപടികള് താല്‍ക്കാലികമായി നിര്‍ത്തിവച്ചിരിക്കുകയാണ്.\nതര്‍ക്കങ്ങള് പരിശോധിക്കാന് ഹൈക്കോടതി നിയമിച്ച കമ്മീഷന് കഴിഞ്ഞ ദിവസം തെളിവെടുപ്പ് നടത്തി. ഈമാസം 23നകം റിപോര്‍ട്ട് സമര്‍പ്പിക്കും. കന്റോണ്‍മെന്റിലെ പൊതുസ്ഥലം\nപിടിച്ചെടുക്കാന് വീണ്ടും പട്ടാളനീക്കംകണ്ണൂര്: ജില്ലാ ആശുപത്രി ബസ്സ്റ്റാന്റിന് സമീപം കന്റോണ്‍മെന്റ് മേഖലയില് പൊതുജനങ്ങള് ഉപയോഗിക്കുന്ന സ്ഥലം പിടിച്ചെടുക്കാന് വീണ്ടും പട്ടാളത്തിന്റെ നീക്കം. അഞ്ചുകണ്ടി-ആയിക്കര കിലാശി റോഡിലേക്ക് മുള്ളുവേലി കെട്ടാനായിരുന്നു ശ്രമം. സംഭവം ശ്രദ്ധയില്‍പ്പെട്ട സ്ത്രീകളും കുട്ടികളും ഉള്‍പ്പെടെയുള്ള നാട്ടുകാര് സംഘടിച്ചെത്തി നിര്‍മാണ പ്രവൃത്തികള് തടഞ്ഞു.\nതര്‍ക്കങ്ങള് പരിശോധിക്കാന് ഹൈക്കോടതി നിയമിച്ച കമ്മീഷന് കഴിഞ്ഞ ദിവസം തെളിവെടുപ്പ് നടത്തി. ഈമാസം 23നകം റിപോര്‍ട്ട് സമര്‍പ്പിക്കും.


Covid19: Thomas Isaac about migrant labourers during lock down | രാജ്യത്തിന്റെ ഹൃദയം മറ്റൊരു കാഴ്ച കണ്ട് നുറുങ്ങുകയാണ്! അനിവാര്യമായ ആ ദുരന്തം അറിഞ്ഞിട്ടും.. കുറിപ്പ് - Malayalam Oneindia\njust now ചുറ്റം 'ശത്രുക്കള്'; യുദ്ധത്തിന് ഒരുങ്ങി ചൈന, സൈന്യത്തിന് നിര്‍ദേശം, മോദി സേനാ മേധാവികളെ കണ്ടു\nPublished: March 28 2020, 17:05 [IST]\nതിരുവനന്തപുരം: കൊവിഡ് വ്യാപനം തടയാന് ലക്ഷ്യമിട്ട് പ്രഖ്യാപിച്ച ലോക്ക് ഡൗണ് അഞ്ചാം ദിവസത്തിലെത്തി നില്‍ക്കുന്നു. നാല് പാട് നിന്നും അനവധി ദുരിതക്കാഴ്ചകളാണ് കാണുന്നത്. വീടിന് അകത്തിരിക്കാന് സര്‍ക്കാര് നിര്‍ദേശിച്ചത് അനുസരിച്ച് ആളുകള് വീടിനുളളില് ഇരിക്കുകയാണ്.\nരാജ്യത്തിന്റെ ഹൃദയം മറ്റൊരു കാഴ്ച കണ്ട് നുറുങ്ങുകയാണ് | Oneindia Malayalam\nഎന്നാല് വീടില്ലാത്തവരും കുടിയേറ്റ തൊഴിലാളികളും അടക്കമുളള പാവങ്ങളുടെ ലോക്ക് ഡൗണ് കാലം ദയനീയമാണ്. ദില്ലിയില് നിന്നും മറ്റും കുടിയേറ്റ തൊഴിലാളികള് കയ്യില് കിട്ടിയതുമെടുത്ത് പലായനം ചെയ്യുന്ന കാഴ്ച വേദനിപ്പിക്കുന്നത്. അക്കൂട്ടത്തില് 90 വയസ്സുളള അമ്മൂമ്മ മുതല് കൈക്കുഞ്ഞുങ്ങള് വരെയുണ്ട്. പട്ടിണി കൊണ്ട് മരിച്ച് പോകുമോ എന്ന ഭയമാണ് പലർക്കും. നൂറുകണക്കിന് കിലോമീറ്ററുകൾ കാൽനടയായി ഓരോ ദിവസവും അവർ താണ്ടുന്നു. മന്ത്രി ഡോ. ടിഎം തോമസ് ഐസകിന്റെ ഫേസ്ബുക്ക് കുറിപ്പ് വായിക്കാം:\nയാത്ര വലിയൊരു ദുരന്തത്തിലേയ്ക്ക്\n''പകർച്ചവ്യാധിയെ പ്രതിരോധിക്കാൻ ലോക്ഡൗൺ ചെയ്ത രാജ്യത്തിന്റെ ഹൃദയം മറ്റൊരു കാഴ്ച കണ്ട് നുറുങ്ങുകയാണ്. അഭയം തേടി കിലോമീറ്ററുകളോളം കാൽനടയായി നീങ്ങുന്ന സാധാരണ മനുഷ്യൻ. അവർക്ക് ഭക്ഷണമില്ല; മരുന്നില്ല; കുടിവെള്ളമില്ല. അവരിൽ കൈക്കുഞ്ഞുങ്ങളുണ്ട്, വൃദ്ധരുണ്ട്, രോഗികളുണ്ട്. പ്രസവിച്ച് ദിവസങ്ങൾ മാത്രമായ സ്ത്രീകളുണ്ട്. നടക്കുന്നവർക്കും കാണുന്നവർക്കുമറിയാം, ഈ യാത്ര വലിയൊരു ദുരന്തത്തിലേയ്ക്ക് - അല്ല - മരണത്തിലേയ്ക്കാണെന്ന്.\nഒന്നും ചെയ്യാനാവാതെ രാജ്യം\nഅനിവാര്യമായ ആ ദുരന്തം അറിഞ്ഞിട്ടും ഒന്നും ചെയ്യാനാവാതെ രാജ്യം. വിഭജനകാലത്തെ ചിത്രങ്ങളെ അനുസ്മരിപ്പിക്കുന്ന ഒരു പാലായനം. ഇന്ത്യയിൽ ഏതാണ്ട് 15 കോടി ആളുകൾ സ്വന്തം ജന്മസ്ഥലം വിട്ട് പട്ടണങ്ങളിലും മറ്റു സംസ്ഥാനങ്ങളിലുമെല്ലാം പണിയെടുക്കാൻ പോകുന്നവരാണ്. പൊടുന്നനെ രാജ്യം മുഴുവൻ അടച്ചുപൂട്ടുമ്പോൾ ഇവർക്ക് പണിയില്ലാതാകുന്നു. ഇവർ എങ്ങനെ നാട്ടിലേയ്ക്ക് തിരിച്ചുപോകും?\n20,000 കോടി രൂപ പുതിയ പാർലമെന്റ് വീതി ഉണ്ടാക്കാൻ ചെലവഴിക്കുന്ന രാജ്യത്ത് ഇവർക്ക് നഗരങ്ങളിൽ നിന്നും സ്വന്തം നാട്ടിലേയ്ക്ക് തിരിച്ചുപോകാൻ ബസോ ട്രെയിനോ ഏർപ്പാട് ചെയ്തുകൂടേ? മറ്റു വഴിയൊന്നും ഇല്ലാത്തതുകൊണ്ട് കൂട്ടംകൂട്ടമായി സ്വന്തം നാടുകളിലേയ്ക്ക് പാലായനം ചെയ്യുന്നവർക്ക് ഭക്ഷണപ്പൊതികളെങ്കിലും എത്തിച്ച് കൊടുത്തുകൂടേ? വിദേശത്തു നിന്നുള്ള കുടിയേറ്റ തൊഴിലാളികളെയെല്ലാം തിരിച്ച് കൊണ്ടുവരുന്നതിന് എന്തൊരു ശുഷ്കാന്തിയായിരുന്നു. അത് വേണ്ടതുമാണ്.\nനമ്മുടെ കേരളം വേറിട്ടൊന്നാകണം\nപക്ഷെ, നമ്മുടെ നാട്ടിൽ തന്നെയുള്ള പാവപ്പെട്ട കുടിയേറ്റ തൊഴിലാളികളോട് എന്തൊരു അവഗണനയാണ്. നമ്മുടെ കേരളം വേറിട്ടൊന്നാകണം. അതിഥിത്തൊഴിലാളികൾക്ക് ഭക്ഷണവും ചികിത്സയും സുരക്ഷിത താവളവും ഒരുക്കേണ്ട ചുമതലയെക്കുറിച്ച് ആവർത്തിച്ച് ഓർമ്മിപ്പിക്കുന്നുണ്ട്, മുഖ്യമന്ത്രി പിണറായി വിജയൻ. അവരുടെ കാര്യം തൊട്ട് തെരുവു മൃഗങ്ങളുടെ കാര്യത്തിൽ വരെ മനുഷ്യസാധ്യമായ പരമാവധി കരുതൽ. ഊരാളുങ്കൽ ലേബർ കോൺട്രാക്ട് സൊസൈറ്റി കാണിച്ച മാതൃക വായിച്ചപ്പോൾ അഭിമാനമാണ് തോന്നിയത്.\nഭൂരിപക്ഷവും അതിഥി തൊഴിലാളികൾ\nഊരാളുങ്കൽ സൊസൈറ്റിയിൽ ഇന്ന് ഭൂരിപക്ഷവും അതിഥി തൊഴിലാളികളാണ്. പക്ഷെ, അവർക്കും സംഘത്തിൽ അംഗത്വം കൊടുക്കും. അതുകൊണ്ട് നാട്ടുകാരായ തൊഴിലാളികൾക്ക് ലഭിക്കുന്ന എല്ലാ സാമ്പത്തിക ആനുകൂല്യങ്ങൾക്കും അവർക്കും അർഹതയുണ്ട്. ഞാൻ എഴുതിയ Constructive Alternatives എന്ന ഗ്രന്ഥത്തിൽ ഇതിനെക്കുറിച്ച് ഒരു പ്രത്യേക അധ്യായം തന്നെയുണ്ട്. പകർച്ചവ്യാധിയുടെ പശ്ചാത്തലത്തിൽ ജന്മനാട്ടിലേയ്ക്ക് മടങ്ങാൻ ആഗ്രഹം പ്രകടിപ്പിച്ചവർക്ക് അവർ വാഹനമൊരുക്കി.\nഈ മാതൃക അനുവർത്തിക്കണം\nആവശ്യമുള്ള മരുന്നും ഭക്ഷണവും മറ്റ് അവശ്യവസ്തുക്കളും കരുതി കൽക്കട്ടയിലെത്തിച്ചു. യുഎൽസിസിഎസിൽ ഇപ്പോൾ 4600 അതിഥിത്തൊഴിലാളികൾ തിരുവനന്തപുരം കാസർകോടു വരെയുള്ള വർക്ക് സൈറ്റിലുണ്ട്. അവർക്കാവശ്യമായ മുഴുവൻ ഭക്ഷണസാമഗ്രികളും സൊസൈറ്റി സ്റ്റോക്കു ചെയ്തിട്ടുണ്ട്. തീരുന്ന മുറയ്ക്ക് എത്തിക്കാനുള്ള ഏർപ്പാടുകളും ചെയ്തിട്ടുണ്ട്. എല്ലാ കോൺട്രാക്ടർമാരും ഈ മാതൃക അനുവർത്തിക്കണം.\nഅവരും നമ്മളെപ്പോലെ തൊഴിലാളികളും മനുഷ്യരുമാണ് എന്ന ഉള്ളറിവിൽ നിന്നാണ് കേരളത്തിന് ഈ കരുതലെടുക്കാൻ കഴിയുന്നത്. ലോക്ഡൗണിൽ അകപ്പെട്ടപ്പോൾപ്പോലും ഈ സംസ്ഥാനത്തുള്ള അതിഥി തൊഴിലാളികളുടെ ക്ഷേമവും അതിജീവനവും സർക്കാരിന്റെയും നാടിന്റെയും പൊതു ഉത്തരവാദിത്തമായി നാം ഏറ്റെടുക്കുന്നു. എല്ലാവർക്കും ഭക്ഷണം നൽകുന്നതുപോലെ അവർക്കും ഭക്ഷണമെത്തിക്കാൻ നമ്മുടെ ജനപ്രതിനിധികളും കുടുംബശ്രീ പ്രവർത്തകരും ജാഗ്രതയോടെ പ്രവർത്തിക്കുന്നു.\nഭക്ഷണം വേണ്ടവർക്ക് ഭക്ഷണവും പാകം ചെയ്യാൻ സൗകര്യമുള്ളവർക്ക് ഭക്ഷ്യവസ്തുക്കളും എത്തിക്കുന്നു. അത് കടമായി ഏറ്റെടുത്ത ജനതയാണ് കേരളീയർ. ഇന്നലെവരെ 1474 ലേബർ ക്യാമ്പുകളിൽ തദ്ദേശഭരണ സ്ഥാപനങ്ങളും ലേബർ ഡിപ്പാർട്ട്മെന്റും പരിശോധന നടത്തി. പുതുതായി 35 ക്യാമ്പുകൾ സജ്ജീകരിച്ചു. നോട്ടു നിരോധനം പോലെ പ്രത്യേകിച്ചൊരു തയ്യാറെടുപ്പുമില്ലാതെയാണ് ലോക്ഡൗണും പ്രഖ്യാപിച്ചത് എന്നു വ്യക്തം. അതുണ്ടാക്കുന്ന സാമൂഹ്യവും പ്രായോഗികവുമായ ഒരു വെല്ലുവിളിയും മുൻകൂട്ടിക്കാണാൻ കേന്ദ്രസർക്കാരിനോ മറ്റു സംസ്ഥാന സർക്കാരുകൾക്കോ കഴിഞ്ഞില്ല.\nപാവങ്ങളോട് ഇത്ര ക്രൂരത കാണിക്കരുത്\nവിശന്നൊട്ടിയ വയറുകളുമായി പാവങ്ങൾ നൂറുകണക്കിന് കിലോമീറ്ററുകൾ താണ്ടുകയാണ്. എത്രപേർ അതിജീവിക്കുമെന്ന് ആർക്കുമറിയില്ല. ഈ മനുഷ്യരുടെ കാര്യത്തിൽ അടിയന്തരമായി ഇടപെടാനുള്ള കരുണ കേന്ദ്രസർക്കാർ കാണിക്കണം. മറ്റു സംസ്ഥാന സർക്കാരുകളും ഇവർക്ക് അഭയകേന്ദ്രമൊരുക്കാൻ സന്മനസു കാണിക്കണം. നമ്മുടെ അംബരചുംബികളിലും ആഡംബര പകിട്ടിലും അവരുടെ വിയർപ്പുമുണ്ട്. ഈ പാവങ്ങളോട് ഇത്ര ക്രൂരത കാണിക്കരുത്''.\nCovid19: Thomas Isaac about migrant labourers during lock down


നടിയെ ആക്രമിക്കുന്ന ദൃശ്യങ്ങൾ കണ്ടുവെന്ന് ബ്രിട്ടനിൽ നിന്ന് ആലുവ സ്വദേശി ഷെരീഫ്; ദൃശ്യങ്ങൾ വിദേശത്തേക്ക് കടത്തിയതായി ബാലചന്ദ്രകുമാറിന്റെ വെളിപ്പെടുത്തൽ; ഫോൺ ഓഫ് ചെയ്തു മുങ്ങി ദിലീപിന്റെ അടുത്ത സുഹൃത്ത് ശരത്ത്; പ്രവാസി വ്യവസായി മെഹ്ബൂബിനെയും ശരത്തിനെയും ഒന്നിച്ചിരുത്തി ക്രൈംബ്രാഞ്ച് ചോദ്യം ചെയ്യും - Media Malayalam (മീഡിയ മലയാളം)\nHome Kerala നടിയെ ആക്രമിക്കുന്ന ദൃശ്യങ്ങൾ കണ്ടുവെന്ന് ബ്രിട്ടനിൽ നിന്ന് ആലുവ സ്വദേശി ഷെരീഫ്; ദൃശ്യങ്ങൾ വിദേശത്തേക്ക് കടത്തിയതായി...\nകൊച്ചി: കൊച്ചിയിൽ നടിയെ ആക്രമിച്ച കേസിൽ ദൃശ്യങ്ങൾ വിദേശത്തേക്ക് കടത്തിയെന്ന് സംശയിക്കുന്നതായി സംവിധായകൻ ബാലചന്ദ്രകുമാർ വെളിപ്പെടുത്തിയിരുന്നു. ബാലചന്ദ്രകുമാറിന്റെ മൊഴിയുടെ അടിസ്ഥാനത്തിൽ ദൃശ്യങ്ങൾ പുറത്തുപോയെന്ന് കരുതുന്ന പൊലീസ് അതിനുള്ള തിരച്ചിൽ ഊർജിതമാക്കി. വിദേശത്തേക്ക് ദൃശ്യങ്ങൾ കടത്തിയെന്ന ബാലചന്ദ്രകുമാറിന്റെ വെളിപ്പെടുത്തലിന്റെ അടിസ്ഥാനത്തിലാണ് അന്വേഷണം ഊർജ്ജിതമാക്കുന്നത്. നടിയെ ആക്രമിച്ച കേസിലെ ദൃശ്യങ്ങൾ ബ്രിട്ടനിലെത്തിയെന്ന് സംശയിക്കുന്നതായി സംവിധായകൻ ബാലചന്ദ്രകുമാർ വെളിപ്പെടുത്തി.\nനടിയെ ആക്രമിക്കുന്ന ദൃശ്യങ്ങൾ കണ്ടുവെന്ന് ബ്രിട്ടനിൽനിന്ന് ആലുവ സ്വദേശി ഷെരീഫ് എന്ന് പരിചയപ്പെടുത്തുന്ന ആൾ ഫോണിൽ വിളിച്ച് തന്നോട് പറഞ്ഞതായാണ് ബാലചന്ദ്രകുമാർ അവകാശപ്പെടുന്നത്. ദൃശ്യങ്ങൾ ലാപ്ടോപ്പിൽ ഉണ്ടെന്നും ഇത് അയച്ചുതരാമെന്നും ഇയാൾപറഞ്ഞതായി സംവിധായകൻ വെളിപ്പെടുത്തുന്നു. ഇതു സംബന്ധിച്ചുള്ള വിവരങ്ങൾ ബാലചന്ദ്രകുമാർ ക്രൈംബ്രാഞ്ച് സംഘത്തെ അറിയിച്ചിട്ടുണ്ട്. നടൻ ദിലീപിന്റെ ആലുവയിലെ വീട്ടിൽനിന്ന് ബാലചന്ദ്രകുമാർ റെക്കോഡ് ചെയ്ത ശബ്ദരേഖകൾ വിശദ പരിശോധനയ്ക്ക് അയയ്ക്കും.\nദിലീപ്, സഹോദരൻ അനൂപ്, സഹോദരീർത്താവ് സുരാജ്, വി.ഐ.പി, ബൈജു എന്നിവരുൾപ്പെടെയുള്ളവരുടെ ശബ്ദമാണ് ബാലചന്ദ്രകുമാർ റെക്കൊഡ് ചെയ്തത്. ശബ്ദപരിശോധനയ്ക്ക് ഇവരെ വിളിച്ചുവരുത്തും. രണ്ടും തമ്മിൽ സാമ്യം ഉണ്ടോ എന്നാണ് പരിശോധിക്കുക. അതേസമയം ദിലീപിന്റെ അടുത്ത സുഹൃത്തായ ‘ശരത്തി’നെയും ഖത്തറിലെ ബിസിനസ് പങ്കാളിയായ മെഹ്ബൂബ് പി. അബ്ദുല്ലയെയും ക്രൈംബ്രാഞ്ച് ഒരുമിച്ചു ചോദ്യം ചെയ്യാനും ഒരുങ്ങുകയാണ്.\nക്വട്ടേഷൻ പ്രകാരം അപകീർത്തികരമായ ദൃശ്യങ്ങൾ പകർത്താൻ നടിയെ തട്ടിക്കൊണ്ടു പോയി പീഡിപ്പിച്ച കേസ് അന്വേഷിച്ച പൊലീസ് ഉദ്യോഗസ്ഥരെ അപായപ്പെടുത്താൻ ഗൂഢാലോചന നടത്തിയ കേസിൽ ദിലീപിന്റെ അടുത്ത സുഹൃത്തായ ‘ശരത്തി’നെയും ഖത്തറിലെ ബിസിനസ് പങ്കാളിയായ മെഹ്ബൂബ് പി. അബ്ദുല്ലയെയും ക്രൈംബ്രാഞ്ച് ഒരുമിച്ചു ചോദ്യം ചെയ്യും.\nഗൂഢാലോചനാക്കേസിൽ ക്രൈംബ്രാഞ്ച് അന്വേഷിക്കുന്ന ‘വിഐപി’ താനല്ലെന്നു വ്യക്തമാക്കി മെഹ്ബൂബ് രംഗത്തു വന്നിരുന്നു. എന്നാൽ ക്രൈംബ്രാഞ്ച് ചോദ്യം ചെയ്യാൻ വിളിച്ച ശരത്ത് ഫോൺ ഓഫാക്കി മുങ്ങി. ദിലീപിന്റെ അടുത്ത സുഹൃത്തെന്ന് അവകാശപ്പെടുന്ന ശരത്തിന്റെ കൂടുതൽ വിവരങ്ങൾ അന്വേഷണ സംഘം പുറത്തുവിട്ടിട്ടില്ല.\nപ്രതികൾ നടത്തിയ ഗൂഢാലോചനയുടെ ശബ്ദരേഖയുമായി ശാസ്ത്രീയമായി ഒത്തുനോക്കാൻ ഇരുവരുടെയും ശബ്ദ സാംപിളുകൾ അന്വേഷണ സംഘം ശേഖരിക്കും. അന്വേഷണ ഉദ്യോഗസ്ഥരെ അപായപ്പെടുത്താനുള്ള ഗൂഢാലോചനയിലെ ആറാം പ്രതിയായ ‘വിഐപി’യെ തിരിച്ചറിയാൻ വൈകുന്നത് അന്വേഷണത്തെ പ്രതികൂലമായി ബാധിക്കും.\nസംവിധായകൻ ബാലചന്ദ്രകുമാർ ആറാം പ്രതിയെ വിഐപിയെന്നാണു വിശേഷിപ്പിച്ചതെങ്കിലും അങ്ങനെ വിളിക്കത്തക്ക പദവികളൊന്നുമില്ലാത്തയാളാണ് ആറാം പ്രതിയെന്നാണ് അന്വേഷണ സംഘത്തിന്റെ നിഗമനം. 2017 നവംബർ 15നു ദിലീപിന്റെ വീട്ടിലെത്തിയ ആറാം പ്രതി കൈമാറിയ പെൻ ഡ്രൈവിൽ പൾസർ സുനി നടിയെ പീഡിപ്പിക്കുന്നതിന്റെ ദൃശ്യങ്ങളായിരുന്നെന്നാണു സംവിധായകന്റെ വെളിപ്പെടുത്തൽ.സംഭവ ദിവസം ദിലീപിന്റെ വീട്ടിൽ ആറാം പ്രതിക്കു ലഭിച്ച പരിഗണനയും മന്ത്രിമാരും ഉന്നത പൊലീസ് ഉദ്യോഗസ്ഥരുമായി ഇയാൾക്കുണ്ടെന്നു കരുതുന്ന അടുത്തബന്ധവുമാണ് ഇയാളെ ‘വിഐപി’യെന്നു വിളിക്കാൻ കാരണമെന്നു ബാലചന്ദ്രകുമാർ വ്യക്തമാക്കി.\nകുറ്റകൃത്യത്തിനു ശേഷം നടൻ ദിലീപുമായി അടുത്ത ബന്ധം പുലർത്തിയിരുന്ന വ്യവസായിയിലേക്കാണ് ഇപ്പോൾ അന്വേഷണം കേന്ദ്രീകരിക്കുന്നത്. ഉദ്യോഗസ്ഥരെ വകവരുത്താനുള്ള ഗൂഢാലോചനയ്ക്കു പുറമേ നടിയെ പീഡിപ്പിക്കുന്നതിന്റെ ദൃശ്യങ്ങൾ ഇയാൾക്കു കൈമാറിയത് ആരാണെന്നും കണ്ടെത്തേണ്ടതുണ്ട്. പുതിയ വെളിപ്പെടുത്തലുകളുടെ അടിസ്ഥാനത്തിൽ നടത്തുന്ന തുടരന്വേഷണത്തിന്റെ റിപ്പോർട്ട് 20നു വിചാരണക്കോടതിക്കു കൈമാറണം.\nസാക്ഷി വിസ്താരം നിർത്തിവച്ചു തുടരന്വേഷണം നടത്താനുള്ള ക്രൈംബ്രാഞ്ചിന്റെ അപേക്ഷ വിചാരണക്കോടതിയും ഉദ്യോഗസ്ഥരെ അപായപ്പെടുത്താൻ ഗൂഢാലോചന നടത്തിയ കേസിൽ ദിലീപും കൂട്ടുപ്രതികളും നൽകിയ മുൻകൂർ ജാമ്യഹർജി ഹൈക്കോടതിയും പരിഗണിക്കുന്നതു നാളെയാണ്.\nപൾസർ സുനി പറഞ്ഞ മാഡം ആര്?\nനടിയെ ആക്രമിച്ച കേസിൽ സംവിധായകൻ ബാലചന്ദ്രകുമാറിന്റെ വെളിപ്പെടുത്തൽ പുറത്തുവന്ന സാഹചര്യത്തിൽ ‘മാഡ’ത്തിനായുള്ള അന്വേഷണം വീണ്ടും ആരംഭിക്കാനുമാണ് ക്രൈംബ്രാഞ്ചിന്റെ നീക്കം. ഒരു സ്ത്രീയാണ് കേസിൽ ശിക്ഷ അനുഭവിക്കേണ്ടിയിരുന്നതെന്ന് നടൻ ദിലീപ് സംസാരിക്കുന്നത് കേട്ടുവെന്നാണ് ബാലചന്ദ്രകുമാറിന്റെ വെളിപ്പെടുത്തൽ. ഇതാണ് വീണ്ടും ‘മാഡ’ത്തിലേക്ക് അന്വേഷണം നീങ്ങാൻ കാരണം.\nദിലീപ് സുഹൃത്ത് ബൈജുവിനോട് ‘സത്യത്തിൽ ഞാൻ ശിക്ഷ അനുഭവിക്കേണ്ടതല്ല’ എന്നും ‘ഒരു പെണ്ണ് അനുഭവിക്കേണ്ടതാണ്’ എന്നും ‘അവരെ രക്ഷിച്ചു രക്ഷിച്ച് കൊണ്ടുപോയി ഞാൻ ശിക്ഷിക്കപ്പെട്ടു’ എന്നും പറയുന്നത് കേട്ടുവെന്നാണ് വെളിപ്പെടുത്തൽ. ഈ സംഭാഷണം ബാലചന്ദ്രകുമാർതന്നെ റെക്കോഡ് ചെയ്യുകയും ചെയ്തു.\n‘മാഡം സിനിമാ മേഖലയിൽ നിന്നുള്ളയാളാണ്’ എന്ന് പ്രതി പൾസർ സുനി ആദ്യം വെളിപ്പെടുത്തിയിരുന്നു. എന്നാൽ ‘കേസിൽ മാഡത്തിന് വലിയ പങ്കില്ല’ എന്നായിരുന്നു സുനി പിന്നീട് പറഞ്ഞത്. ഇതോടെ ‘മാഡ’ത്തെക്കുറിച്ചുള്ള ചർച്ചകൾ അവസാനിച്ചു, പിന്നാലെ അന്വേഷണവും നിലച്ചു. ഇതിനാണ് വീണ്ടും തുടക്കമാകുന്നത്. അതേസമയം ദിലീപ് താനല്ല് ഇത് അനുഭവിക്കേണ്ടത് എന്ന വെളിപ്പെത്തൽ നടത്തിയതോടെ മാഡത്തെ ചുറ്റിപ്പറ്റിയുള്ള അന്വേഷണം കൂടുതൽ ഊർജ്ജിതമാകുകയാണ്.\nക്രൈംബ്രാഞ്ചിന്റെ 13 പേരടങ്ങുന്ന സംഘം മൂന്നായി തിരിഞ്ഞാണ് കേസ് അന്വേഷിച്ചുക്കൊണ്ടിരിക്കുന്നത്. നിലവിൽ കേസിൽ പ്രഥമപരിഗണന ‘വി.ഐ.പി.’യെ കണ്ടെത്തുക എന്നതിലാണ്. കേസിൽ നേരിട്ട് പങ്കുണ്ടെന്ന് പറയുന്ന വ്യക്തിയും പൊലീസ് ഉദ്യോഗസ്ഥരെ അപായപ്പെടുത്താൻ ഗൂഢാലോചന നടത്തിയ കേസിലെ പ്രതിയുമാണിയാൾ. വി.ഐ.പി.യെ കണ്ടെത്തിക്കഴിഞ്ഞാൽ അടുത്ത തലത്തിൽ ‘മാഡ’ത്തിനായുള്ള അന്വേഷണം ക്രൈംബ്രാഞ്ച് ശക്തമാക്കും.\nsays he saw the attack on the actress;\nSheriff from Aluva\nPrevious articleഏഴാം വയസ്സിൽ നൃത്ത ലോകത്തേക്ക്; ജീവിതം മുഴുവന് കഥക് എന്ന കലാരൂപത്തിനായി ഉഴിഞ്ഞുവെച്ച കലാകാരൻ; കഥകിനെ ലോകവേദികളിലെത്തിച്ച ഇതിഹാസം; ആരാധകരുടെ സ്വന്തം ‘പണ്ഡിറ്റ് ജി ‘ ; ആ മാന്ത്രിക ചുവടുകൾ നിലയ്ക്കുമ്പോൾ …\nNext articleകോവിഡ് വ്യാപനത്തെ തുട‌ർന്ന് 2020 ഏപ്രിൽ ഒന്നുമുതൽ രാജ്യത്ത് 1,47,492 കുട്ടികൾക്ക് രക്ഷിതാക്കളിൽ ഒരാളെയോ ഇരുവരെയുമോ നഷ്ടമായെന്ന് കണക്കുകൾ


Exclusive Interview: 'സൂപ്പര് സ്റ്റാര് എന്ന് കേള്‍ക്കാനല്ല നല്ല ഒരു നടിയെന്ന് കേള്‍ക്കാനാണ് താല്‍പര്യം'; ഉര്‍വശി മനസുതുറക്കുന്നു | DoolNews\nExclusive Interview: 'സൂപ്പര് സ്റ്റാര് എന്ന് കേള്‍ക്കാനല്ല നല്ല ഒരു നടിയെന്ന് കേള്‍ക്കാനാണ് താല്‍പര്യം'; ഉര്‍വശി മനസുതുറക്കുന്നു\nWednesday, 18th November 2020, 11:23 am\n2020ല് ഏറ്റവും കൈയ്യടി നേടിയ താരം ആരാണെന്ന് ചോദിച്ചാല് ഒറ്റ ഉത്തരമേ ഉള്ളു, ഉര്‍വശി. വര്‍ഷത്തിന്റെ തുടക്കത്തില് ‘വരനെ ആവശ്യമുണ്ട്, പുത്തംപുതുകാലൈ, സൂരരൈ പോട്ര്, ഏറ്റവും അവസാനം മൂക്കുത്തി അമ്മന്, ഈ ചിത്രങ്ങളില് എല്ലാം തന്നെ മികച്ച പ്രകടനമാണ് ഉര്‍വശി നടത്തിയത്.\nകോമഡിയും ഇമോഷണല് രംഗങ്ങളും തന്മയത്തോടെ അവതരിപ്പിച്ച ഉര്‍വശിയെ പ്രശംസിച്ച് സോഷ്യല് മീഡിയയും രംഗത്ത് എത്തിയിരിക്കുകയാണ്. ദി റിയല് സൂപ്പര് സ്റ്റാര് എന്നാണ് ഉര്‍വശിയെ സോഷ്യല് മീഡിയ വിശേഷിപ്പിക്കുന്നത്.\nതന്റെ പുതിയ ചിത്രങ്ങളെ കുറിച്ചും സിനിമാ ജീവിതത്തെ കുറിച്ചും ഡൂള്‍ന്യൂസിന് ഉര്‍വശി നല്‍കിയ പ്രത്യേക അഭിമുഖം\nസോഷ്യല് മീഡിയ മുഴുവന് ഉര്‍വശിയാണ്, വരനെ ആവശ്യമുണ്ട്, പുത്തംപുതുകാലൈ, സൂരരൈ പോട്ര്, മൂക്കുത്തി അമ്മന് ഒരോ സിനിമയിലെയും പ്രകടനങ്ങളെ കുറിച്ച് കിടിലന് അഭിപ്രായങ്ങളാണ്, ഇതൊക്കെ ശ്രദ്ധിച്ചിരുന്നോ ?\nസോഷ്യല് മീഡിയയിലും ഫോണിലും അത്ര യൂസ്ഡ് അല്ല ഞാന്. ഈ ലോക്ക്ഡൗണ് കാലത്താണ് ഞാന് അതിനോട് യൂസ്ഡ് ആവുന്നത്. കഴിഞ്ഞ ഒന്ന് രണ്ട് ദിവസമായി ഞാന് ഇരുന്ന് ഒരോന്നും വായിക്കുന്നുണ്ട്. നമ്മളെ കുറിച്ച് ആളുകള് ഇരുന്ന് എഴുതുന്നതും പറയുന്നതും നമ്മള് വായിച്ചിരിക്കണമല്ലോ. സത്യം പറഞ്ഞാല് വലിയ അതിശയമാണിത്. ഒരോ ചിത്രവും റിലീസായി അധികം ദിവസം ആവുന്നതിന് മുമ്പ് കാണുകയും അഭിപ്രായം പറയുകയും ചെയ്യുന്നത്.\nതിയേറ്റര് റിലീസിനേക്കാള് കൂടുതല് ആളുകള്‍ക്ക് ഇപ്പോള് സിനിമ കാണാന് പറ്റിയിട്ടുണ്ട്. തിയേറ്റര് റിലീസിന്റെ സമയത്ത്, ഒരോ ദിവസം ഒരോ ദിവസമായിരുന്നല്ലോ അഭിപ്രായങ്ങള് വന്നിരുന്നത്. ഇത് സിനിമ വന്ന് ഒന്ന് രണ്ട് ദിവസത്തിനുള്ളില് തന്നെ ഇത്രയും റിയാക്ഷന് വരുന്നത് എനിക്ക് ആദ്യ അനുഭവമാണ്.\nനാല് സിനിമകളിലും നാല് വ്യത്യസ്ത കഥാപാത്രങ്ങളായിരുന്നു, ഇതില് തന്നെ സുരരൈ പോട്രിലെ അമ്മയെ കണ്ട് മൂക്കുത്തി അമ്മനിലെ അമ്മയെ കാണുമ്പോ തികച്ചും വ്യത്യസ്തമാണ്…\nഒത്തിരി സന്തോഷം ഉണ്ട് ഇത് കേള്‍ക്കുമ്പോള്. പക്ഷേ നമ്മള് അഭിനയിക്കുമ്പോള് ഇത്തരം കാര്യങ്ങളൊന്നും നമ്മടെ ഉള്ളിലേക്ക് വരാറില്ല. നമ്മുടെ മുന്നിലുള്ള ഡയറകടര് ഒ.കെ പറയണം അത്രയേ ഉള്ളു. ഒരോ സംവിധായകര്‍ക്കും ഒരോ ആറ്റിറ്റിയൂഡ് ആയിരിക്കും. ഇപ്പോള് സുരരൈ പോട്രിന്റെ സംവിധായിക സുധാ കൊങ്കാരയുടെ ആറ്റിറ്റിയൂഡ് അല്ല മൂക്കുത്തി അമ്മന്റെ സംവിധായകന് ആര്.ജെ ബാലാജിക്ക് ഉള്ളത്.\nബാലാജിക്ക് അദ്ദേഹത്തിന്റെതായ ഒരു സ്റ്റെല് ഉണ്ട്. അതുപോലെ വേണം അഭിനയിക്കാന്, ഡയലോഗ് ഡെലിവറിയില് ഹ്യൂമര് വേണം. പക്ഷേ സുധയുടെത് വേറെ ഒരു രീതിയാണ്. നമ്മളെ സംബന്ധിച്ചിടത്തോളം ഈ സിനിമകള് ഒക്കെ ചെയ്യുമ്പോ ലോക്ക്ഡൗണോ ഒ.ടി.ടി റിലീസോ ഒന്നും മനസിലുണ്ടായിരുന്നില്ല. സാധാരണ എല്ലാ സിനിമകളും ചെയ്യുന്ന പോലെ ചെയ്തു.\nചില സിനിമകള് കുറച്ച് ഡീപ് ആയി ചെയ്യേണ്ട സിനിമയാണെങ്കില്, പ്രത്യേകിച്ച് സ്‌ക്രിപ്റ്റ് ഒക്കെ ആദ്യം കിട്ടുന്ന സിനിമയാണെങ്കില്, അങ്ങനെ ചെയ്യും. സുരരൈ പോട്രിന്റെ സ്‌ക്രിപ്റ്റ് എനിക്ക് കിട്ടിയിട്ട് ഒരുപാട് കാലമായി. ഏകദേശം ഒന്നര രണ്ട് കൊല്ലമായി ഈ സ്‌ക്രിപ്റ്റ് എനിക്ക് ലഭിച്ചിട്ട്. ചിത്രം തുടങ്ങുന്നതിന് മുമ്പ് തന്നെ പല പ്രാവശ്യം ഡിസ്‌കഷന് നടന്നിരുന്നു. അങ്ങനെ ഒക്കെ ഉള്ള ഒരു പാറ്റേണ് ആണ് സുധയുടേത്.\nലൈവ് ആയിട്ട് തന്നെ സിങ്ക് സൗണ്ട് എടുക്കുന്നതാണോ ഡബ്ബിംഗാണോ നല്ലത് എന്നൊക്കെ അന്വേഷിച്ചിരുന്നു. കാരണം ഈ കരയുന്ന സീനൊക്കെ ചിലപ്പോള് ഡബ്ബ് ചെയ്യുമ്പോ വേറെ ഒരു മൂഡാണ് ലഭിക്കുക. പക്ഷേ എന്നെ സംബന്ധിച്ചിടത്തോളം അഭിനയിക്കുമ്പോള് ഉള്ള അതേ മൂവ് ഒക്കെ കൊടുത്താണ് ഞാന് ഡബ്ബ് ചെയ്യാറുള്ളത്.\nബാലാജിക്ക് അങ്ങനെ അല്ല. അപ്പപ്പോള് പ്ലാന് ചെയ്യുന്നതാണ്. ആ സിനിമ ഒരു എന്റര്‍ടൈനര് ആണ്. ആ തരത്തില് ഒരു ഇംപ്രവൈസേഷന് ഒക്കെ നടത്തി. വരനെ ആവശ്യമുണ്ട് എന്ന ചിത്രമാണെങ്കില് സത്യേട്ടന്റെ മകന്റെ ചിത്രമാണ്. ഈ തരത്തില് ഉള്ള ഗസ്റ്റ് റോള് ചെയ്താല് ഇതേ പോലെ ഒരുപാട് വേഷങ്ങള് വേറെ ചെയ്യേണ്ടിവരുമെന്ന് പറഞ്ഞ് ഒഴിവാക്കാനിരുന്നതാണ് ആ ചിത്രം.\nപക്ഷേ നിര്‍ബന്ധമായും ചേച്ചി ഇത് ചെയ്യുകയാണെങ്കിലേ ഈ ക്യാരക്ടര് ചെയ്യുന്നതിന് അര്‍ത്ഥമുള്ളു എന്നു പറഞ്ഞു. കാരണം ‘ആ പയ്യനെ ഞാന് മിസ് ചെയ്യുന്നില്ല ആ അമ്മയെ ആണ് മിസ് ചെയ്യുന്നത്’ എന്ന് പറയുമ്പോള് പ്രേക്ഷകര്‍ക്ക് കണക്ട് ആവണമെങ്കില് അവര്‍ക്ക് ഇഷ്ടപ്പെട്ട ഒരാളായിരിക്കണം അഭിനയിക്കേണ്ടതെന്ന് അനൂപ് ആവര്‍ത്തിച്ച് പറഞ്ഞാണ് ഞാന് ആ റോള് ചെയ്യുന്നത്. എന്നെ കൊണ്ട് കഴിയുന്ന രീതിയില് ചെയ്തു എന്നെ ഉള്ളു, അത് ഇങ്ങനെ ഏറ്റെടുക്കുമെന്ന് കരുതിയില്ല.\nദ റിയല് സൂപ്പര് സ്റ്റാര് എന്നാണ് സോഷ്യല് മീഡിയയില് വരുന്ന വിശേഷണങ്ങള്\nഅയ്യോ, അങ്ങനെ ഒരു വിശേഷണം എന്നെ ഒട്ടും ഇംപ്രസ് ചെയ്യിപ്പിക്കുന്നില്ല. കാരണം എന്തെങ്കിലും ഒരു പേര് മുന്നിലിട്ടിട്ട് സൂപ്പര് സ്റ്റാര് മെഗാസ്റ്റാര് എന്നിങ്ങനെ, അതൊക്കെ പ്രേക്ഷകര്‍ക്ക് ഇഷ്ടപ്പെട്ട് ഇടുന്നതായിരിക്കാം, പക്ഷേ എന്നെ സംബന്ധിച്ചിടത്തോളം എക്കാലത്തെയും നല്ല ഒരു നടി എന്ന് അറിയപ്പെടുന്നതാണ് ഏറ്റവും വലിയ കിരീടമായി ഞാന് കണക്കാക്കുന്നത്.\nചേച്ചിക്ക് ഏറ്റവും മികച്ച കഥാപാത്രങ്ങളെ തന്നിട്ടുള്ള സംവിധായകനാണ് സത്യന് അന്തിക്കാട്. അതേപോലെ ചേച്ചിയുടെ കൂടെ ഏറ്റവും കൂടുതല് നായകനായി അഭിനയിച്ച ആളാണ് ജയറാം. ഈ വര്‍ഷം സത്യന് അന്തിക്കാടിന്റെ മകന്റെ സിനിമയില് മികച്ച വേഷം, കൂടെ ജയറാമേട്ടന്റെ കൂടെ പുത്തംപുതുകാലൈ, ഇങ്ങനെ രണ്ട് സന്തോഷമായിരുന്നു പ്രേക്ഷകര്‍ക്ക്. ആ ഒരു അനുഭവം എങ്ങിനെയുണ്ടായിരുന്നു ?\nസത്യേട്ടന്റെ മകന്റെ സിനിമ എന്ന് പറയുമ്പോള് അദ്ദേഹത്തിന്റെ അതേ പാറ്റേണ് ആണെങ്കിലും ആര്‍ട്ടിസ്റ്റിന്റെ കൈയ്യില് നിന്ന് തനിക്ക് ആവശ്യമുള്ളത് അതേ രീതിയില് എടുക്കാന് കഴിയുന്ന ആളാണ് അനൂപ്. ഒരു പ്രത്യേകത എന്താണെന്ന് വെച്ചാല് ഒരു ആര്‍ട്ടിസ്റ്റ് എന്താണ് ചെയ്യുന്നതെന്ന് മുന്‍കൂട്ടി കണ്ട് ‘ചേച്ചി ഇതാണ് കണ്ടന്റ്, ഇതാണ് വേണ്ടത് ഇതിന് അനുസരിച്ച് അങ്ങ് പെര്‍ഫോം ചെയ്യുക, ഇങ്ങനെ ചെയ്യണമെന്ന് ഞാന് പറയില്ല, ചേച്ചിക്ക് ആപ്റ്റ് ആയ വാക്കുകള് ഒക്കെ ചേര്‍ക്കാം എന്നൊക്കെ പറയും.\nഇതേ പാറ്റേണ് തന്നെയാണ് സത്യേട്ടനും. ഇതാണ് കണ്ടന്റ് ഇത് എങ്ങനെ നിങ്ങള് ബിഹേവ് ചെയ്യുന്നു എന്നറിഞ്ഞതിന് ശേഷമേ സത്യേട്ടന് ക്യാമറ വെക്കാറുള്ളായിരുന്നു. ഞാന് ഒരു സ്ഥലത്ത് നിന്ന് വന്നിട്ട് ഇങ്ങനെയായിരിക്കും ചെയ്യുക എന്നാണ് പറയുന്നതെങ്കില്, ഉര്‍വശി അവിടെ നിന്ന് വന്ന് ഇങ്ങനെയാണ് ചെയ്യുക അങ്ങിനെയാണെങ്കില് ക്യാമറ ഇവിടെ വെയ്ക്കാം എന്ന് തീരുമാനിക്കുന്ന തരത്തിലായിരുന്നു സത്യേട്ടന്റെ വര്‍ക്ക്. അതുകൊണ്ടാണ് സത്യേട്ടന്റെ സിനിമകളില് അഭിനയിക്കുമ്പോള് എല്ലാ ആര്‍ട്ടിസ്റ്റും അത്രയും ഫ്രീ ആയി അഭിനയിച്ചിരുന്നത്.\nഅനൂപും ഏറെകുറെ അതുപോലെയാണെങ്കിലും പുതിയ ടെക്‌നോളജിയുമായി ഫ്രണ്ട്‌ലി ആണ്. ഇത്രയും ടെക്‌നോളജി വളര്‍ന്ന ശേഷം സത്യേട്ടന്റെ കൂടെ ഞാന് വര്‍ക്ക് ചെയ്തിട്ടില്ല. അതുകൊണ്ട് ഇപ്പോഴത്തെ കാര്യം പറയാന് എനിക്ക് അറിയില്ല. സത്യേട്ടനെ പോലെ ഷൂട്ടിംഗ് സ്‌പോട്ട് എപ്പോഴും ഹാപ്പിയായിരിക്കണമെന്ന് നിര്‍ബന്ധമുള്ളയാളാണ് അനൂപ്.\nപിന്നെ ജയറാമിന്റേത്, ഒരു പത്ത് വര്‍ഷം കഴിഞ്ഞ് കണ്ടാലും ഇന്നലെ കണ്ട ഒരു ക്ലാസ്‌മേറ്റിന്റെ ഫീലാണ്. ഒരു ഈക്വല് ആയിട്ട് സംസാരിക്കാന് കഴിയുന്ന സഹപാഠിയെ പോലെ സംസാരിക്കാന് പറ്റിയത് ജയറാമിന്റെ ഒക്കെ കൂടെ അഭിനയിച്ചു തുടങ്ങിയപ്പോള് ആണ്. ഞാന് ഏറ്റവും കൂടുതല് നായികയായിട്ട് അഭിനയിക്കുന്നതും ജയറാമിന്റെ കൂടെയാണ്. ആ ഒരു ഫ്രീഡം എപ്പോഴും ഉണ്ട്. ഇടയ്ക്ക് ചില ഒടക്ക് ഒക്കെ നടക്കും പിന്നെ അതൊക്കെ മാറും.\nഅടുത്ത് നില്‍ക്കുന്ന ആര്‍ട്ടിസ്റ്റ് ഡോമിനേറ്റ് ചെയ്യുമോ എന്നുള്ള കോംപ്ലെക്‌സ് ഇല്ലാത്ത താരമാണ് ജയറാം. ഒരു സീനില് ചിലപ്പോള് ഞാന് ആയിരിക്കും ഏറ്റവും ഇംപ്രവൈസ് ചെയ്ത് ചെയ്യുന്നത്. അത് ആസ്വദിച്ച് ഇങ്ങനെ കൂടി ചെയ്യാന് പറഞ്ഞു തരും, അല്ലാതെ ഞാന് ഹീറോ ആണ്, ഞാന് ഇങ്ങനെ ഈ സീനില് ഡമ്മിയായി നിന്ന് പോകുമെന്ന് ജയറാം ഒരിക്കലും ഫീല് ചെയ്തതായി എനിക്ക് അറിയില്ല. എനിക്ക് ഇപ്പോള് പുത്തംപുതുകാലൈയില് കാണുമ്പോഴും രണ്ട് ദിവസം മുമ്പ് ഞങ്ങള് വര്‍ക്ക് ചെയ്ത് പിരിഞ്ഞ പോലുള്ള ഫീലേ അനുഭവപ്പെടുന്നുള്ളു.\nഡയലോഗ് ഇംപ്രവൈസ് ചെയ്യുക, സംസാരിക്കുക ഇതൊക്കെയായിരുന്നു ഷൂട്ടിംഗ് സെറ്റില് പ്രധാനമായും ചെയ്തിരുന്നത്. ഞങ്ങള്‍ക്ക് മെച്ച്വറായ മക്കളൊക്കെ ഉണ്ട് എന്നൊക്കെ മറന്നുപോകുകയായിരുന്നു. ഞങ്ങളെ കാണുമ്പോള് ഡയറക്ടര്‍ക്ക് അതിശയമായിരുന്നു. നല്ല രസകരമായ ഒരു അനുഭവം ആയിരുന്നു അത്.\nഉര്‍വശി എന്ന അഭിനയത്രിയുടെ ഒരോ കഥാപാത്രങ്ങളെ എടുത്ത് നോക്കിയാലും ഒരോ തരത്തിലാണ്. സ്ത്രീധനം എന്ന സിനിമയിലെ ഉര്‍വശിയല്ല, യോദ്ധയിലെ, ഇതില് നിന്ന് വ്യത്യസ്തമാണ് സൂരരൈ പോട്രിലെ കഥാപാത്രം, അവിടെ നിന്ന് അച്ചുവിന്റെ അമ്മയില് എത്തുമ്പോള് അതിലും വ്യത്യസ്തം. ഇത്തരം കഥാപാത്രങ്ങള്‍ക്കായി എന്തെങ്കിലും തയ്യാറെടുപ്പുകള് നടത്തിയിരുന്നോ ?\nഇല്ല, അങ്ങനെ ഒരിക്കലും തയ്യാറെടുപ്പുകള് ഒന്നും എടുത്തിരുന്നില്ല. പ്രത്യേകിച്ച് മലയാളത്തില് ഞാന് വര്‍ക്ക് ചെയ്യുന്ന സമയത്ത് ഇത്തരത്തില് തയ്യാറെടുപ്പുകള് എടുക്കാനൊന്നും സമയമുണ്ടായിരുന്നില്ല. സിനിമകളെല്ലാം വളരെ കുറച്ച് ദിവസത്തിനുള്ളില് ഷൂട്ട് ചെയ്ത് ആ സിനിമയുടെ ലൊക്കേഷനില് നിന്ന് അടുത്ത സിനിമയുടെ ലൊക്കേഷനിലേക്കാണ് നമ്മള് പോയിരുന്നത്. അതു കഴിഞ്ഞ് വേറെ ഒരു ലൊക്കേഷനിലേക്ക്. അങ്ങനെ തയ്യാറെടുപ്പുകള് ഒന്നും നടത്താന് കഴിഞ്ഞിരുന്നില്ല.\nഅന്നത്തെ സംവിധായകരൊക്കെ അധ്യാപകരുടെ രീതിയിലായിരുന്നു. വളരെയധികം സപ്പോര്‍ട്ട് ചെയ്യുകയും പല കഥാപാത്രങ്ങളും എന്നെ മനസില് കണ്ട് എഴുതുകയും ഒക്കെ ചെയ്തിരുന്ന രീതിയായിരുന്നു. സ്‌പോട്ടില് ചെല്ലുമ്പോള് ഫുള് സ്‌ക്രിപ്റ്റ് പറഞ്ഞു തരും.\nവളരെ അപൂര്‍വ്വമായി കാക്കത്തൊള്ളായിരം പോലുള്ള ചില സിനിമകളിലെ റോളുകള് മാത്രം നമ്മള് ആദ്യം മുതല് അവസാനം വരെ അതേ മൂഡ് പിടിക്കേണ്ടി വരും. വളരെ അപൂര്‍വ്വം ചില കഥാപാത്രങ്ങള്‍ക്ക് മാത്രമേ ഞാന് ഇതുപോലെ തയ്യാറെടുപ്പുകള് ചെയ്തിട്ടുള്ളു. അത്തരം സിനിമകളൊഴിച്ചാല് മറ്റുള്ള സിനിമകളിലെല്ലാം സംവിധായകരുടെയും തിരക്കഥാകൃത്തുക്കളുടെയും സഹായം കൊണ്ടാണ് എന്റെ കഥാപാത്രങ്ങള് നല്ലതായത്.\nഇത്രയും വര്‍ഷത്തെ കഥാപാത്രങ്ങളില് ഏറ്റവും ഇഷ്ടപ്പെട്ട കഥാപാത്രം ഏതാണ് ?\nഅങ്ങനെ ഒരു കഥാപാത്രമായി മാത്രം പറയാന് പറ്റില്ല. കാരണം മലയാളം, തമിഴ്, തെലുങ്ക്, കന്നഡ തുടങ്ങിയ ഭാഷകളിലെ ഒരുപാട് സിനിമകളില് ഞാന് റോളുകള് ചെയ്തിട്ടുണ്ട്. ഇതിലൊക്കെ പ്രിയപ്പെട്ട ഒത്തിരി കഥാപാത്രങ്ങളുണ്ട്. ഒരോ കാലഘട്ടത്തിലും നമ്മള് മെച്ച്വര്‍ഡ് ആവുന്നതിന് അനുസരിച്ച് കഥാപാത്രങ്ങളിലും മാറ്റം വരും.\nഅഞ്ചുവയസില് നമുക്ക് ഒരു കളിപ്പാട്ടം കിട്ടിയാല് സന്തോഷമകും. പതിനഞ്ച് വയസില് നമ്മള് ആഗ്രഹിക്കുന്നത് മറ്റൊരു കാര്യമായിരിക്കും. ഇങ്ങനെ പ്രായം കൂടുന്നതിന് അനുസരിച്ച് ഇഷ്ടാനിഷടങ്ങള്‍ക്കും അഭിരുചികള്‍ക്കും മാറ്റം ഉണ്ടാകുന്ന പോലെ ഒരോ കാലഘട്ടത്തിലും ഒരോ സിനിമകളെ സ്‌നേഹിക്കും.\nആദ്യകാലത്ത് കിട്ടിയ കഥാപാത്രങ്ങളൊക്കെ എനിക്ക് അത്ഭുതങ്ങളാണ്. കാരണം എനിക്ക് അന്ന് പ്രായം വളരെ കുറവാണ്. രണ്ട് കുട്ടികളുടെ അമ്മയായിട്ടൊക്കെ ചെയ്യുമ്പോ എനിക്ക് 15 -16 വയസേ ഉള്ളു്. അതെന്ന് പറഞ്ഞാല് എന്റെ അമ്മയെയോ എന്റെ കുടുംബത്തില് ഞാന് കണ്ടിട്ടുള്ള ആളുകളെ വെച്ചോ ഞാന് ചെയ്യുന്നതാണ്.\nപക്ഷേ ഞാന് ഒരു അമ്മയായതിന് ശേഷം ചെയ്ത അച്ചുവിന്റെ അമ്മ എന്ന സിനിമ ഒരു അനുഭവമാണെനിക്ക്. ഒരു മകള്, ആ മകളെ പ്രസവിക്കാത്ത ഒരു അമ്മ, അവര് തമ്മിലുള്ള ഒരു അറ്റാച്ച്‌മെന്റ്, എന്റെ കുഞ്ഞിനോട് എനിക്കുള്ള അറ്റാച്ച്‌മെന്റ് പോലെ പ്രിയപ്പെട്ടതായിരുന്നു അത്. അങ്ങനെ ആ സിനിമ എനിക്ക് പ്രിയപ്പെട്ടതാണ്.\nപിന്നെ കഴകം എന്ന സിനിമ, ഞാന് പൊതുവെ ചെയ്യുന്ന കുറച്ച് കുശുമ്പും തമാശയും ബഹളവും ഒക്കെ ഉള്ള കഥാപാത്രത്തില് നിന്ന് വ്യത്യസ്തമായി വളരെ നിശബ്ദമായി ത്യാഗം ചെയ്ത പോകുന്ന ഒരു കഥാപാത്രം. അങ്ങനെ ഒരു റോള് എന്ന് പറയുമ്പോ ആദ്യം മുതല് അവസാനം വരെ എനിക്ക് പുതിയ ഒരു അനുഭവമായിരുന്നു. അതിന് എനിക്ക് അവാര്‍ഡ് ഒക്കെ കിട്ടി.\nരണ്ട് സിനിമകള്‍ക്ക് ഉര്‍വശി കഥയും തിരക്കഥയും എഴുതിയിട്ടുണ്ട്, അതില് ഒന്ന് നിര്‍മ്മിച്ചിട്ടുമുണ്ട്, പക്ഷേ പിന്നീട് അങ്ങിനെയൊന്നും കണ്ടില്ല, അത് എന്തുകൊണ്ടാണ് ?\nആ തിരക്കഥകളൊന്നും ഞാന് എഴുതിയത് അല്ല. നമ്മള് കൂട്ടായിട്ട് ഇരുന്ന് ആലോചിച്ച കഥകള് സിനിമയാക്കുകയായിരുന്നു. ഒരു തിരക്കഥ എന്ന് പറയുന്നത് വലിയ പ്രോസസാണ്. എല്ലാ ആര്‍ട്ടിസ്റ്റുകളുടെ മനസ്സിലും ഒരു ഭാവനയുണ്ടാകും, കഥകളുണ്ടാകും.\nഅത് പരസ്പരം സംസാരിക്കുമ്പോഴാണ് ഒരു സിനിമക്കുള്ള ത്രെഡ് അതിലുണ്ടെന്നത് മനസ്സിലാകുന്നത്. അങ്ങനെ എന്റെ മനസ്സില് തോന്നിയ ഒരു കഥയായിരുന്നു പിടക്കോഴി കൂവുന്ന നൂറ്റാണ്ട്. അതിന്റെ തിരക്കഥ ശശിധരന് ആറാട്ടുവഴി ആയിരുന്നു.\nഉത്സവമേളത്തിന്റെ കഥ ഒരു ചെറിയ രൂപത്തില് ഞാന് സംസാരിക്കുകയും അത് കൗമുദിയുടെ ഭാസുരേന്ദ്രന് സര് സ്‌ക്രിപ്റ്റ് ആക്കുകയും ചെയ്തു. പിന്നീട് ലൊക്കേഷനില് എത്തിയപ്പോഴാണ് ഞാന് അതിന്റെ പൂര്‍ണ രൂപം അറിയുന്നത്.\nസിനിമ നിര്‍മ്മിക്കാനുള്ള ഒരു ചിന്തയും എനിക്കോ എന്റെ കുടുംബത്തിനോ ഉണ്ടായിരുന്നില്ല. പിന്നീട് എന്റെ ചില ബന്ധുക്കള്‍ക്ക് സിനിമ നിര്‍മ്മിക്കാനുള്ള താല്പര്യം വരികയും എന്നെ നിര്‍ബന്ധിച്ച് അതിന്റെ ഭാഗമാക്കുകയും ചെയ്യുകയായിരുന്നു.\nഅഭിനയിച്ചുകൊണ്ട് നില്‍ക്കുമ്പോള് തന്നെ കഥ എഴുതുകയും സംവിധാനം ചെയ്യുകയുമൊന്നും എന്നെ കൊണ്ട് സാധിക്കില്ല. കഥ മനസ്സില് വന്നാല് അത് എന്റെ ഡയറിയില് കുത്തികുറിക്കുക എന്നല്ലാതെ തിരക്കഥയാക്കുക എന്നുള്ളത് എന്നെ സംബന്ധിച്ച് വലിയ പാടാണ്.\nകവിതാ രഞ്ജിനി എന്നുള്ള പേര് എങ്ങനെയാണ് ഉര്‍വശിയാകുന്നത്?\nഭാഗ്യരാജ് സാറിന്റെ ‘മുന്താണി മുടിച്ച്’ എന്ന എന്റെ ആദ്യ സിനിമയ്ക്കൊപ്പം ഞാന് വേറൊരു പടവും ചെയ്തിരുന്നു. അതിന്റെ നിര്‍മാതാവ് ജീവ എന്ന് പേരുള്ള വളരെ പ്രായമുള്ള ഒരാളായിരുന്നു. ഡയറക്ടര് പുതിയ ഒരാളായിരുന്നു. ബാലാജി സാറിന്റെ യൂണിറ്റ് ആയിരുന്നു ആ സിനിമ ചെയ്തിരുന്നത്.\nഅഭിനയത്തിനുള്ള ഏറ്റവും വലിയ അംഗീകാരം ഉര്‍വശി അവാര്‍ഡ് ആണെന്നും അതുകൊണ്ട് ഈ കുട്ടിയുടെ പേര് ഉര്‍വശി എന്നിരിക്കട്ടെയെന്നും പറഞ്ഞത് ആ സിനിമയുടെ നിര്‍മാതാവ് ആണ്.\nനാളെ ഈ കുട്ടിക്ക് ഉര്‍വശി അവാര്‍ഡ് കിട്ടുമായിരിക്കും അങ്ങിനെ ഒരു പ്രതീക്ഷ എനിക്കുണ്ട് എന്നും പറഞ്ഞാണ് ഈ പേരിടുന്നത്. അന്ന് ഞാന് വളരെ ചെറുതായിരുന്നു. എന്തോ അദ്ദേഹത്തിന്റെ മനസ്സില് അങ്ങനൊരു തോന്നല് വന്നു.\nഉര്‍വശിക്ക് ഉര്‍വശി അവാര്‍ഡ് ലഭിച്ചാല് എന്ത് പറയും?, ഉര്‍വശി ഉര്‍വശി എന്നൊക്കെ അദ്ദേഹം പറഞ്ഞിരുന്നു. ആ പേര് ഉള്‍കൊള്ളാന് എനിക്ക് കുറെ കാലമെടുത്തു.\nസൂര്യയുടെ അമ്മയായിട്ടാണ് സുരരൈ പോട്രില് അഭിനയിച്ചിരിക്കുന്നത്, എങ്ങനെയുണ്ടായിരുന്നു സൂര്യയുമായിട്ടുള്ള ഒരു കോമ്പിനേഷന് ?\nസൂര്യയുടെ കുടുംബവുമായി നേരത്തെ അടുപ്പമുണ്ടായിരുന്നു. പിന്നെയും കാര്‍ത്തിയുമായാണ് വലിയ ബന്ധമില്ലാത്തത്. സൂര്യയുടെ ആദ്യത്തെ പടം മുതല് എനിക്ക് പരിചയമുണ്ട്. അവര് നിര്‍മിച്ച ‘മഗിളര് മട്രും’ എന്ന ചിത്രത്തില് ഞാനും ജ്യോതികയും ഒരുമിച്ച് അഭിനയിക്കുകയും ചെയ്തിരുന്നു.\nഒരു ആക്ടര് എന്ന നിലയില് എനിക്ക് വളരെ ഇഷ്ടമുള്ള നടനാണ് അദ്ദേഹം. ഒരു കഥാപാത്രത്തിനു വേണ്ടി കഠിനമായി അധ്വാനിക്കും. ഈ സിനിമയില് തന്നെ അദ്ദേഹത്തിന്റെ ഓരോ വയസ്സും ഓരോ സ്റ്റേജുകളും കാണിക്കുന്നുണ്ട്. ലൊക്കേഷനില് സൂര്യ വെറുതെ ഇരിക്കുന്നത് കണ്ടിട്ടേയില്ല.\nസിനിമ കഴിയുന്നത് വരെ ഭയങ്കരമായ വര്‍ക്ക് ഔട്ടും കഠിനമായ ഡയറ്റും അദ്ദേഹം ചെയ്തിട്ടുണ്ട്. ഓരോ സീനും അതിലെ ഡയലോഗ് അവതരിപ്പിക്കുന്ന രീതിയും വളരെ വേഗത്തിലാണ്. സീനിയര് ആര്‍ട്ടിസ്റ്റുകളോടുള്ള അദ്ദേഹത്തിന്റെ ബഹുമാനവും പെരുമാറ്റവുമൊക്കെ കാണുമ്പോള് സൂര്യക്ക് പകരം സൂര്യയെ ഉള്ളു എന്ന് പറയണം.\nസ്റ്റാര്‍ഡം ഒരിക്കലും തലയില് കേറാത്തൊരു നടനാണ് സൂര്യ. എനിക്ക് തോന്നുന്നു ഞാന് കണ്ടതില് വെച്ച സൂര്യയുടെ എക്കാലത്തെയും മികച്ച പെര്‍ഫോമെന്‍സ് ആണ് സുരരൈ പോട്ര്.\nചിത്രത്തിന്റെ സംവിധായിക സുധാ സിനിമ ആരംഭിക്കുന്നതിന് മുമ്പ് ചില നിര്‍ദ്ദേശങ്ങള് തന്നിരുന്നെന്ന് കേട്ടിരുന്നു, അത് എന്തൊക്കെയായിരുന്നു ?\nഇതുവരെ ചെയ്ത തമിഴ് സിനിമകള് പോലെയല്ല ഇതെന്നായിരുന്നു സുധ ആദ്യമേ പറഞ്ഞിരുന്നത്. ‘ഹ്യൂമര് എലെമെന്റ്‌സ് വരുന്ന കഥാപാത്രമല്ല ഇത്. ഹ്യൂമര് പ്രകടനങ്ങളില് എന്താണെന്നുള്ളത് നിങ്ങള് തെളിയിച്ച് കഴിഞ്ഞതാണ്. അതെനിക്ക് വേണ്ട. മലയാളത്തില് എത്ര ലാഘവത്തോടെയാണോ അഭിനയിക്കാറുള്ളത് ആ ഇമോഷന്‍സ് ആണെനിക്ക് വേണ്ടത്. ഇതും നിങ്ങള് പ്രൂവ് ചെയ്തതാണ് എന്നാലും അത് ബ്രേക്ക് ചെയ്യുന്ന ഒരു മാറ്റം എനിക്ക് വേണം’, എന്നായിരുന്നു സുധ എന്നോട് പറഞ്ഞിരുന്നത്.\nചിത്രത്തില്5വയസുള്ള കുട്ടിയുടെ അമ്മ മുതല് 27 കാരന്റേയും 48 കാരന്റേയും അമ്മയായി അഭിനയിക്കുമ്പോഴും ആളുകള്‍ക്ക് സ്വീകാര്യമായി തോന്നുകയും വേണം.\nചിത്രത്തിലെ നായികാ കഥാപാത്രം ബൊമ്മിയെ അവതരിപ്പിച്ചത് അപര്‍ണ ബാലമുരളിയാണ്, പുതിയ തലമുറയിലെ നായിക എന്ന നിലയില് അപര്‍ണയെ എങ്ങിനെ വിലയിരുത്തുന്നു ?\nഅപര്‍ണ ബാലമുരളി നന്നായി അഭിനയിച്ചിട്ടുണ്ട്. വളരെ കഷ്ടപ്പെട്ട് ആ കുട്ടി ഡയലോഗ് മുഴുവന് പഠിച്ചെടുത്ത് സ്വയം ഡബ് ചെയ്യുകയായിരുന്നു. നമുക്ക് വലിയൊരു അഭിമാനമല്ലേ ഇത്.\nഇപ്പോഴത്തെ എല്ലാ കുട്ടികളും അപര്‍ണയാവട്ടെ രജിഷ വിജയന്, ഐശ്വര്യ ലക്ഷ്മി തുടങ്ങിയവരുടേയൊക്കെ സിനിമകള് ഞാന് കാണാറുണ്ട്. എല്ലാവര്‍ക്കും എന്തുചെയ്യണമെന്ന് കൃത്യമായ ധാരണയുണ്ട്.\nഅപര്‍ണയുമായുള്ള എന്റെ ആദ്യത്തെ കോമ്പിനേഷന് സീന് ഒരു പെണ്ണുകാണല് ചടങ്ങായിരുന്നു. അത്രയും സീനിയര് ആര്‍ട്ടിസ്റ്റുകളുടെ മുമ്പില് എത്ര നിസാരമായാണ് ആ കുട്ടി അഭിനയിച്ചിട്ടുള്ളത്. അതില് തന്നെ ആ കുട്ടിയുടെ അളവ് നമുക്ക് മനസ്സിലാക്കാന് സാധിക്കും.\nനമ്മുടെ കുട്ടികള് ഇവിടെ വന്ന് ചാലഞ്ചിങ് ആയുള്ള കഥാപാത്രങ്ങള് ചെയ്യുമ്പോള് ഒത്തിരി സന്തോഷം തോന്നാറുണ്ട്. ഒരുപാട് കാലത്തേ പരിചയം ഉള്ളവരെ പോലെയാണ് ഞങ്ങള് സംസാരിക്കാറ്.\nമുമ്പ് നമ്മള് ജയറാമേട്ടന്റെ കാര്യം പറഞ്ഞതുപോലെ തന്നെ, ഉര്‍വശി – മോഹന്‍ലാല് കോംമ്പോ ഏറെ ആഘോഷിക്കപ്പെട്ട ഒന്നാണ്, ഉര്‍വശിയുടെയും മോഹന്‍ലാലിന്റെയും അഭിനയം താരതമ്യം ചെയ്യുക അടക്കം ചെയ്യുന്നുണ്ട്. ലാലേട്ടനുമായിട്ടുള്ള എക്സ്പീരിയന്‍സ് എങ്ങിനെയായിരുന്നു ?\nസൂര്യയുടെ കാര്യങ്ങള് പറഞ്ഞപ്പോള് ഞാനോര്‍ത്തത് ലാലേട്ടന്റെ കൂടെ അഭിനയിച്ചിരുന്ന ആ കാലത്തെക്കുറിച്ചാണ്. വളരെ നിസാരമായിട്ടാണ് അദ്ദേഹം അഭിനയിച്ച് പോകുന്നത്. പിന്നീട് സ്‌ക്രീനില് കാണുമ്പോള് ഇതായിരുന്നോ അദ്ദേഹം ചെയ്തത് എന്നാലോചിച്ച് ഞെട്ടിപോകാറുണ്ട്.\nഒരു സംഭവമായിട്ട് നമുക്ക് തോന്നുകയില്ല. അത്രെയും നാച്ചുറല് ആയിട്ടാണ് അതിസൂക്ഷ്മമായ ഭാവങ്ങള്‍പോലും അദ്ദേഹം പ്രതിഫലിപ്പിക്കുക. തൊട്ടടുത്ത് നില്‍ക്കുന്നവര്‍ക്ക് പോലും മനസ്സിലാക്കാന് പറ്റാത്ത എക്‌സ്പ്രഷന്‍സ് ക്യാമറയ്ക്ക് മുമ്പില് കൊടുക്കുന്നത് പറ്റുന്ന ഒരു അത്ഭുത കലാകാരന് അദ്ദേഹം.\nകൂടെനില്‍ക്കുന്നവരെ വിഷമിപ്പിക്കാതെയും ഈഗോ തോന്നിപ്പിക്കാതെയും കാര്യങ്ങള് മനസ്സിലാക്കികൊടുക്കുകയും അവരുടെ കൂടെ കംഫാര്‍ട്ടബിള് ആയ രീതിയില് മാത്രമേ പെരുമാറുകയുള്ളു. അവരൊക്കെ വലിയ യൂണിവേഴ്‌സിറ്റികളാണ്.\nഅവരുടെ കൂടെയൊക്കെ അഭിനയിക്കാന് പറ്റി എന്നുള്ളത് തന്നെ വലിയൊരു കാര്യമാണ്. എന്നെയും ലാലേട്ടനെയും ഒരുമിച്ച് കാണാന് ആളുകള്‍ക്കു വളരെ ഇഷ്ടമായിരുന്നു. പാദമുദ്ര എന്ന സിനിമയില് ലാലേട്ടന് എന്റെ സഹോദരനായിട്ടും എന്റെ അച്ഛനായിട്ടും അഭിനയിച്ചിട്ടുണ്ട്.\nസുകുമാരന് സര് നന്നായി വരയ്ക്കും. ഞങ്ങളുടെ രണ്ടുപേരുടെയും ചിത്രം കാരിക്കേച്ചര് പോലെ വരയ്ക്കുകയും ചെയ്തു. അന്നദ്ദേഹം പറഞ്ഞത് സഹോദരിയായിട്ടും മകളായിട്ടും താന് ഉര്‍വശി തിരഞ്ഞെടുക്കാന് കാരണം നിങ്ങളുടെ മുഖത്തിനും മാനറിസത്തിലുമൊക്കെ സാമ്യതയുണ്ട് എന്നായിരുന്നു.\nമുഴുനീള കഥാപാത്രമൊന്നുമല്ല തരക്കേടില്ലാത്ത ഒരു റോള് നിങ്ങള് ചെയ്താല് നന്നായിരിക്കും അത്രേയൊള്ളൂ. ഇത് ഒരു മോഹന്‍ലാല് സിനിമയാണ്. ചിലപ്പോള് ലാലേട്ടന്റെ കൂടെ അഭിനയിച്ച് അദ്ദേഹത്തില് നിന്ന് കിട്ടിയതാവും ഈ മാനറിസങ്ങളൊക്കെ.\nകാരണം കഴിവുള്ള ഒരുപാട് പേരുടെ കൂടെ അഭിനയിക്കുമ്പോള് നമ്മളറിയാതെ അവര് നമ്മളെ സ്വാധീനിക്കും നെടുമുടി വേണു, ജഗതി ശ്രീകുമാര് എന്നിവരൊക്കെ ഒരു ഡയലോഗ് പത്തു ഡൈമന്‍ഷനില് പറയും.\nജഗതി ചേട്ടനെ കുറിച്ച് പറഞ്ഞപ്പോഴാണ് ഓർത്തത്, യോദ്ധയിലെ ദമയന്തിയും അപ്പുകുട്ടനും എവർഗ്രീന് ജോഡിയാണ്, ജഗതി ചേട്ടനൊടൊപ്പമുള്ള ഓര്‍മ്മകള് എന്തൊക്കെയാണ് ?\nജഗതി ചേട്ടന് എന്റെ കുടുംബത്തിലെ ഒരു അംഗത്തെ പോലെയാണ്. എന്റെ അച്ഛന്റെ കൂടെ നാടകത്തിലൊക്കെ അദ്ദേഹം അഭിനയിച്ചിട്ടുണ്ട്. ഞാന് കുഞ്ഞായിരിക്കുമ്പോള് മുതലേ വീട്ടിലും റിഹേര്‍സല് ക്യാമ്പിലൊക്കെ വരാറുണ്ട്.\nഒരു നടനായിട്ടല്ല ഞാനദ്ദേഹത്തെ പരിചയപ്പെടുന്നത്, ഒരു അയല്‍വാസിയായിട്ടിരുന്നു. എന്നും രാവിലെ വീട്ടില് വന്ന് പേപ്പര് വായിച്ച് ചായയൊക്കെ കുടിച്ച അച്ഛനോട് സംസാരിച്ച പോകും. വൈകുന്നേരം ഷൂട്ടിങ് കഴിഞ്ഞ മതിലിനപ്പുറത്ത് നിന്ന് സംസാരിക്കും.\nഒരുമിച്ചഭിനയിക്കുമ്പോള് കോമഡി പറയുന്ന ഒരു പ്രത്യേക ടൈമിംഗ് ഉണ്ട്. ഏത് റിയാക്ഷനാണ് കൊടുക്കേണ്ടത് എന്നൊക്കെ അദ്ദേഹം പറഞ്ഞുതരും. അതൊക്കെ വലിയൊരു എക്‌സ്പീരിയന്‍സ് ആണ്. ഞാന് കോമഡി ചെയ്തിട്ടുണ്ടെങ്കില് ഇതുപോലുള്ള ഒരുപാട് പേരുടെ കൂടെയുള്ള എക്‌സ്പീരിയന്‍സ് കൊണ്ടുമാത്രമാണ്.\nപിന്നീട് അദ്ദേഹത്തിന് വയ്യാതായപ്പോഴും പോകുകയും കാണുകയും ഒരുമിച്ചിരുന്നു പാടുകയുമൊക്കെ ചെയ്യും. അദ്ദേഹത്തിന്റെ ശബ്ദം കേള്‍ക്കുമ്പോള് വളരെ സന്തോഷം തോന്നും. പകരാകരില്ലാത്ത കലാകാരന്‍മരണല്ലോ അവരൊക്കെ.\nലോകത്ത് ഇതുവരെ അനുഭവിക്കാത്ത പ്രതിസന്ധിയാണ് കൊവിഡും ലോക്ക് ഡൗണും കാരണം ജനങ്ങള്‍ക്കുണ്ടായത്. എങ്ങനെയായിരുന്നു ലോക്ക് ഡൗണ് ജീവിതം?\nവീടൊരുപാട് ഇഷ്ടപെടുന്ന ആളായത് കൊണ്ട് സമാധാനവും സ്വസ്ഥതയുമൊക്കെ തോന്നിയത് ഇപ്പോഴാണ്. അല്ലാത്തപ്പോള് സ്വസ്ഥതയില്ല എന്നല്ല. പക്ഷെ നമ്മുടെ കടമകളും ജോലിയുമൊക്കെ ചെയ്യണമെങ്കില് പുറത്തിറങ്ങിയില്ല പറ്റുള്ളൂ.\nഎന്നെ സംബന്ധിച്ച് കരിയറിലാദ്യമായിട്ടാണ് ഇത്രയും കാലം തുടര്‍ച്ചയായി വീട്ടിലിരിക്കുന്നത്. കാരണം ഒരു ഭാഷ അല്ലെങ്കില് മറ്റൊന്നില് ഞാന് അഭിനയിച്ചു കൊണ്ടേ ഇരിക്കുകയായിരുന്നു. പക്ഷെ ഈ ലോക്ക് ഡൗണ് കാലത്ത് നമ്മുടെ വീടിനെ അറിയാനും ഒരുപാട് പേരുമായി കമ്മ്യൂണിക്കേറ്റ് ചെയ്യാനും സാധിച്ചു.\nഷൂട്ടിംഗിന് പോകുമ്പോള് അതിന്റെ മാത്രം തിരക്കുകളെ ഉണ്ടാകുന്നുള്ളൂ. അതുകഴിഞ്ഞ് ചെന്ന് കിടന്നുറങ്ങുക വീട്ടിലുള്ളവരെ ഫോണ് ചെയ്യുക അതോടെ തീര്‍ന്നു. പക്ഷെ ഇത് മുഴുവന് സമയവും വീട്ടില് തന്നെ. ആഹാരമെല്ലാം വീട്ടില് തന്നെ ഉണ്ടാക്കി കഴിക്കുമ്പോള് ഒരു സുഖം, അസുഖമൊന്നുമില്ല ഇപ്പോള്.\nചുമ്മാ ഇരിക്കുമ്പോള് നടുവേദന, കാലുവേദന എന്നൊക്കെ തോന്നും. ഇപ്പോള് വലിയൊരു മഹാമാരി വന്നപ്പോള് അതൊന്നും ഒന്നുമല്ലാതായി.\nകുടുംബം ഒക്കെ എന്ത് പറയുന്നു ?\nഎല്ലാവരും സുഖമായിട്ടിരിക്കുന്നു. മകള് ഹോസ്റ്റലിലാണ്. ഓണ്‍ലൈന് ക്ലാസുള്ളത് കൊണ്ട് അതിന്റെ തിരക്കിലാണ് അവള്. മകന് സ്‌കൂള് തുടങ്ങി. അവന്റെ കൂടെയിരുന്ന് ഞാനും പഠിക്കുകയാണ്.\nപഴയ കാലം ഓര്‍മ്മ വരും. അവര് ചോദിക്കുന്ന ചോദ്യത്തിന് നമുക്ക് ഉത്തരമറിയാലോ. എന്റെ കൊച്ചിന് പറയാന് സാധികുന്നില്ലല്ലോ എന്ന് പറയാന് തോന്നും നമുക്ക്. പിന്നെ എനിക്ക് തന്നെ തോന്നും അവനു അഞ്ചു വയസ്സല്ലേ ആയിട്ടുള്ളു എന്ന്.\nപക്ഷെ പുതിയ ടീച്ചര്‍മാരൊക്കെ വളരെ രസകരമായിട്ടാണ് ക്ലാസ് എടുക്കുന്നത്. എന്റെ ടീച്ചേഴ്‌സിനെ പോലൊന്നുമല്ല. അന്ന് അധ്യാപകര് എന്നുപറയുന്നത് ഒരു 45 വയസിനും മേലെ ഉള്ളവരായിരുന്നില്ലേ. വളരെ ഗൗരവക്കാരായിരിക്കുമല്ലോ.\nഅതുകൊണ്ട് തന്നെയാണ് അധ്യാപികയായാല് മതി എന്ന ആദ്യത്തെ സ്വപ്നവും തുടങ്ങിയത്. ടീച്ചര് ആയിക്കഴിഞ്ഞാല് ആരെയും തോല്‍പിക്കാം എന്നുള്ളതായിരുന്നു എന്റെ ആഗ്രഹം. ഇപ്പോഴാണെങ്കില് വളരെ ഫ്രണ്ട്‌ലി ആണ്.\nഎന്താണ് ഭാവി പരിപാടികള്, പുതിയ പ്രോജക്ടുകള് എന്തൊക്കെയാണ് ?\nഒരുപാട് സ്‌ക്രിപ്റ്റ് കേള്‍ക്കുന്നുണ്ട്. പക്ഷെ കണ്‍ഫോം ചെയ്ത് പറയാന് ഇപ്പോള് സാധ്യമല്ല. കാരണം ഷൂട്ടിംഗ് ഒക്കെ സജീവമായി കഴിയുമ്പോള് ഏതൊക്കെ കാര്യങ്ങള് എങ്ങോട്ടൊക്കെ മാറും എന്ന് അറിയില്ല. ഡിസംബര് ഒക്കെയാവുമ്പോള് തുടങ്ങുമെന്ന് വിചാരിക്കുന്നു.\nContent Highlights: Exclusive interview with actress Urvashi after Soorarai Pottru, Putham Pudhu Kaalai, Mookuthi Amman, Varane Avashyamund,


തിരുവോണത്തിനും റെക്കോര്‍ഡ‍് മദ്യ വില്‍പ്പന; ഓണക്കാലത്ത് ബിവറേജസ് ഔട്ട്‌ലെറ്റ് വഴി മാത്രം നടന്നത് 43 കോടിയുടെ വില്‍പ്പന | Malayalam UK\nSeptember 05 20:02 2017 by News Desk 1\tPrint This Article\nസംസ്ഥാനത്ത് തിരുവോണ നാളിലും നടന്നത് റെക്കോര്‍ഡ‍് മദ്യ വില്‍പ്പന. ബെവ്ക്കോ ഔട്ട് ലെറ്റുകളിലൂടെ മാത്രം വിറ്റത് 43.12 കോടിയുടെ മദ്യം. കഴിഞ്ഞ പത്തു ദിവസം സംസ്ഥാനത്ത് വിറ്റത് 484.22 കോടിയുടെ മദ്യമാണ്.\nഅത്തം മുതല് തിരുവോണം വരെ സംസ്ഥാനത്ത് 484.22 കോടിയുടെ മദ്യ വില്‍പ്പന നടന്നു. ഇതേ കാലയളവില് കഴിഞ്ഞ വര്‍ഷം വിറ്റതാകട്ടെ 450 കോടിയുടെ മദ്യം. 34 കോടിലധികം ബെവ്ക്കോക്കു നേട്ടം. തിരുവോണ നാളിലും മദ്യവില്‍പ്പനയില് റിക്കോര്‍ഡ്. 43.12 കോടിയുടെ മദ്യം ബെവ്ക്കോ ഔട്ട് ലെറ്റു വഴി കഴിഞ്ഞ ദിവസം നടന്നു. 38.86 കോടിയാണ് കഴിഞ്ഞ വര്‍ഷം തിരുവോണ നാളിലെ വില്‍പ്പന. 245 ഔട്ട് ലൈറ്റുകളാണ് ഇപ്പോള് തുറന്ന് പ്രവര്‍ത്തിക്കുന്നത്.\nവെയ്ര്‍ഹൗസുകള് കഴിഞ്ഞ ദിവസം അവധിയായതിനാല് ബാറുകളിലേക്ക് സ്റ്റോക്കെടുത്തിട്ടില്ല. ഓണക്കാലത്ത് ഏറ്റവും കൂടുതല് വില്‍പ്പന നടന്നത് ഉത്രാട നാളിലാണ്. 71 കോടിയുടെ മദ്യമാണ് ഔട്ട് ലൈറ്റുകള്- ബാറുകള് എന്നിവ വഴി വിറ്റത്. പാതയോരത്തു നിന്നും മാറ്റേണ്ടി വന്ന ബെവ്ക്കോയുടെ 25 ഔട്ട് ലെറ്റുകള് തുറക്കാനായിട്ടില്ല. പക്ഷെ വലിയ കെട്ടിടങ്ങളിലേക്ക് ഔട്ട് ലൈറ്റുകള് മാറ്റിയും കൂടുതല് കൗണ്ടറുകള് തുറന്നുമാണ് ബെവ്ക്കോ വരുമാന നേട്ടമുണ്ടാക്കിയത്. മാത്രമല്ല ബെവ്ക്കോയുടെ ലാഭശതമാനം 24 നിന്ന് 29ആക്കി മാറ്റിയതും വരുമാനം വര്‍ദ്ധനയ്‍ക്ക് കാരണമായി.\nക്രിസ്മസ് പുതുവത്സര ‘ഇഞ്ചോടിഞ്ച് പോരാട്ടം’: ഒടുവില് പാലാരിവട്ടത്തെ ‘പിന്നിലാക്കി’ കണ്ണൂര് പാറക്കണ്ടി 67.91ലക്ഷം രൂപയുമായി മുന്നിൽ\nമദ്യ വിൽപനയ്ക്കെതിരെ പ്രതിഷേധം; കൊട്ടാരക്കരയിൽ കൊടിക്കുന്നിൽ സുരേഷ് എം.പി അറസ്റ്റിൽ


DOCAT LIII: ''നീതിയായ വേതനവും ട്രേഡ് യൂണിയനുകളും'' - വത്തിക്കാന് റേഡിയോ\nഡുക്യാറ്റിന്‍റെ ''തൊഴിലും ദൈവനിയോഗവും'' എന്ന ആറാമധ്യായത്തിലെ ചോദ്യോത്തരങ്ങളിലൂടെ കടന്നുപോവുകയാണു നാം. തൊഴില് മേഖലയില് സ്ത്രീകളുടെ സാന്നിധ്യം, നിര്‍ബന്ധിത ബാലവേല, പ്രവാസികളും തൊഴില്‍മേഖലയും എന്നീ കാര്യങ്ങളോ‌ടൊപ്പം ഏതൊരു സാമ്പത്തികവ്യവസ്ഥയിലും തള്ളിക്കളയാനാവാത്ത കാര്‍ഷികമേഖലയെക്കുറിച്ചും അനുബന്ധപ്രശ്നങ്ങളെക്കുറിച്ചും സംസാരിക്കുന്ന 150 മുതല് 153 വരെയുള്ള ചോദ്യോത്തരങ്ങള് ചര്‍ച്ചാവിഷയമാക്കിയ നാം, ഇന്ന് തുടര്‍ന്നുവരുന്ന നാലു ചോദ്യങ്ങളിലേയ്ക്ക് നമ്മുടെ ശ്രദ്ധ തിരിക്കുകയാണ്. ഈ ഭാഗം തൊഴില് നിയമങ്ങളുടെ സാംഗത്യം, തൊഴിലാളി പ്രസ്ഥാനത്തിന്‍റെ പ്രാധാന്യം, തൊഴിലാളികള് തങ്ങളുടെ അവകാശങ്ങള്‍ക്കുവേണ്ടി നടത്തുന്ന സമരങ്ങള് ഇവയൊക്കെ പരിശോധിക്കുകയും വിലയിരുത്തുകയും ചെയ്യുന്നു.\nഇവിടെ ആദ്യചോദ്യമായി വരുന്നത്, തൊഴിലാളിയെയും തൊഴിലിനെയും സംബന്ധിക്കുന്ന പ്രത്യേക നിയമങ്ങളെക്കുറിച്ചാണ് സംക്ഷിപ്തവും, വ്യക്തവുമായ ഉത്തരം ഡുക്യാറ്റ് നല്‍കുന്നു.\nചോദ്യം 154. തൊഴിലാളിയെയും തൊഴിലിനെയും സംബന്ധിക്കുന്ന പ്രത്യേക നിയമങ്ങള് ഉണ്ടായിരിക്കണമെന്നു പറയുന്നത് എന്തുകൊണ്ട്?\nഉത്തരം: ഒരു കമ്പോളവ്യവസ്ഥിതിയില് ഉടമ്പടിയിലെ രണ്ടുഭാഗക്കാര്‍ക്കും ഒരേ രീതിയിലുള്ള സാമ്പത്തിക ഭദ്രതയും അറിവും ഉണ്ടെങ്കില് മാത്രമേ അവിടെ സമത്വം നിലനില്‍ക്കുകയുള്ളു (കരാറിനെക്കുറിച്ച് കൂടിയാലോചിക്കാന് അവസരമുണ്ടാകൂ). പക്ഷേ, തൊഴില്‍മേഖലയിലെ കരാറില് ഇങ്ങനെയല്ല. ഉടമസ്ഥനായിരിക്കും മാര്‍ക്കറ്റിനെക്കുറിച്ച് കൂടുതല് അറിവും സാമ്പത്തികമായി കൂടുതല് ഔചിത്യവുമുള്ള വ്യക്തി. അതിനാലാണ് തൊഴിലാളിനിയമം എന്ന പേരില്, ജോലിയില് നിയമിതരാകുന്നവരുടെ താല്‍പ്പര്യങ്ങള് സംരക്ഷിക്കാന്, നിയമം വേണമെന്ന് ആവശ്യപ്പെടുന്നത്. വേതനവിവേചനം ഒഴിവാക്കുക, പൊതു അവധി ദിനങ്ങളിലും, ഞായറാഴ്ചകളിലും അവധിയെടുക്കുവാനുള്ള അവകാശവും, രോഗസമയത്തും തൊഴില്‍രഹിത സമയങ്ങളിലും ആവശ്യകമായ അവകാശവും സഹായവും നല്‍കുക എന്നിവയൊക്കെ ഇതിലുള്‍പ്പെടുന്നു. അമ്മമാരുടെ സംരക്ഷണം ഇതിനുമുമ്പേ സൂചിപ്പിച്ചിട്ടുണ്ട്.\nസ്വന്തനേട്ടങ്ങളും സൗകര്യങ്ങളും നോക്കുമ്പോള് മറുഭാഗത്തെ വാദങ്ങള് അസ്വീകാര്യമാകുമെന്നത് സാധാരണ മനുഷ്യര്‍ക്കുള്ള പ്രത്യേകതയാണ്. അപ്പോള് അവകാശങ്ങള് സംരക്ഷിക്കപ്പെടുന്നതിനു നിയമം ആവശ്യമായി വരുന്നു. ഇത് പുരാതന ഏതന്‍സിലെ ഒരു ജഡ്ജിയുടെ ശപഥത്തില് വ്യക്തമാണ്: ''വാദിയെയും പ്രതിയെയും ഞാന് ഒന്നുപോലെ ശ്രവിക്കും''.\nയുക്തിപൂര്‍വകമല്ലാത്തതും നാട്ടുനടപ്പിലും താഴ്ന്നതുമായ കൂലിനിശ്ചയം കൂലിസംബന്ധമായ ചൂഷണമാണ്. അതു തൊഴിലാളികളുടെ ജീവിതസാഹചര്യത്തിന് അപകടകരമായ ദോഷംചെയ്യും. അതെ, അരിസ്റ്റോട്ടിലിന്‍റെ വീക്ഷണം സത്യമാണ്. ''ബലഹീനര് എന്നും നീതിയെയും സമത്വത്തെയും സംബന്ധിച്ച് ഉത്ക്കണ്ഠയുള്ളവരാണ്. ബലവാന്മാര് അവയെ ശ്രദ്ധിക്കുന്നില്ല'' .\nഅതുപോലെ, വ്യാവസായികാവശ്യങ്ങള് ഏറെ പ്രധാനമായി കാണുന്നിടത്ത്, കാര്‍ഷികമേഖല അവഗണിക്കപ്പെടുന്ന പ്രവണതയും കാണാം. അവിടെയും നിയമങ്ങള് പരിരക്ഷണത്തിനുണ്ടാകേണ്ടിയിരി ക്കുന്നു. കാര്‍ഷികമേഖലയുടെ പ്രാധാന്യത്തെ ഓര്‍മിപ്പിക്കുന്നതാണ്, സമഗ്രമാനവവികസനത്തെ പ്രോത്സാഹിപ്പിക്കുന്നതിനുവേണ്ടിയുള്ള വത്തിക്കാന് വിഭാഗത്തിന്‍റെ തലവന് കര്‍ദിനാള് ടര്‍ക്സന്‍റെ ഈ പ്രസ്താവന. അദ്ദേഹം പറയുന്നു: ''നമുക്കു പിന്നാലെ വരുന്നവര്‍ക്കും ജീവിക്കുവാന് ഉതകുന്ന ഒരു ഭൂമി നാം അവശേഷിപ്പിക്കേണ്ടതായുണ്ട്. റെയില്‍വേ ട്രാക്കുകളും റോഡുകളുംമാത്രം ഉള്‍പ്പെടു ന്നതല്ല, മറിച്ച് കൃഷിയിടങ്ങള് മുതലായവ കൂടിയുള്ളതാണ് ഭൂമി. റോഡു നിര്‍മിക്കുന്നവരുടെയും, കൃഷിക്കാരുടെയും ആവശ്യങ്ങള് തമ്മില് ഒരു സന്തുലിതത്വമുണ്ടാകണം. ഭൂമി ഉപയോഗിക്കുന്നവരുടെ ഇടയില് ഒരു നീതിബോധം ഉണ്ടാകണം'' (കര്‍ദി. ടര്‍ക്സണ്, 1948, ജനുവരി 24, 2013).\nവേതനത്തെക്കുറിച്ചുള്ളതാണ് തൊഴില് മേഖലയിലെ മുഖ്യപ്രശ്നമായി വരുന്നതെന്നു നമുക്കറിയാം. ഇക്കാര്യം ചര്‍ച്ചചെയ്യുന്നതാണ് അടുത്ത ചോദ്യം.\nചോദ്യം 155. വേതനം നീതിപൂര്‍വകമായിരിക്കുന്നത് എപ്പോള്?\nഉത്തരം: ആദികാലം മുതല് ഒരു വ്യക്തിയുടെയും അവന്‍റെ കുടുംബത്തിന്‍റെയും സുരക്ഷിതമായ ജീവിതസാഹചര്യം ഉറപ്പുവരുത്തുന്ന ഒരു വേതനരീതിക്ക് സഭയുടെ സാമൂഹികപ്രബോധനം ഊന്നല് നല്‍കിയിട്ടുണ്ട്. ഇന്ന് ഈ പ്രസ്താവന അല്‍പ്പം വ്യത്യസ്തമായിട്ടുണ്ട്. സമൂഹത്തിന്‍റെ മാനദണ്ഡമനുസരിച്ച് ജീവിക്കുവാനുതകുന്ന രീതിയിലുള്ള ഒരു വേതനനിരക്ക് തൊഴിലാളിക്കു നല്‍കേണ്ടതാണ്. യഥാര്‍ഥ വേതനനിരക്ക് എത്രയായിരിക്കണമെന്നു കൃത്യമായി നിര്‍വചിക്കുവാന് സാധ്യമല്ല. ഒരു വ്യക്തിയുടെ മാത്രമല്ല, ഉടമസ്ഥന്‍റെകൂടി പ്രവര്‍ത്തനവും ഉത്പാദനക്ഷമതയും കണക്കിലെടുക്കേണ്ടതു ണ്ട്. സാമൂഹിക സാമ്പത്തികസ്ഥിതിയും പരിഗണിക്കണം. പരിധിയില് കവിഞ്ഞ വേതനവിതരണം സാമ്പത്തിക ഉത്പാദനക്ഷമതയെ മുഴുവന് ദോഷകരമായി ബാധിക്കുകയും സാമൂഹികനന്മയ്ക്ക് ഭംഗംവരുത്തുകയും ചെയ്യും. ഏതുവിധേനയും പര്യാപ്തമായ വേതനം ഉറപ്പുവരുത്തുന്ന സംവിധാനം ഉണ്ടായിരിക്കണം. തൊഴിലാളി സംഘടനകള് ഇക്കാര്യത്തില് പ്രധാന പങ്കുവഹിക്കുന്നുണ്ട്. മറ്റൊരുവിധത്തില് സര്‍ക്കാര് ഒരു മിനിമംവേതനം ഉറപ്പുനല്‍കണം. വേതനപദ്ധതികള് നീതിപരമായിരിക്കണം. സാധാരണ തൊഴിലാളികളുടെയും ഉന്നതോദ്യോഗസ്ഥരുടെയും വേതന അനുപാതത്തി ലുള്ള വ്യത്യാസംമൂലം സമൂഹത്തിന്‍റെ പ്രശാന്തമായ അന്തരീക്ഷം നഷ്ടമാകാത്ത വിധത്തിലുള്ള ഒരു സാഹചര്യം ഉണ്ടാകേണ്ടത് അനിവാര്യമാണ്.\nവേതനത്തെക്കുറിച്ച് പറയുമ്പോള് നമ്മുടെ മനസ്സുകളിലേയ്ക്ക് ഓടിയെത്തുന്ന ഒരു ബൈബിള്‍വാക്യമാണ് ''മെതിക്കുന്ന കാളയുടെ വായ് കെട്ടരുത്'' (നിയമാ 25:4). ക്രിസ്തുവിനുമുമ്പു, ശതാബ്ദങ്ങള്‍ക്കപ്പുറം ബൈബിള് ഇപ്രകാരം പറഞ്ഞുവച്ചത്, വേതനത്തെ സംബന്ധിച്ച് വളരെ യുക്തിസഹമായാണ്. തൊഴില് ചെയ്യുന്ന വ്യക്തിക്ക് ജീവിതാവശ്യങ്ങള് നിര്‍വഹിക്കുന്നതിനുതകുന്ന വേതനം ലഭിക്കണമെന്നത് ദൈവിക നിയമമാണ്.\nശരിയായ വേതനം കൊടുക്കുന്നതുകൊണ്ട് ഉടമസ്ഥനു കുറവുണ്ടാകുന്നില്ലെന്ന് അംഗീകരിക്കുന്ന റോബര്‍ട്ട് ബോഷ് (1861-1942) എന്ന ജര്‍മന് വ്യവസായി പറയുന്നു: ''ധാരാളം പണമുള്ളതുകൊണ്ട് ഞാന് ഉയര്‍ന്ന വേതനം നല്‍കുകയല്ല, മറിച്ച് ഞാന് ഉയര്‍ന്ന വേതനം നല്‍കുന്നതുകൊണ്ട് എനിക്കു ധാരാളം പണമുണ്ടാകുക യാണ്''.\nഒരു നൂറ്റാണ്ടുമുമ്പുതന്നെ സഭയുടെ പരമാചാര്യനിലൂടെ, തൊഴിലിനുതകുന്ന വേതനം നല്‍കാത്തതിനെ സഭ ശക്തമായി അപലപിക്കുന്നത് നാം കേള്‍ക്കുന്നുണ്ട്: ''നേട്ടത്തിനുവേണ്ടി അഗതികളുടെയും ദരിദ്രരുടെയും മേല് സമ്മര്‍ദം ചെലുത്തുകയും മറ്റുള്ളവരുടെ ആവശ്യങ്ങള് മുതലെടുത്ത് സ്വന്തമായി ലാഭം ഉണ്ടാക്കുകയും ചെയ്യുന്നത് മാനുഷികവും ദൈവികവുമായ എല്ലാ നിയമങ്ങളാലും നിരോധിക്കപ്പെടുന്നതാണ്. ഒരുവന് അര്‍ഹമായ വേതനം നിരാകരിക്കുന്നത് പ്രതികാരത്തിനായി സ്വര്‍ഗത്തെ നോക്കി വിലപിക്കുന്ന വലിയ കുറ്റമാണ്'' (ലെയോ പതിമൂന്നാമന് പാപ്പാ, RN 20)\n''ഉടമസ്ഥന്‍റെ മാനുഷികവും പ്രകൃത്യാലുള്ളതുമായ ശത്രുവാണ് തൊഴിലാളി എന്ന് അമേരിക്കയിലെ സാധാരണക്കാരായ സി.ഇ.ഒ. മാര് ഇന്നും വിശ്വസിക്കുന്നു. അതൊരു കാലഹരണപ്പെട്ട ചിന്താഗതിയാണ്. കമ്പനിയുടെ ആന്തരിക പ്രവര്‍ത്തനങ്ങളെക്കുറിച്ച് ഓരോ തൊഴിലാളിയും അറിഞ്ഞിരിക്കണമെന്ന് ഞാന് ആഗ്രഹിക്കുന്നു'' (ലീ അയ്കോക്, അമേരിക്കന് വ്യവസായി എക്സിക്യുട്ടീവ്) എന്ന അഭിപ്രായം പറഞ്ഞിരിക്കുന്നത് അമേരിക്കക്കാരനായ ഒരു വ്യവസായിതന്നെയാണ്. എന്നുപറഞ്ഞാല്, ഇന്നും മുതലാളി, തൊഴിലാളി ബന്ധത്തില് ശത്രുതാമനോഭാവം നിലനില്‍ക്കുന്നുവെന്നും, അതു മുഖ്യമായും വേതനകാര്യത്തിലാണ് എന്നും മനസ്സിലാക്കാം. തൊഴിലാളികളുടെ കൂട്ടായ്മയില്ലാതെ വ്യവസായസംരംഭങ്ങളൊന്നും മുന്നോട്ടു പോവുകയില്ല. കാരണം''ഒരു വ്യക്തിക്ക് ഒറ്റയ്ക്കു ചെയ്യുവാന് സാധിക്കാത്തത് ഒരുകൂട്ടം ആളുകള്‍ക്കു ചെയ്യുവാന് സാധിക്കും'' (ഫ്രെഡറിക് വില്‍ഹം റൈഫന്, 1818-1888 ജര്‍മന് മേയര്, കാര്‍ഷികനയങ്ങളെ വികസിപ്പിച്ച വ്യക്തി, റൈഫന് കോ-ഓപ്പറേറ്റീവുകളുടെ സ്ഥാപകന്).\nവേതനത്തിനായി തൊഴില്‍ദാതാവിന്‍റെ കാരുണ്യം കാത്തിരിക്കേണ്ട അവസ്ഥയില്, തൊഴിലാളികള്‍ക്ക് തങ്ങളുടെ അവകാശങ്ങള്‍ക്കായി ഒറ്റപ്പെട്ട ശബ്ദം മതിയാവുകയില്ല. അതുകൊണ്ട്, അവരുടെ താല്പര്യസംരക്ഷണാര്‍ഥം സ്ഥാപിക്കപ്പെട്ടിരിക്കുന്ന തൊഴിലാളിപ്രസ്ഥാനങ്ങള് തികച്ചും ന്യായവും യുക്തവുമാണെന്ന് സഭ അംഗീകരിക്കുന്നുണ്ട്. അടുത്ത ചോദ്യത്തിന്‍റെ ഉത്തരം ഇതാണു വിശദീകരിക്കുന്നത്.\nചോദ്യം 156. തൊഴിലാളി പ്രസ്ഥാനത്തിന്‍റെ പ്രാധാന്യമെന്ത്?\nഉത്തരം: തൊഴില്‍ദാതാവിന്‍റെയും തൊഴിലാളിയുടെയും ജോലി നല്‍കുന്ന വ്യക്തിയുടെയും ജോലി സ്വീകരിക്കുന്നവരുടെയും ശക്തി സാധാരണമായി തുല്യമായിരിക്കുകയില്ല. വ്യത്യാസം ഉണ്ടായിരിക്കും. അതിനാല്‍ത്തന്നെ, തൊഴിലാളികള് തങ്ങളുടെ ശക്തി തൊഴിലാളിപ്രസ്ഥാനങ്ങളിലൂടെ സുസ്ഥിരമാക്കുന്നു. അങ്ങനെ തങ്ങളുടെ പൊതു താല്‍പ്പര്യങ്ങള് ഐക്യദാര്‍ഢ്യം വഴി അവര് സംരക്ഷി ക്കുന്നു. തൊഴിലാളിപ്രസ്ഥാനം രൂപീകരിക്കുക എന്നത് ഒരു മാനുഷികാവകാശമാണ്. സംഘടനയില് അംഗമായതിന്‍റെ പേരിലോ സംഘടനയില് പ്രവര്‍ത്തിക്കുന്നതിന്‍റെ പേരിലോ ആരും ഒരിക്കലും തിക്തഫലം അനുഭവിക്കാന് പാടില്ല.\nസമരം ഒരു യാചനയല്ല, അത് കടമ നിര്‍വഹിക്കാന് തൊഴില്‍ദാതാവിന്‍റെമേല് ചെലുത്തുന്ന സമ്മര്‍ദമാണ്. ''സാമ്പത്തിക സമ്മര്‍ദം ചെലുത്താത്ത സമരം ഒരു സമരമല്ല. പിന്നെയോ തികച്ചും സംഘടിതമായ യാചിക്കലാണ്'' എന്ന്, ജര്‍മനിയിലെ ഏറ്റവും വലിയ ട്രേഡ് യൂണിയന്‍റെ ചെയര്‍മാന് ജൂഗന് പീറ്റേഴ്സ് അഭിപ്രായപ്പെടുന്നുണ്ട്. സമരംചെയ്യുവാനുള്ള തൊഴിലാളികളുടെ അവകാശത്തെക്കുറിച്ചു വ്യക്തമാക്കുന്ന അടുത്ത ചോദ്യത്തിനുത്തരം സമൂഹനന്മയെ പ്രതികൂലമാകാതെ അതു നിര്‍വഹിക്കുക ആവശ്യമാണെന്നുകൂടി ഉദ്ബോധിപ്പിക്കുന്നു.\nചോദ്യം 157. തൊഴിലാളികള്‍ക്കു സമരം ചെയ്യുവാന് അവകാശമുണ്ടോ?\nഉത്തരം: ഒരു പരിധിവരെ വേതനത്തിന്‍റെ കാര്യത്തിലും ജോലിചെയ്യുന്ന മണിക്കൂറുകളുടെ കാര്യത്തിലും ഉടമസ്ഥരും തൊഴിലാളികളും തമ്മില് അഭിപ്രായഭിന്നത തുടരുന്നു. ഇതിനു പരസ്പരം തൃപ്തികരമായ പരിഹാരം കണ്ടെത്തുവാന് രണ്ടുഭാഗക്കാരും തമ്മില് ഒരു കൂടിയാലോചന നടത്തുക അത്യാവശ്യമാണ്. ഇതിനായി തൊഴിലാളികള് സംഘടനകളിലൂടെ തങ്ങളെ പ്രതിനിധീകരിക്കുന്നു. ഈ കൂടിയാലോചനയില് ഉടമസ്ഥനെ സമ്മര്‍ദത്തിലാക്കുന്നതിന് തൊഴിലാളി സംഘടനകള് ഉപയോഗിക്കുന്ന ഒരു മാര്‍ഗം സമരമാണ്. വേതനവും തൊഴില്‍സാഹചര്യങ്ങളും ഭേദപ്പെടുത്തുവാന്‍വേണ്ടി മാത്രം നടത്തുന്ന സമാധാനപരമായ സമരരീതി പോലീസ്, അഗ്നിശമനസേന, രോഗീപരിചരണം എന്നീ പ്രധാനപ്പെട്ട സാമൂഹികസേവനങ്ങള്‍ക്ക് സമരങ്ങള് ഒരിക്കലും തടസ്സമാകരുത്.\nസമരമെന്ന ആയുധം ഫലപ്രദമായി ഉപയോഗിച്ച വ്യക്തിയാണ് നമ്മുടെ രാഷ്ട്രപിതാവായ ഗാന്ധിജി. മഹാത്മാവിന്‍റെ പ്രബോധനങ്ങളും ശൈലികളും പിന്‍തുടര്‍ന്ന നെല്‍സണ് മണ്ഡേലയും സമരത്തിന്‍റെ ആവശ്യകത ഊന്നിപ്പറയുന്നുണ്ട്. മാഹാത്മാവിന്‍റെ വാക്കുകളിതാണ്: ''സര്‍ക്കാര് നീതിരഹിതവും, അഴിമതിയുമുള്ളതുമാകുമ്പോള് സിവില് നിസ്സഹകരണം പവിത്രമായ ഉത്തരവാദിത്വമായി മാറുന്നു'' (മഹാത്മഗാന്ധി). നെല്‍സണ് മണ്‍ഡേലയുടെ അഭിപ്രായവും ഇതോടു ചേര്‍ത്തു വായിക്കാം. അദ്ദേഹം പറയുന്നു: ''നിലവിലുള്ള സമയവും സാഹചര്യവും കണക്കിലെടുക്കുമ്പോള് ഒരു പ്രകടനവും പ്ര തിഷേധറാലിയും, സമരവും, സിവില് നിസ്സഹകരണവുമൊക്കെ ആവശ്യമായി മാറുന്നു'' (നെല്‍സണ് മണ്ഡേല, ഫെബ്രുവരി 1958).\n''തൊഴിലാളികളുടെ അവകാശങ്ങള് സംരക്ഷിക്കുന്നതിനും അവരുടെ നീതിപൂര്‍വകമായ ആഗ്രഹസാക്ഷാത്ക്കാരത്തിനും കാരണമാകുന്നുവെങ്കില് സമരരീതികള് ഇന്നത്തെക്കാലത്ത് അത്യന്താപേക്ഷിതമായി മാറുന്നു'' എന്ന രണ്ടാം വത്തിക്കാന് കൗണ്‍സില് (GS 68) പ്രബോധനം നമുക്ക് അവഗണിക്കാനാവുകയില്ല. നമ്മുടെ നാട്ടിലെ നേഴ്സസ് സമരത്തെ ഈ പ്രബോധനങ്ങളുടെ അടിസ്ഥാനത്തില് നാം വിലയിരുത്തേണ്ടതാണ്. ഈ ഭാഗത്ത് വ്യക്തമായി പറയുന്നതുപോലെ, ''സാധാരണ തൊഴിലാളികളുടെയും ഉന്നതോദ്യോഗസ്ഥരുടെയും വേതന അനുപാതത്തിലുള്ള വ്യത്യാസംമൂലം സമൂഹത്തിന്‍റെ പ്രശാന്തമായ അന്തരീക്ഷം നഷ്ടമാകാത്ത വിധത്തിലുള്ള ഒരു സാഹചര്യം ഉണ്ടാകേണ്ടത് അനിവാര്യമാണ്'' (നമ്പര് 155). അമിതവേതനം ചിലര്‍ക്കു നല്‍കാനും, അല്പവേതനം അനേകര്‍ക്കു നല്‍കാനും മടിക്കാത്ത അനീതിയോടു പൊരുത്തപ്പെട്ടുപോകുവാന് ദൈവനിയമങ്ങളോ, സഭാപ്രബോധനങ്ങളോ നമ്മെ അനുകൂലിക്കുന്നില്ല എന്നു മനസ്സിലാക്കുക ദൈവരാജ്യത്തിന്‍റെ വക്താക്കളായ നമുക്ക് തികച്ചും അവശ്യമാണ്. നമ്മുടെയും അനേകരുടെയും നിത്യരക്ഷയ്ക്കത് ഒഴിച്ചുകൂടാനാവാത്തതുമാണ്.


ധന് ധനാ ധന്: ജിയോ ഓഫറിന് ആയുസ്സില്ല!! എയര്‍ടെല് കൊടുത്തത് മുട്ടന് പണി, പോരാത്തതിന് ഓഫറും | Airtel to Counter Reliance Jio’s Dhan Dhana Dhan Offer with Unlimited Calls and Data - Malayalam Oneindia\n36 min ago ബീഹാര് സഖ്യത്തില് കരുത്തരായി ബിജെപി... ശിവസേനയ്ക്ക് പകരം ജെഡിയു, തന്ത്രം ഇങ്ങനെ\nധന് ധനാ ധന്: ജിയോ ഓഫറിന് ആയുസ്സില്ല!! എയര്‍ടെല് കൊടുത്തത് മുട്ടന് പണി, പോരാത്തതിന് ഓഫറും\nദില്ലി: റിലയന്‍സ് ജിയോയുടെ ധന് ധനാ ധന് ഓഫറിനെതിരെ എയര്‍ടെല് നിയമപോരാട്ടത്തിന്. ജിയോയുടെ ഇടപെടല് ആവശ്യപ്പെട്ട് ട്രായിയ്ക്കാമ് രാജ്യത്തെ ഏറ്റവും വലിയ ടെലികോം കമ്പനിയായ ഭാരതി എയര്‍ടെല് പരാതി നല്‍കിയത്.\nനേരത്തെ ജിയോ അവതരിപ്പിച്ച സമ്മര് സര്‍പ്രൈസ് ഓഫറിന് സമാനമാണ് ധന് ധനാ ഓഫര് എന്ന് ചൂണ്ടിക്കാണിച്ചാണ് പരാതി നല്‍കിയത്.\nജിയോ പ്രൈം ഓഫര് അവതരിപ്പിച്ചതിന് പിന്നാലെ അവതരിപ്പിച്ച സമ്മര് സര്‍പ്രൈസ് ഓഫര് ട്രായിയുടെ ഇടപടെലിനെ തുടര്‍ന്നാണ് കമ്പനി പിന്‍വലിച്ചത്. 402 രൂപയുടെ റീചാര്‍ജ്ജില് നാല് മാസത്തേയ്ക്ക് സൗജന്യം ലഭ്യമാക്കുന്നതായിരുന്നു ജിയോയുടെ സമ്മര് സര്‍പ്രൈസ് ഓഫര്. ഇതിനെല്ലാം പുറമേ റിലയന്‍സ് ജിയോയുടെ പ്ലാനുകളെ മറികടക്കുന്ന പ്രത്യേക ഓഫറുകളും എയര്‍ടെല് പ്രഖ്യാപിച്ചിട്ടുണ്ട്.\nധന് ധനാ ധന് ഓഫറില് 309 രൂപയ്ക്ക് റീച്ചാര്‍ജ് ചെയ്യുന്ന പ്രൈം ഉപയോക്താക്കള്‍ക്ക് മൂന്ന് മാസത്തേയ്ക്ക് സൗജന്യ സേവനം ലഭ്യമാകും. 99 രൂപയുടെ പ്രൈം മെമ്പര്‍ഷിപ്പ് റീച്ചാര്‍ജ്ജിന് പുറമേയാണിത്.\nറിലയന്‍സ് ജിയോ ധന് ധനാ ധന് ഓഫര് പുറത്തിറക്കിയതിന് പിന്നാലെ 339 രൂപയുടെ ഓഫറുമായി എയര്‍ടെല്. 90 ദിവസത്തേയ്ക്ക് പ്രതിദിനം ഒരു ജിബി ഡാറ്റയും വോയ്‌സ് കോളിംഗുമാണ് എയര്‍ടെല് നല്‍കുന്ന ഓഫര്. 4ജി ഹാന്‍ഡ് സെറ്റുള്ളവര്‍ക്ക് മാത്രമാണ് ഓഫര് ലഭിക്കുക.\n244ന് കിടിലന് ഓഫര്\nഎയര്‍ടെല് 4ജി ഉപയോക്താക്കള്‍ക്ക് 70 ദിവസത്തെ അണ്‍ലിമിറ്റഡ് ഡാറ്റ നല്‍കുന്ന 244 രൂപ.യുടെ ഓഫറും എയര്‍ടെല് നല്‍കുന്നുണ്ട്. അണ്‍ലിമിറ്റഡ് എയര്‍ടെല് ടു എയര്‍ടെല് വോയ്‌സ് കോളാണ് ഈ ഓഫറിലുള്ളത്. എന്നാല് ഇതും എയര്‍ടെല് 4ജി ഉപയോക്താക്കള്‍ക്ക് മാത്രമാണ് ലഭിക്കുക.\nഎല്ലാം ജിയോയെ തകര്‍ക്കാനല്ലേ!!\nറിലയന്‍സ് ജിയോയുടെ 509 രൂപയുടെ പ്ലാനിനെ മറികടക്കാന് എയര്‍ടെല് അവതരിപ്പിച്ചിട്ടുള്ള 648 രൂപയുടെ പ്ലാനില് പ്രതിദിനം രണ്ട് ജിബി ഡാറ്റയും അണ്‍ലിമിറ്റഡ് വോയ്‌സ്‌കോളുമാണ് എയര്‍ടെല് ഉപയോക്താക്കള്‍ക്ക് ലഭിക്കുക. മൂന്ന് മാസമാണ് ഓഫറിന്റെ കാലാവധി. റീച്ചാര്‍ജ് ചെയ്യുന്നവര്‍ക്ക് ഇപ്പോള് മുതല് തന്നെ ആക്ടിവേറ്റ് ചെയ്യാന് കഴിയുന്നതാണ് ഓഫര്.\nഫസ്റ്റ് റീച്ചാര്‍ജ് ഓഫര്\nഇതിനെല്ലാം പുറമേ എയര്‍ടെല് ഉപയോക്താക്കള്‍ക്ക് വേണ്ടി രണ്ട് ഫ്സ്റ്റ് റീച്ചാര്‍ജ് ഓഫറുകളും എയര്‍ടെല് ഉടന് പുറത്തിറക്കും. 70 ദിവസത്തേയ്ക്കുള്ള 449 രൂപയുടെ ഫസ്റ്റ് റീച്ചാര്‍ജ് ഓഫറില് പ്രതിദിനം ഒരോ ജിബിയാണ് ലഭിക്കുക. 293 രൂപയുടെ പ്ലാനില് പ്രതിദിനം ഒരു ജിബി ഡാറ്റയും അണ്‍ലിമിറ്റഡ് നെറ്റ് കോളിംഗുമാണ് ലഭിക്കുക\nIndia’s leading telecom operator, Bharti Airtel has come up withaslew of new offers countering Reliance Jio’s Dhan Dhana Dhan scheme. The company is now providing unlimited data and calls at just Rs. 399 and the best part is the validity period of 90 days. Clearly, Airtel is looking to go head-on-head with the new entrant Reliance Jio.


ഹൗറ വ്യാവസായിക മേഖലയില് തീപിടിത്തം • Suprabhaatham\nഹൗറ വ്യാവസായിക മേഖലയില് തീപിടിത്തം\nകൊല്‍ക്കത്ത: പ.ബംഗാളിലെ ഹൗറയിലെ ബിനാനി വ്യാവസായിക മേഖലയില് വന്‍അഗ്‌നിബാധ. ചണ ഫാക്ടറിയിലാണ് ആദ്യം തീപിടിത്തമുണ്ടായത്. അഞ്ച് വസ്ത്രനിര്‍മാണ ഫാക്ടറികള് അഗ്നിക്കിരയായിട്ടുണ്ട്.\nതീപിടിത്തത്തെ തുടര്‍ന്ന് ഹൗറ മേഖല മണിക്കൂറുകളോളം ഒറ്റപ്പെട്ട അവസ്ഥയിലായിരുന്നു. സംഭവത്തിന്റെ പശ്ചാത്തലത്തില് മുഖ്യമന്ത്രി മമതാ ബാനര്‍ജിയുടെ നിര്‍ദ്ദേശപ്രകാരം മന്ത്രി സോവന് ചാറ്റര്‍ജി സ്ഥിതിഗതികള് വിലയിരുത്തുന്നതിനായി സ്ഥലത്തെത്തി.\nഅതേസമയം അഗ്നി ശമന യൂണിറ്റുകള് സ്ഥലത്തെത്തിയെങ്കിലും തീയണക്കാനുള്ള സംവിധാനങ്ങളില്ലാതെയായിരുന്നു ഇവരെത്തിയതെന്ന ആരോപണം ഉയര്‍ന്നിട്ടുണ്ട്. പ്രദേശത്ത് ചണം, തുണി ഫാക്ടറികള് പ്രവര്‍ത്തിക്കുന്നതുകാരണം തീപിടിത്തം മേഖലയിലെല്ലാം വ്യാപിക്കുകയായിരുന്നുവെന്ന് പൊലിസ് അറിയിച്ചു. നിരവധി ചെറുതും വലുതുമായ ഫാക്ടറികള് മേഖലയിലുണ്ട്. തീ ആളിക്കത്തി തുടങ്ങിയ ഭാഗത്ത് മെഷിനുകള്‍ക്കുവേണ്ടി സൂക്ഷിച്ചിരുന്ന എണ്ണയുണ്ടായിരുന്നു.


Weather in Aurangabad| Weather Forecast Aurangabad | Weather Report AdoorAurangabad-NativePlanet Malayalam\nഹോം » സ്ഥലങ്ങൾ » ഔറംഗബാദ് » കാലാവസ്ഥ\nവര്‍ഷം മുഴുവന് മനോഹരമായ കാലാവസ്ഥയാണ് ഔറംഗബാദില്. എന്നാലും ശീതകാലമാണ് ഇവിടം സന്ദര്‍ശിക്കാന് ഏറ്റവും അനുയോജ്യം.\nമാര്‍ച്ച് മുതല് മെയ് വരെയാണ് വേനല്‍ക്കാലം. വേനല്‍ക്കാലത്ത് കടുത്ത ചൂട് അനുഭവപ്പെടാറുണ്ട് ഇവിടെ. 37 ഡിഗ്രി സെല്‍ഷ്യസാണ് ഇക്കാലത്തെ കൂടിയ ചൂട്. കുറഞ്ഞതാവട്ടെ 21 ഡിഗ്രി സെല്‍ഷ്യസും. ഇക്കാലത്ത് പൊതുവെ ഇവിടെ സഞ്ചാരികളെത്താറില്ല.\nശീതകാലമാണ് ഇവിടം സന്ദര്‍ശിക്കാന് ഏറ്റവും അനുയോജ്യം. നവംബര് മുതല് ഫെബ്രുവരി വരെയുള്ള ശൈത്യകാലത്താണ് ഔറംഗബാദിലേക്ക് ആളുകള് കൂടുതലെത്തുന്നത്. 10 ഡിഗ്രി സെല്‍ഷ്യസാണ് ഇക്കാലത്തെ കുറഞ്ഞ താപനില.


'എന്റെ കൊറോണ പോരാളികള്'; പത്തനംതിട്ട ജില്ലയിലെ ആദ്യ ഇ പോസ്റ്റ് ടിഎസ് സന്ദീപിന്\n‘എന്റെ കൊറോണ പോരാളികള്’; പത്തനംതിട്ട ജില്ലയിലെ ആദ്യ ഇ പോസ്റ്റ് ടിഎസ് സന്ദീപിന്\nBy : 24 Web Desk April 28, 2020 comments\nലോക്ക്ഡൗണ് കാലയളവില് വീട്ടിലിരിക്കുന്ന കുട്ടികള്‍ക്കായി തപാല് വകുപ്പ് ആരംഭിച്ച ‘എന്റെ കൊറോണ പോരാളികള്’ എന്ന ഇ പോസ്റ്റ് പദ്ധതിക്ക് പത്തനംതിട്ട ജില്ലയില് തുടക്കമായി. കൊല്ലം കുണ്ടറയില് നിന്നുള്ള ജിയ ജെ മാത്യു എന്ന പത്തുവയസുകാരി വരച്ച കൊറോണ പശ്ചാത്തലമായ ചിത്രമാണ് പത്തനംതിട്ട പോസ്റ്റ് ഓഫീസിലെ പോസ്റ്റ്മാന് ടി.എസ് സന്ദീപിന് കൈമാറി. മാസ്‌ക്ക് ധരിച്ച ഭൂമിയും ചുറ്റിനും കോറോണ വൈറസുമാണ് ചിത്രത്തിലുള്ളത്. എല്ലാവരും വീട്ടില് സുരക്ഷിതരായി കഴിയുവാനും ചിത്രത്തിന് താഴെ എഴുതിയിട്ടുണ്ട്. മറ്റൊന്ന് കൊവിഡ് പ്രതിരോധ പ്രവര്‍ത്തനങ്ങളില് സജീവമായ ജില്ലാ ഭരണകൂടെത്തെ അഭിനന്ദിച്ചുകൊണ്ട് മുട്ടം പക്കാട്ടുമലയില് നിന്നുള്ള അഞ്ചുവയസുകാരന് മുഹമ്മദ് ഇര്‍ഫാന്റെ കത്താണ്. മറ്റൊന്ന് പത്തനംതിട്ട ജനറല് ആശുപത്രിയിലെ സൂപ്രണ്ടിന്റെ പേരിലായിരുന്നു ലഭിച്ചത്.\nകൊറോണ പ്രതിരോധ പ്രവര്‍ത്തനങ്ങളില് ഏര്‍പ്പെട്ടിരിക്കുന്നവരെ ആദരിക്കുന്നതിനും അഭിനന്ദിക്കുന്നതിനും തപാല് വകുപ്പാണ് അവസരം ഒരുക്കിയിരിക്കുന്നത്. പന്ത്രണ്ട് വയസില് താഴെയുള്ള കുട്ടികള്‍ക്ക് ‘മൈ കോറോണ വാരിയര്’ എന്ന വിഷയത്തെ അടിസ്ഥാനമാക്കി ആരോഗ്യമേഖല, പൊലീസ് ഉദ്യോഗസ്ഥര്, മറ്റു സേവനമേഖലയില് പ്രവര്‍ത്തിക്കുന്നവര് തുടങ്ങിയവര്‍ക്ക് അഭിനന്ദനങ്ങള് അര്‍പ്പിച്ചുകൊണ്ട് ഒരു എ4 സൈസ് പേപ്പറില് കവിയാതെ കത്ത് എഴുതുകയോ ചിത്രം വരയ്ക്കുകയോ ചെയ്ത് epost.tiruvalladop@gmail.com എന്ന ഇ-മെയില് വിലാസത്തിലേക്ക് അയക്കാം.\nകത്ത് കിട്ടേണ്ട വ്യക്തിയുടെ മേല്‍വിലാസം, അയക്കുന്ന കുട്ടിയുടെ മേല്‍വിലാസം, പ്രായം എന്നിവ വ്യക്തമായി രേഖപ്പെടുത്തിയിരിക്കണം. തപാല് വകുപ്പ് ഇ-പോസ്റ്റ് സംവിധാനം വഴി കത്തുകള് മേല്‍വിലാസക്കാരന് സൗജന്യമായി എത്തിച്ചു കൊടുക്കും. അവസാന തീയതി മേയ് മൂന്ന്. കൂടുതല് വിവരം 9447595669 എന്ന നമ്പരില് ലഭിക്കും.\nസംസ്ഥാനത്ത് ഇന്ന് സമ്പര്‍ക്കത്തിലൂടെ കൊവിഡ് ബാധിച്ചത് 5669 പേര്‍ക്ക്; 663 പേരുടെ ഉറവിടം വ്യക്തമല്ല\nഎം സി കമറുദ്ദീനെ കണ്ണൂര് സെന്‍ട്രല് ജയിലിലേക്ക് മാറ്റി


സീതയും പര്‍ദ്ദയും തീരിച്ചുവരും; തിരുത്തലുകളോടെ : പവിത്രന് തീക്കുനി\nFirst Published Dec 21, 2017, 9:45 AM IST\nതൃശൂര്: പര്‍ദ്ദ എന്ന കവിത പിന്‍വലിച്ചത് മതമൗലികവാദികളുടെ ഭീഷണി ഭയന്നല്ലെന്ന് കവി പവിത്രന് തീക്കുനി. പര്‍ദ്ദയെ ആഫ്രിക്കയോട് ഉപമിച്ച പ്രയോഗം എടുത്തുമാറ്റി കവിത വീണ്ടും പുറത്തിറക്കുമെന്നും കവി വ്യക്തമാക്കി.\nപര്‍ദ്ദ ഒരു ആഫ്രിക്കന് രാജ്യമാണ്. പവിത്രന് തീക്കുനി ഫേസ്ബുക്കില് പോസ്റ്റ് ചെയ്ത5വരികളുളള പര്‍ദ്ദ എന്ന കവിത തുടങ്ങുന്നത് ഇങ്ങനയൊണ്. കവിതയ്‌ക്കെതിരെ സമൂഹമാധ്യമങ്ങളില് വലിയ വിമര്‍ശനം ഉയര്‍ന്നിരുന്നു. ഇതോടെ കവി സാമൂഹ്യമാധ്യമങ്ങളില് നിന്ന് കവിത പിന്‍വലിച്ചു. എന്നാല് കവിതയില് കടന്ന് കൂടിയ വംശീയതയും രാഷ്ട്രീയ പ്രശ്‌നങ്ങളും ഉള്‍കൊണ്ടാണ് കവിത പിന്‍വലിച്ചതെന്നാണ് കവിയുടെ വിശദീകരണം.\nപര്‍ദ്ദക്ക് ഒരാഴ്ച മുമ്പെഴുതിയ സീത എന്ന കവിതയ്‌ക്കെതിരെയും ഒരു വിഭാഗം രംഗത്ത് വന്നിരുന്നു. രാമാ നീ വാഴ്ത്തപ്പെട്ട സംശയത്തിന്റെ രാജാവായിരുന്നു എന്ന വരികള് എന്ത് കൊണ്ട് പിന്‍വലിക്കുന്നില്ലന്നും ഇവര് ചോദിക്കുന്നു. എന്നാല് അതിന്റെ ആവശ്യമില്ലെന്നാണ് കവിയുടെ മറുപടി. സീത, കേരളത്തിലെ ദളിത് - അരിക് ജീവിതങ്ങള്‍ക്ക് എതിരല്ലെന്നും പവിത്രന് തീക്കുനി പറഞ്ഞു. ഇരുകവിതകളും ഉടന് പ്രസിദ്ധീകരിക്കും. പര്‍ദ്ദ ചില തിരുത്തലോടെയും സീത മാറ്റം വരുത്താതെയുമായിരിക്കും പുറത്തു വരിക.\nLast Updated Oct 4, 2018, 4:47 PM IST


ക്ലാസിക് ലുക്കില് മാറ്റം; പുതിയ ലോഗോയുമായി മൈക്രോസോഫ്റ്റ് എഡ്ജ് ക്രോമിയം ബ്രൗസര് | Microsoft’s Edge Chromium browser will be launched on January 15| 2020\nNov 7, 2019, 10:41 AM IST\nകുറച്ച് മാസങ്ങള്‍ക്ക് മുമ്പാണ് എഡ്ജ് ബ്രൗസറിന്റെ ബീറ്റാ പതിപ്പ് മൈക്രോസോഫ്റ്റ് പുറത്തിറക്കിയത്. 2020 ല് ഇതിന്റെ സ്റ്റേബിള് വേര്‍ഷന് ലഭ്യമാക്കുമെന്ന് അന്ന് വാഗ്ദാനം ചെയ്തിരുന്നു.\nമൈക്രോസോഫ്റ്റ് എഡ്ജ് ക്രോമിയം ബ്രൗസര് ജനുവരി 15 ന് പുറത്തിറക്കും. ക്രോമിയം അടിസ്ഥാനമാക്കിയുള്ള എഡ്ജ് ബ്രൗസറിന് പുതിയ ലോഗോ ആണുള്ളത്. വിന്‍ഡോസ് 7, വിന്‍ഡോസ് 8, വിന്‍ഡോസ് 10, മാക് ഓഎസ് എന്നിവയില് ബ്രൗസര് ലഭ്യമാവും.\nപാസ് വേഡുകള് സിങ്ക് ചെയ്യാനുള്ള സൗകര്യം, ഹിസ്റ്ററി, ഫേവൊറൈറ്റ്‌സ്, സെറ്റിങ്‌സ് ഉള്‍പ്പടെ നിരവധി സൗകര്യങ്ങള് പുതിയ എഡ്ജ് ബ്രൗസര് പതിപ്പിലുണ്ടാവും.\nപുതിയ ലോഗോയാണ് എഡ്ജ് ക്രോമിയം ബ്രൗസറിന്റെ സവിശേഷതകളില് പ്രധാനപ്പെട്ടത്. പഴയ ഇന്റര്‍നെറ്റ് എക്‌സ്‌പ്ലോറര് ലോഗോയോട് വലിയ സാമ്യമുള്ളതായിരുന്നു എഡ്ജ് ബ്രൗസറിന്റെ ആദ്യ ലോഗോ. ഇന്റര്‍നെറ്റ് എക്‌സ്‌പ്ലോററിലെ 'e' ലോഗോയോട് സമാനമാണെങ്കിലും ഒന്നിലധികം നിറങ്ങള് ഉള്‍പ്പെടുത്തിയതാണ് പുതിയ ലോഗോ.\nഎഡ്ജ് ക്രോമിയത്തിന് ബില്‍റ്റ് ഇന് ട്രാക്കിങ് പ്രൊട്ടക്ഷന് ഉള്‍പ്പടെ ഉപയോക്താവിന്റെ സ്വകാര്യത സംരക്ഷിക്കാനുള്ള പുതിയ സൗകര്യങ്ങളുണ്ടാവും. ഓണ്‍ലൈന് സെര്‍ച്ചുകളും വ്യക്തിത്വവും സ്വകാര്യമാക്കിവെക്കുന്ന ഇന്‍പ്രൈവറ്റ് ബ്രൗസിങ് മോഡും എഡ്ജ് ക്രോമിയത്തിന്റെ സവിശേഷതയാണ്.\nവ്യവസായ ആവശ്യങ്ങള്‍ക്കായുള്ള സൗകര്യങ്ങളും പുതിയ ബ്രൗസറില് ഉള്‍പ്പെടുത്തിയിട്ടുണ്ട്. അഡ്രസ് ബാറില് സഹപ്രവര്‍ത്തകരെ തിരയാനും, ഓഫീസ് ലൊക്കേഷന് തിരയാനും മറ്റുമെല്ലാമുള്ള സൗകര്യങ്ങള് ഇതില്‍പെടും. എഡ്ജ് ക്രോമിയം ബ്രൗസറിലൂടെ മൈക്രോസോഫ്റ്റ് പ്രധാനമായി ലക്ഷ്യമിടുന്നതും കോര്‍പ്പറേറ്റ്, ബിസിനസ് രംഗത്തെ ഉപയോക്താക്കളെയാണ്.\nContent Highlights: Microsoft’s Edge Chromium browser will be launched on January 15, 2020


ജിയോയെ എയര്‍ടെല് കടത്തിവെട്ടി; ഇന്ത്യയില് ഒന്നാമത് - Goa Malayali News Paper.\nഇതേസമയം, ഇരു കമ്ബനികളും തമ്മിലെ ഇഞ്ചോടിഞ്ച് മത്സരത്തില് നഷ്ടം മുഴുവന് വോഡഫോണ് ഐഡിയക്കാണ് (വി). ഒക്ടോബറില് മാത്രം 12 ലക്ഷം സജീവ വരിക്കാരെ വോഡഫോണ് ഐഡിയ കമ്ബനിക്ക് നഷ്ടപ്പെട്ടു. ഇതോടെ വിയുടെ മൊത്തം സമ്ബാദ്യം 26 കോടി സജീവ ഉപയോക്താക്കളിലേക്ക് ചുരുങ്ങി. ഏപ്രിലിന് ശേഷമുള്ള കണക്കുകള് പരിശോധിച്ചാല് കമ്ബനിക്ക് ഇതുവരെ2കോടി സജീവ വരിക്കാരെ നഷ്ടപ്പെട്ടിട്ടുണ്ട്.\nഈ വര്‍ഷം ജനുവരി - മാര്‍ച്ച് കാലത്ത് ജിയോയെക്കാളുമധികം സജീവ ഉപയോക്താക്കള് എയര്‍ടെലിനുണ്ടായിരുന്നു. എന്നാല് ഏപ്രിലില് ഇരു കമ്ബനികളുടെ സജീവ വരിക്കാരുടെ എണ്ണത്തില് ഒപ്പത്തിനൊപ്പമെത്തി. തുടര്‍ന്ന് മെയ് - ജൂലായ് കാലഘട്ടത്തില് ജിയോയ്ക്കായിരുന്നു വിപണി വിഹിതം കൂടുതല്. എന്നാല് ഓഗസ്റ്റ് മുതല് ജിയോയുമായുള്ള അകലം എയര്‍ടെല് കുറച്ചു. സെപ്തംബറില് ജിയോയ്‌ക്കൊപ്പമെത്തിയ എയര്‍ടെല്, ഒക്ടോബറില് റിലയന്‍സിനെ പിന്നിലാക്കി വിപണി വിഹിതം കയ്യേറി.


Public service is notasmall thing ... He has no objection to filmmakers entering politics if he is sure that he can fulfill his responsibilities one | ജനസേവനം എന്നത് ചെറിയ കാര്യമല്ല... ഉത്തരവാദിത്തം നൂറ് ശതമാനവും നിറവേറ്റാന് സാധിക്കുന്നുവെന്ന് ഉറപ്പുണ്ടെങ്കില് സിനിമാപ്രവര്‍ത്തകര് രാഷ്ട്രീയത്തില് ഇറങ്ങുന്നതിനോട് തനിക്ക് യാതൊരു എതിര്‍പ്പുമില്ല - Malayalivartha.com Widgets Magazine\n24 FEBRUARY 2021 10:15 PM IST\nജനസേവനം എന്നത് ചെറിയ കാര്യമല്ല, സിനിമാമേഖലയിലെ ആള്‍ക്കാര് കൂടുതലായി രാഷ്ട്രീയത്തിലിറങ്ങുന്ന സാഹചര്യത്തെക്കുറിച്ച് തന്റെ അഭിപ്രായം വ്യക്തമാക്കി നടനും തിരക്കഥാകൃത്തുമായ മുരളി ഗോപി. ജനസേവനവുമായി ബന്ധപ്പെട്ട ഉത്തരവാദിത്തം നൂറ് ശതമാനവും നിറവേറ്റാന് സാധിക്കുന്നുവെന്ന് ഉറപ്പുണ്ടെങ്കില് സിനിമാപ്രവര്‍ത്തകര് രാഷ്ട്രീയത്തില് ഇറങ്ങുന്നതിനോട് തനിക്ക് യാതൊരു എതിര്‍പ്പുമില്ലെന്നും മുരളി ഗോപി പറഞ്ഞു.\nഒരു സ്വകാര്യ വാര്‍ത്താ ചാനലിന്റെ സിനിമാധിഷ്ഠിത അഭിമുഖ പരിപാടിയിലാണ് നടന് ഇക്കാര്യം പറഞ്ഞത്. കക്ഷി രാഷ്ട്രീയം രാഷ്ട്രീയത്തിന്റെ ചെറിയൊരു ഭാഗം മാത്രമാണെന്നും അതിനപ്പുറമുള്ള രാഷ്ട്രീയമാണ് തനിക്കുള്ളതെന്നും അദ്ദേഹം പറഞ്ഞു. ഇത് ജനാധിപത്യ രാജ്യമാണെന്നും അവരുടെ സ്വകാര്യ തിരഞ്ഞെടുപ്പുകളെ കുറിച്ച് താന് പറയേണ്ടതില്ലെന്നും അദ്ദേഹം കൂട്ടിച്ചേര്‍ത്തു.\nജനസേവനമാണ് ഉദ്ദേശമെങ്കില് പൂര്‍ണമായും നാം അതിലേക്ക് സ്വയം അര്‍പ്പിക്കേണ്ടതുണ്ടെന്നും അതിനു കഴിയുമെങ്കില് തീര്‍ച്ചയായും അവര് രാഷ്ട്രീയത്തില് ഇറങ്ങുകതന്നെ വേണമെന്നും അദ്ദേഹം പറയുന്നു. കര്‍ഷക പ്രക്ഷോഭത്തെ കുറിച്ചുള്ള തന്റെ നിലപാടും മുരളി ഗോപി വ്യക്തമാക്കി. ഒരു സമരം ഉണ്ടാകുന്നത് അതിനു വ്യക്തമായ ഒരു കാരണം ഉള്ളതുകൊണ്ടാണെന്നും ആ കാരണം എന്താണെന്ന് മനസിലാക്കാന് ഭരണകൂടങ്ങള് തയ്യാറാകണമെന്നുമാണ് അദ്ദേഹം പറഞ്ഞത്.\nആ കാരണം എന്തെന്ന് മനസിലാക്കാന് ഭരണകൂടം തയ്യാറാകുന്നില്ലെങ്കില് എന്തുകൊണ്ട് അതിനു തയ്യാറാകുന്നില്ലെന്ന് അവര് അവരോടു തന്നെ ചോദിക്കേണ്ട കാര്യമാണെന്നും മുരളി ഗോപി പറഞ്ഞു. മുഖ്യമന്ത്രി പിണറായി വിജയന് കീഴിലുള്ള ഭരണത്തെ വിലയിരുത്താമോ എന്നുള്ള ചോദ്യം വന്നപ്പോള് താന് അതിനു ആളല്ല എന്നും അദ്ദേഹം പറഞ്ഞു. തന്നോട് ചോദിക്കേണ്ട ചോദ്യമല്ല അതെന്നും താന് കലാകാരന് ആണെന്നും പൊതുയിടത്തില് ഭരണത്തെ കുറിച്ച് അഭിപ്രായങ്ങള് പറയാനുള്ള ആളല്ല താനെന്നുമാണ് അദ്ദേഹം വ്യക്തമാക്കിയത്.\nമഴപെയ്താൽ വെള്ളത്തിൽ മുങ്ങി കിടക്കുന്ന തിരുവനന്തപുരം നഗരം; പ്രതിക്ഷേധവുമായി യുവാക്കൾ, നടുറോഡിൽ പായവിരിച്ച് കിടന്നപ്പോൾ പോലീസുകാർ ചെയ്തത് മറ്റൊന്ന്: ഒടുവിൽ സംഭവിച്ചത് ഇങ്ങനെ... (1 minute ago)\nമീര ജാസ്മിന് തിരികെയെത്തുന്നു; സത്യന് അന്തിക്കാട് സംവിധാനം ചെയ്യുന്ന ചിത്രത്തിൽ ജയറാം നായകൻ (22 minutes ago)\nജനിതക വ്യതിയാനം സംഭവിച്ച വൈറസ് സാന്നിധ്യം കേരളത്തിൽ; പുതിയ പഠനറിപ്പോർട്ടുമായി ഐജിഐബി (46 minutes ago)\nപുണ്യമാസത്തിൽ പ്രതീക്ഷയോടെ പ്രവാസികൾ; റമദാനില് കുവൈറ്റിലേക്ക് തിരികെ പോകാനാകുമോ എന്ന പ്രതീക്ഷയിൽ പ്രവാസികൾ, രാജ്യം കൊവിഡ് രോഗബാധയില് വീര്‍പ്പുമുട്ടുന്നതിനാല് വിശുദ്ധ മാസത്തില് പ്രവാസികള്‍ക്കുള്ള വ (51 minutes ago)


Tuesday, July 07, 2020 06:56:51 AM\nസ്വന്തം ലേഖകൻ: രാജ്യത്തെ കൊവിഡ് ബാധിതരുടെ എണ്ണം ഒന്നേകാല് ലക്ഷം പിന്നിട്ടു. രോഗബാധ നിരക്കില് ഇതുവരെയുള്ളതില് ഏറ്റവും ഉയര്‍ന്ന വര്‍ധന ഒറ്റ ദിവസത്തിനിടെ രേഖപ്പെടുത്തി. 6767 പേര്‍ക്ക് കൂടി രോഗം ബാധിച്ചതോടെ ആകെ രോഗബാധിതരുടെ എണ്ണം 133,725 ആയി. ഇരുപത്തിനാല് മണിക്കൂറിനിടെ 147 പേര് കൂടി മരിച്ചതോടെ മരണ സംഖ്യ 3,909 ആയി.\nരാജ്യത്ത് കൊവിഡ് സ്ഥിതി കൂടുതൽ തീവ്രമാകുമെന്ന ആശങ്കയാണ് ആരോഗ്യമന്ത്രാലയം ഉയർത്തുന്നത്. അടുത്ത രണ്ട് മാസം കൂടുതൽ ജാഗ്രത വേണമെന്ന് ആരോഗ്യമന്ത്രാലയം നിർദ്ദേശിച്ചു. വെന്റിലേറ്ററുകളുടേയും കിടക്കകളുടെയും എണ്ണം വർധിപ്പിച്ച് കൊണ്ട് ആശുപത്രികൾ കൂടുതൽ സജ്ജമായിരിക്കാനാണ് ആരോഗ്യ മന്ത്രാലയത്തിന്റെ നിർദ്ദേശം.\nകഴിഞ്ഞ നാല് ദിവസത്തിനിടെ രാജ്യത്ത് കാല്‍ലക്ഷത്തോളം പേര് കൂടി രോഗബാധിതരായെന്നാണ് ആരോഗ്യമന്ത്രാലയത്തിന്‍റെ കണക്ക് വ്യക്തമാക്കുന്നത്. മഹാരാഷ്ട്രയിലാണ് ഏറ്റവും കൂടുതൽ കൊവിഡ് രോഗികളുള്ളത്.\nഡൽഹിയിൽ കോവിഡ് ബാധിച്ച് ചികിത്സയിലിരുന്ന മലയാളി നഴ്സ് മരിച്ചു. പത്തനംതിട്ട വള്ളിക്കോട് കോട്ടയം സ്വദേശിനി പാറയിൽ പുത്തൻവീട് അംബിക(46) ആണ് മരിച്ചത്. ഞായറാഴ്ച വൈകിട്ട് 3.45ന് സഫ്ദർജങ് ആശുപത്രിയിലായിരുന്നു മരണം. ഡൽഹി കൽര ആശുപത്രിയിൽ ജോലി ചെയ്യുകയായിരുന്നു.\nജൂണ് 21 മുതല് 28 വരെയുള്ള ദിനങ്ങളില് രാജ്യത്ത് കൊറോണ കേസുകള് അതിന്റെ ഏറ്റവും കൂടിയ തോതില് എത്തുമെന്ന് പഠനം. ദിനംപ്രതി 7,000-7,500 കേസുകള് വരെ ഈ ദിവസങ്ങളില് റിപ്പോര്‍ട്ട് ചെയ്യാം എന്നാണ് ഗവേഷകർ പറയുന്നത്. സര്‍ക്കാരിന്റെ Science and Engineering Research Board (SERB) ന്റെ മത്തമാറ്റിക്കല് മോഡല് അനുസരിച്ചായിരുന്നു ഈ പഠനം.\nജൂണ് മാസത്തെ ഈ കൂടിയ തോതിന് കാരണമായി ഈ പഠനം പറയുന്നത് രോഗലക്ഷണങ്ങള് ഇല്ലാതെ തന്നെ രോഗം പരത്തുന്നവരുടെ എണ്ണത്തില് ഉണ്ടാകുന്ന വര്‍ധനവാണ്. കൊറോണയ്ക്കുള്ള വാക്സിന് കണ്ടെത്തും വരെ രാജ്യം അതീവശ്രദ്ധ ചെലുത്തണം എന്നും ഈ പഠനം പറയുന്നുണ്ട്.\nരാജ്യത്തെ ആഭ്യന്തര വിമാന സർവ്വീസുകൾ നാളെ തുടങ്ങും. രണ്ടു മാസത്തെ ഇടവേളക്ക് ശേഷമാണ് രാജ്യത്തെ ആഭ്യന്തര വിമാന സർവീസുകൾ പുനരാരംഭിക്കുന്നത്. എന്നാൽ വിമാന സർവീസ് സംബന്ധിച്ച് അവ്യക്തതകളും ആശയ കുഴപ്പങ്ങളും തുടരുകയാണ്. മഹാരാഷ്ട സർവീസ് അനുവദിക്കില്ലെന്ന് വ്യക്തമാക്കിയിട്ടുണ്ട്. തമിഴ്നാടും പശ്ചിമ ബംഗാളും നടപടികൾ നീട്ടിവയ്ക്കണമെന്ന് ആവശ്യപ്പെട്ടിട്ടുണ്ട്.\nയാത്രക്കാരുടെ ക്വാറന്‍റൈനെ സംബന്ധിച്ചുള്ള അവ്യക്തതയും തുടരുകയാണ്. നിലവിൽ രോഗം ഇല്ലാത്തവർക്ക് ക്വാറൻറൈൻ വേണ്ട എന്നാണ് കേന്ദ്രസർക്കാർ നിലപാട്. എന്നാൽ കേരളം, ആന്ധ്രപ്രദേശ്, തെലങ്കാന തുടങ്ങിയ 8 സംസ്ഥാനങ്ങളിൽ 14 ദിവസത്തെ ക്വാറനൈറൻ നിർബന്ധമാണ്.\nയാത്രക്കാർക്ക് മാർഗ്ഗനിർദ്ദേശങ്ങൾ വ്യോമയാന വകുപ്പ് നൽകിയിട്ടുണ്ട്. ഉയർന്ന ശരീരോഷ്മാവ് ഉള്ളവർക്കും കോവിഡ് ലക്ഷണങ്ങൾ കാണിക്കുന്നവർക്കും യാത്ര ചെയ്യാനാവില്ല. യാത്രക്കാർ നിർബന്ധമായും ആരോഗ്യ സേതു ആപ്പ് ഉപയോഗിക്കണം. നിയന്ത്രണ മേഖലയിൽ നിന്നുള്ളവർക്ക് യാത്ര ചെയ്യാനാവില്ല. ഒരു ക്യാബിൻ ബാഗും ഒരു ചെക്ക്-ഇൻ ബാഗും മാത്രമാണ് അനുവദിക്കുക. വിമാനത്തിൽ ഇരുന്ന് ഭക്ഷണം കഴിക്കാൻ അനുവാദമില്ല.\nഅതേസമയം ഉയർന്ന നിരക്കാണ് വിമാന കമ്പനികൾ ഈടാക്കുന്നതെന്ന് പരാതിയുണ്ട്. 33 ശതമാനം വരെ ടിക്കറ്റ് നിരക്ക് ഉയർന്നിട്ടുണ്ട്. എന്നാൽ കേന്ദ്ര സർക്കാരിൻറെ മാനദണ്ഡമനുസരിച്ച് 2000 മുതൽ മുതൽ 18,600 രൂപ വരെയാണ് നിരക്കുകൾ.\nമഹാരാഷ്ട്രയിൽ രോഗബാധ രൂക്ഷമായി തുടരുന്നതിനാൽ 31 ന് അടച്ചുപൂട്ടൽ അവസാനിക്കുമെന്ന് പറയാനാകില്ലെന്നും സാഹചര്യത്തിന് അനുസരിച്ച് തീരുമാനമെടുക്കുമെന്നും മുഖ്യമന്ത്രി ഉദ്ധവ് താക്കറെ പറഞ്ഞു. തമിഴ്നാട്ടിലും ഗുജറാത്തിലും മരണനിരക്ക് വര്‍ദ്ധിക്കുകയാണ്. ഡൽഹിയിൽ 508 പുതിയ കേസുകൾ കൂടി റിപ്പോർട്ട് ചെയ്തു. ആരോഗ്യ പ്രവര്‍ത്തകര്‍ക്കിടയിലെ രോഗബാധയും തുടരുന്നു.2ബി.എസ്.എഫുകാർക്കും രോഗം സ്ഥിരീകരിച്ചു.\nമധ്യപ്രദേശിലെ ഇൻഡോറിൽ 75 പുതിയ കേസുകൾ വന്നതോടെ രോഗബാധിതർ 3000 കടന്നു. രാജസ്ഥാനിൽ 100 പുതിയ കേസും2മരണവും റിപ്പോർട്ട് ചെയ്തു. ഇതിനിടെ പ്രതിപക്ഷ പ്രതിഷേധത്തെ തുടർന്ന് നിരീക്ഷണ കേന്ദ്രങ്ങളിൽ മൊബൈൽ നിരോധിച്ച ഉത്തരവ് യുപി സർക്കാർ പിൻവലിച്ചു.


ഗോരഖ്പൂര് ദുരന്തം:ഡോ. കഫീല് ഖാന് അറസ്റ്റില് - ഇ വാർത്ത | evartha\nഗോരഖ്പൂര് ദുരന്തം:ഡോ. കഫീല് ഖാന് അറസ്റ്റില്\nലക്നോ: ഉത്തര്‍പ്രദേശിലെ സര്‍ക്കാര് മെഡിക്കല് കോളജില് പ്രാണവായു കിട്ടാതെ കുഞ്ഞുങ്ങള് കൂട്ടത്തോടെ മരിച്ച സംഭവത്തില് ശിശുരോഗ വിദഗ്ധന് ഡോ. കഫീല് ഖാനെ അറസ്റ്റ് ചെയ്തു. ഉത്തര്‍പ്രദേശ് പൊലീസാണ് കഫീലിനെ അറസ്റ്റ് ചെയ്തത്. കഫീലിനെ സസ്പെന്‍ഡ് ചെയ്ത് ഒരാഴ്ച കഴിയുമ്പോഴാണ് അദ്ദേഹത്തെ  അറസ്റ്റ് ചെയ്തിരിക്കുന്നത്.\nസ്വകാര്യ പ്രാക്ടീസ്, കെടുകാര്യസ്ഥത, അഴിമതി എന്നിവയാണു കഫീലിന്‍റെ മുകളിലുള്ള കുറ്റങ്ങള്. കഫീല് ഖാന് ഉള്‍പ്പെടെയുള്ള ഏഴ് പേര്‍ക്കെതിരെ ഗോരഖ്പുര് കോടതി ജാമ്യമില്ലാ അറസ്റ്റ് വാറണ്ട് പുറപ്പെടുവിച്ചിരുന്നു. ദുരന്തം നടക്കുമ്ബോള് കഫീല് ഖാനായിരുന്നു ശിശുരോഗ വിഭാഗത്തിന്‍റെ തലവന്.ഒാക്സിജന് സിലിണ്ടറുകളുടെ കുറവ് മൂലം 100ലധികം കുട്ടികളാണ് ഒരാഴ്ചക്കിടെ ബി.ആര്.ഡി മെഡിക്കല് കോളജില് മരിച്ചത്.\nഓക്സിജന് സിലിണ്ടറുകളുടെ ക്ഷാമമാണു ഗോരഖ്പുര് ആശുപത്രിയിലെ കുഞ്ഞുങ്ങളുടെ മരണത്തിലേക്കു നയിച്ചത്. വാടക നല്‍കാത്തതിനെ തുടര്‍ന്നു വിതരണക്കമ്ബനി ആശുപത്രിയിലേക്കാവശ്യമായ സിലിണ്ടറുകള് നല്‍കിയിരുന്നില്ല. അതേസമയം, സ്വന്തം കയ്യില്‍നിന്നു പണം നല്‍കി ആവശ്യമായ ഓക്സിജന് സിലിണ്ടറുകള് വാങ്ങിയ കഫീല് ഖാനെ സസ്പെന്‍ഡ് ചെയ്തതു വിവാദമായിരുന്നു


കാമുകനുമൊത്ത് സെക്സ് ചെയ്യുന്നത് ലൈവ് ആയി കാണിച്ചു തരാം; ആരാധകരെ ഞെട്ടിപ്പിക്കുന്ന വാഗ്ദാനവുമായി നടി - Movie Mosquitoes\nHome Bollywood Latest News കാമുകനുമൊത്ത് സെക്സ് ചെയ്യുന്നത് ലൈവ് ആയി കാണിച്ചു തരാം; ആരാധകരെ ഞെട്ടിപ്പിക്കുന്ന വാഗ്ദാനവുമായി നടി\nകാമുകനുമൊത്ത് സെക്സ് ചെയ്യുന്നത് ലൈവ് ആയി കാണിച്ചു തരാം; ആരാധകരെ ഞെട്ടിപ്പിക്കുന്ന വാഗ്ദാനവുമായി നടി\nadu112 at 5:23 AM Bollywood, Latest News,\nഎങ്ങോട്ടു തിരിഞ്ഞാലും ലൈവ് ആണ്, ഫേസ്ബുക്ക് ലൈവ്, ട്വിറ്റര് ലൈവ് അങ്ങനെ ലൈവോട് ലൈവ്. ഇതെല്ലാം കണ്ട് അമ്പരന്നിരിക്കുന്നവര്‍ക്കു മുമ്പിലേയ്ക്കു ഞെട്ടിച്ചു കൊണ്ട് ഒരു ലൈവ് എത്തുന്നു. ലൈവ് നഗ്നത എന്നു കേട്ടാല് ആളുകള് ചാടിവീഴും. അതു ബോളിവുഡ് താരത്തിന്റേതാണെങ്കിലോ പിന്നെ പറയുകയും വേണ്ട. ഇപ്പോള് സോഷ്യല് മീഡിയയില് ലൈവിന്റെ കാലമാണല്ലോ.\nഞെട്ടിപ്പിക്കുന്ന പ്രസ്‌താവനയുമായി നടി കവിതാ രാധേശ്യം രംഗത്ത്. കാമുകനുമൊത്തുള്ള ചൂടന് കിടപ്പറ രംഗങ്ങള് ആരാധകര്‍ക്കു വേണ്ടി ലൈവ് ചെയ്യുമെന്നാണ് നടി വ്യക്തമാക്കിയിരിക്കുന്നത്. ഏപ്രിൽ ഒന്നിന് ഞാൻ കാമുകനുമൊത്ത് സെക്സ് ചെയ്യുന്നത് ലൈവ് ആയി കാണിച്ചു തരാമെന്ന ആരാധകരെ ഞെട്ടിപ്പിക്കുന്ന വാഗ്ദാനവുമായി നടി. കവിത വാഗ്ദാനം പാലിക്കുമോ അതോ ഏപ്രിൽ ഫൂളാക്കുമോ എന്ന് അറിയാനുള്ള കാത്തിരിപ്പിലാണ് ആരാധകർ.\nതാന് താമസിയ്ക്കുന്ന ടെറസ്സില് നിന്ന് മാര്‍ച്ച് 25 ന് കവിത പകര്‍ത്തിയ ഒരു വീഡിയോ ആണ് ഇപ്പോള് ട്വിറ്ററില് പ്രചരിയ്ക്കുന്നത്. വളരെ പതുക്കെയാണ് നടി വീഡിയോയില് സംസാരിക്കുന്നത്. വിഷയം അത്തരത്തിലുള്ളതായത് കൊണ്ടാണ് ഇങ്ങനെ പതുക്കെ സംസാരിക്കുന്നത് എന്ന് നടി പറയുന്നുണ്ട്.ലവ് മേക്കിംഗ് എങ്ങനെയാണെന്ന് ആളുകളെ പഠിപ്പിക്കുകയാണ് തന്റെ ലക്ഷ്യമെന്നും നടി പറയുന്നു. പാഞ്ച് ഗട്ടിയേ മേന് പാഞ്ച് കോര് എന്ന ഹിന്ദി ചിത്രത്തിലൂടെയാണ് കവിത സിനിമയില് എത്തിയത്. തുടര്‍ന്ന് മെയിന് ഹോന്, ഷെട്ടിയാര്, എന്നീ ബോളിവുഡ് ചിത്രങ്ങളിലും അഭിനയിച്ചു.\nഇതേ ടെറസ്സില് വച്ച്, ഇന്നേക്ക് ഏഴാം ദിവസം അതായത് ഏപ്രിൽ 1 കാമുകനൊപ്പം പെരിസ്‌കോപ്പ് വഴി പുറത്തിറക്കും എന്നാണ് കവിത വീഡിയോയില് പറയുന്നത്.


Unnao Survivor's Letter To SC To Be Taken Up Tomorrow | ഉന്നാവോ പെണ്‍കുട്ടിയുടെ കത്ത്; സുപ്രീംകോടതി റിപ്പോര്‍ട്ട് തേടി, വ്യാഴാഴ്ച പരിഗണിക്കും - Malayalam Oneindia\nUpdated: Thu, Aug 1, 2019, 9:14 [IST]\nദില്ലി: തനിക്ക് ഭീഷണിയുണ്ടെന്ന് കാണിച്ച് ഉന്നാവോ കൂട്ട ബലാല്‍സംഗത്തിലെ ഇര സുപ്രീംകോടതിക്ക് അയച്ച കത്ത് കോടതി വ്യാഴാഴ്ച പരിഗണിക്കും. ജൂലൈ 12ന് അയച്ച കത്താണ് ഓഗസ്റ്റ് ഒന്നിന് കോടതി പരിഗണിക്കുന്നത്. 28ന് പെണ്‍കുട്ടിയും കുടുംബവും അഭിഭാഷകനും യാത്ര ചെയ്ത കാര് ദുരൂഹമായ സാഹചര്യത്തില് അപകടത്തില്‍പ്പെട്ടിരുന്നു. പെണ്‍കുട്ടി അത്യാസന്ന നിലയിലാണ്.\nബിജെപി എംഎല്‍എ കുല്‍ദീപ് സെന്‍ഗാന് പ്രതിചേര്‍ക്കപ്പെട്ട കേസില് ഒട്ടേറെ ദുരൂഹ സംഭവങ്ങളാണ് ആവര്‍ത്തിക്കുന്നത്. പെണ്‍കുട്ടിയുടെ കത്ത് സംബന്ധിച്ച് വിശദമായ റിപ്പോര്‍ട്ട് സമര്‍പ്പിക്കാന് ചീഫ് ജസ്റ്റിസ് രഞ്ജന് ഗൊഗോയ് ആവശ്യപ്പെട്ടു. ഈ റിപ്പോര്‍ട്ടും നാളെ പരിഗണിക്കും. പെണ്‍കുട്ടി അയച്ച കത്ത് സംബന്ധിച്ച് ചൊവ്വാഴ്ചയാണ് അറിഞ്ഞതെന്ന് ചീഫ് ജസ്റ്റിസ് പറഞ്ഞു.\nസുപ്രീംകോടതിയില് പോസ്‌കോ കേസുകളില് കോടതിയെ സഹായിക്കുന്ന മുതിര്‍ന്ന അഭിഭാഷകന് വി ഗിരി വിഷയം കോടതിയുടെ ശ്രദ്ധയില്‍പ്പെടുത്തി. ഇരയുടെ കത്ത് എന്തുകൊണ്ടാണ് തന്റെ മുന്നിലെത്താന് വൈകിയത് എന്നത് സംബന്ധിച്ച് റിപ്പോര്‍ട്ട് നല്‍കാന് സെക്രട്ടറി ജനറലിനോടും കോടതി ആവശ്യപ്പെട്ടു.\nപെണ്‍കുട്ടി അപകടത്തില്‍പ്പെട്ട സംഭവത്തിന്റെ അന്വേഷണം സിബിഐ ഏറ്റെടുത്തിട്ടുണ്ട്. ബിജെപി എംഎല്‍എയെ പ്രതി ചേര്‍ത്ത് സിബിഐ എഫ്‌ഐആര് തയ്യാറാക്കി. ചിലര് തന്റെ വീട്ടില് എത്തി ഭീഷണിപ്പെടുത്തിയെന്ന് പെണ്‍കുട്ടി ചീഫ് ജസ്റ്റിസിന് അയച്ച കത്തില് പറയുന്നു. തന്നെ കൊല്ലുമെന്ന് ഭീഷണിപ്പെടുത്തിയവര്‍ക്കെതിരെ നടപടിയെടുക്കണമെന്നാവശ്യപ്പെട്ടാണ് പെണ്‍കുട്ടിയുടെ കത്ത്. ചിലര് തന്റെ വീട്ടില് വന്നു. ബിജെപി എംഎല്‍എ കുല്‍ദീപ് സിങ് സെന്‍ഗാറിനെതിരായ കേസ് പിന്‍വലിക്കാന് ആവശ്യപ്പെട്ടു. അല്ലെങ്കില് കുടുംബത്തെ മൊത്തം വ്യാജ കേസുകളില് ജയിലില് അടയ്ക്കുമെന്നും കൊന്നുകളയുമെന്നും ഭീഷണിയുണ്ടായെന്നും പെണ്‍കുട്ടി പറയുന്നു.\nsupreme court bjp rape utter pradesh ബിജെപി ബലാല്‍സംഗം\nUnnao Survivor's Letter To SC To Be Taken Up Tomorrow